
Presa românească înainte și după 1848 
de Aurel A. Mureşianu 


Cei-ce s'au ocupat cu evoluţia renașterii naţionale, politice, 
economice şi spirituale a poporului românesc din veacul trecut, au 
trebuit să constate, că această evoluție spre progres ma urmat o 
linie dreaptă şi uniformă, ci o linie curbă, ascendentă şi descen- 
dentă, provocată de influenţele politice externe, mai mult sau mai 
puţin prielnice sau neprielnice pentru ea. Puţini îşi vor fi dat însă 
seama, că împrejurările politice externe au avut cea mai mare în- 
tâurire nu numai asupra desvoltării vieţii publice a poporului nostru 
ci şi asupra desvoltării literaturii sale și mai ales a literaturii sale 
periodice. 

Abia ajunsă prin anii 1838— 1840, după un deceniu de sforțări 
eroice, la un oarecare avânt, presa românească a Principatelor fu 
iarăşi înăbușită de absolutismul atotstăpânitor al autocraticei mo- 
narhii țariste, care-şi întinse aripile sale „protectoare“ şi asupra 
acestor ţări, 

Întemeiată în aceeași epocă de redeşteptare naţională, cu 
„prea înalta voe“ a Curţii din Viena, Gazeta de Transilvania, avu 
ceva mai mult noroc. Știind să profite de suflul liberal ce se 
strecură în epoca care a urmat marelui complot politic al „Sfintei 
Alianțe“ dela 1815 şi prin foarfecele cenzorilor lui Metternich, prima 
gazetă . politică a Românilor dintre Tisa şi Carpaţi, întemeiată la 
anul 1838, a izbutit să se menţie în progres continuu până la 1848. 

Fie dintr'un sentiment de rivalitate față de imperiul Țarilor, 
cari începură să dicteze chiar şi Constantinopolei; fie din veche 

ură față de Turcia, cenzura austriacă din Ardeal, care căpătase acum 
şi un colorit unguresc — și Ungurii erau vrăjmaşii panslavismului 
— a fost mai îngăduitoare față de campania pe care patrioţii cei 
adevărați ai Moldovei şi Ţării Româneşti o întreprinseră în chiar 
această gazetă românească a Ardealului împotriva despotismului 
rusesc, 

Acestor împrejurări se datoreşte şi faptul importanţei ce şi-o 
câştigase Gazeta Transilvaniei dinainte de 1848 în viaţa politică 
şi opinia publică a Principatelor. Este destul să amintim că până 
la 1848 Gazeta de Transilvania a avut mult mai mulți cetitori în 
Muntenia şi în Moldova de cât între Românii din Ardeal și Ungaria.!) 

Importanța Gazetei de Transilvania pentru Românii din Prin- 
cipate în epoca protectoratului rusesc și a umilinței d'inainte de 
1848, reiese şi din următoarele cuvinte ale tânărului și zelosului 
patriot şi publicist moldovean de atunci Mihail Kogălniceanu. Văzând 
starea jalnică a presei şi literaturei românești de pretutindeni, pro- 
vocată de vehementa reacțiune absolutistică din Europa după alianţa 
şi victoria austro-rusă dela 1849, Kogălniceanu scria la 1855: 

„Până la anul 1849, Gazeta de Transilvania au fost apără- 
toriul cel mai înfocat al principatelor, stimulatorul neobosit al na- 
ționalității lor, protivnicul neîmpăcat al înriuririlor din-afară şi a 
abuzurilor din lăuntru care le împiedeca propăşirea. La gazeta de 
Transilvania alerga toţi publiciştii români, carii în patria lor nu 
putea găsi organ pentru a-și publica ideile. Gazeta de Transil- 
vania era pentru principate presa liberă, organul opiniei publice. 
Gazeta lui Bariț au făcut mult bine, au oprit mult rău, şi în tot 
chipul au exerciat o mare înriurire în laşi şi în Bucureşti, atât 
asupra guvernelor cât şi asupra poporului“,?) 

Kogălniceanu, care nu-şi dădea încă bine seama de situaţia 
politică nesuferită creată mai ales intelectualilor români din Ardeal 
şi Ungaria, după reîntroducerea în imperiu a sistemului de guver- 
nare absolutistic, nu-şi putea încă bine explica nici cauzele care 
făcură ca Gazeta Transilvaniei, reapărută în 1850 cu multă greu- 


9) După însăși mărturia lui Gh. Barițiu, primul ei „redactor“, Gazeta 
de Transilvania a avut înainte de 1848 în medie 500 de abonaţi, dintre cari 
300 în Principate și numai 200 în Ardeal. 

2) România Literară, Foaie periodică sub direcția D-lui V. Alecsandri, 
Tipografia Francezo-Română, laşi, 1855, nr. 15. 

tate ca „ziar oficios de limba românească“ al guvernului ardelean, 
sub redacția vechiului ei colaborator Iacob Mureșianu, să nu se 
mai poată menţine, întru toate, la nivelul şi importanța ei de 
dinainte de 1849. 

Atribuind în articolul său întitulat „Jurnalismul românesc“, 
apărut tot în România Literară din 1855, „decadența“ Gazetei Tran- 
silvaniei unor factori interni din viața Românilor ardeleni, Kogălni- 
ceanu se găsea deci în vădită eroare. Cauzele pentru care Gazeta 
Transilvaniei nu mai putu fi şi după 1849 pentru Români din Prin- 
cipate ceeace fusese până atunci, cu toate-că primul ei redactor 
Ghorghe Barițiu își continuă și mai departe activitatea la acest jur- 
nal ca colaborator intern,!) au fost cu totul de altă natură. Ele 
au fost expuse foarte bine în excelenta biografie a lui Barițiu, 
apărută în 1892 la Sibiu cu ocaziunea sărbătoririi sale la împli- 
nirea vârstei de 80 de ani. lată-le: | 

„Sub domnia absolutismului până în 1860 foile române din 
Braşov numai cât au vegetat ca sub oricare absolutism. Se întro- 
dusese așa numitul avertisment. După a treia dojană ziarul era 
sugrumat pe cât timp plăcea ministrului sau prefectului“. 

„In fine după emanarea diplomei din 20 Octomvrie 1860 şi 
mai ales după patenta din Februariu 1861 câştigă şi presa un 
câmp mai larg de libertate şi numărul abonaților Gazetei crescu 
dela 400 la 1000—1200... Atât de mult depinde viața presei perio- 
dice dela sistemele guvernamentale şi mai ales dela ura și toleranța 
ministrului și a prefecților“.?) 

Cum putea deci Gazeta Transilvaniei să continue a fi în 
aceeași măsură ca înainte de 1848 „protivnicul neîmpăcat“ al ab- 


1) Afirmaţiunea unor istorici literari, că „Barițiu după 1648 s'a retras 
din literatură“ este lipsită de orice fond de adevăr. Barițiu a desvoltat, ca 
aproape toți protagoniștii redeșteptării noastre naţionale, o activitate publi- 
cistică enciclopedică. Pe lângă preocupările sale politice și istorice el dădea 
o atenţie deosebită și preocupărilor filologice şi literare, de care se interesa 
în perioada dela 1838—1849 în Gazetă și Foaie mai ales colaboratorul său 
principal! Andrei Mureşianu. Toate ramurele activităţii spirituale erau: îmbră- 
țişate de pubjicișştii noştri de atunci. Barițiu o spunea doar lămurit, că „avem 
trebuință să ne lățim o samă mare de idei generale“ (vezi Foaia p. Minte 
din 1844, pag. 284). 

3) George Barițiu. Foi comemorative la serbarea 12/24 Maiu 1892, de 
Dr. C. Diaconovici. Sibiu 1892, p. 34. 

solutismului din afară şi „apărătoarea naționalităţii“ Principatelor; 
cum putea ca să mai acorde aceeaşi ospitalitate largă condeielor, 
care să tune şi să fulgere împotriva năvalnicei împărăţii dela Nord, 
când ea însăşi stătea sub supravegherea polițienească a cenzorilor 
absolutistici ? 

Şi totuşi Gazeta Transilvaniei, a cărei număr de abonaţi în 
Ardeal crescu după 1849 în mod considerabil — în timp ce scăzu, 
fireşte, numărul celor din Principate — nu ajunse în starea de 
plâns, la care îu redusă mai ales în timpul ocupaţiei rusești din 
anii 1853—54, vechea foaie a marelui regenerator al românismului 
Moldovei, Gheorghe Asachi. Asupra cauzelor decadenței Gazetei de 
Moldova, urmaşa harnicei Albine Româneşti de odiniară, Kogăl- 
niceanu era mult mai bine informat, căci iată ce scria el în arti- 
colul „Jurnalismul românesc“ : 

„Nenorocitul rol la care Gazeta de Moldavia, odinioară agent 
puternic de naționalitate, îu osândită în timpul ocupaţiei Rosieneșşti 
din 1853—54, nu-l vom spune. Am văzut pre redactorul plângând 
seara despre injuriile ce dimineața trebuia se publice asupra pute- 
rilor și bărbaţilor celor mai mari a Europei, carii luaseră în mână 
apărarea driturilor principatelor; am văzut profanându-se credințele, 
Simpatiile, interesele şi chiar naționalitatea românilor! și aceasta 
de bărbaţi carii odinioară se fălia de a fi români şi de a predica 
Românismul“.!) 

Absolutismul rusesc era în tot cazul cu mult mai aspru de 
cât absolutismul austriac, prin care se mai strecura din când în 
când câte o rază de libertate, drept „recunoștiință“ a serviciilor 
aduse monarhiei austriace în 1848—49 de cătră Românii ardeleni, 
cari au luptat alături de Austria împotriva Ungurilor rebeli. De aceea 





') România Literară, nr. 4 din 1855. — Cât de desavantajoasă fusese 
cenzura imperială rusească și înainte de 1848, în vremea când Albina Româ- 
nească fusese încă singurul organ de publicitate al Moldovei și cea mai în- 
semnată manifestaţie literară a ei, ne-o spune — nu fără puțină exagerare — 
regretatul Radu Rosetti: „Albina Românească, scrie Rosetti, rămâne sigura 
foaie politică înfiinţată în Moldova în tot timpul domniei lui Mihai Sturdza. 
In partea întâi a acestui studiu s'a văzut că și ea nu putea să fie decât o anostă 
fițuică oficioasă, sfrinsă de Kisselev, cum am văzut într'o adevărată cușcă de 
fier“. — Vezi R. Rosetti, Cenzura în Moldova 1834—1849, în Analele Acade- 
miei Române, Ser. [I, XXIX, Memoriile secțiunei istorice p. 351. 

Gazeta Transilvaniei a putut păstra şi în timpul duratei regimului 
sever de presă o ţinută demnă națională şi a putut da directive 
sănătoase propăşirei economice şi culturale a poporului românesc: 

Despre „rigoarea regimului civil şi militar“ din Ardeal din 
“timpul absolutismului, găsim amănunte interesante şi în istoricul 
"Gazetei Transilvaniei, publicat în numărul ei jubilar din 1908: 

„Gazeta era constrânsă a publica toate măsurile guvernului 
condiționate de starea de asediu, și ea nu putea da pe față în co- 
loanele ei asuprirea şi prigonirea ce o îndura ea însăși dela organele 
însărcinate cu supravegherea presei. Redactorul lacob Mureşianu 
trăa în continuă hărțuială cu poliția. Timp de patru ani întregi 
dârsul tu constâns să traducă, pentru funcţionarii străini, cari nu 
cunoşteau limba română, toate articolele din Gazetă în limba ger- 
mară şi să le prezenteze poliţei înainte de a se publica“. 

! În situaţia creată în urma evenimentelor dela 1848—49 şi 
dupi marile desiluzii suferite de cătră Românii ardeleni, în zadar 
aștepta deci Mihail Kogălniceanu dela Gazeta Transilvaniei elanul 
şi avântul tineresc din epoca ci de speranțe de d'inainte de 1848, 
pe câre nu-l mai putea regăsi nici în Moldova și cu atât mai puţin 
în Țara Românească. Căci iată cum regreta el însuşi avântul ti- 
neresc din presa și literatura românească din anii 40 ai veacului 
trecut: 

„Atunci era epoha, scrie Kogălniceanu, când roiuri de tineri, 
plini de entuziasm crezând în viitorul patriei lor și al lor, uniţi 
toți cu curajul juneței ce nu se îndoeşte nimică şi pentru care 
stavilă nu este, se apucaseră de lucru. Astăzi greutățile împrejură- 
rilor politice, care au trecut peste fțerile noastre, materialismul vârstei 
„coapte, visurile ambiţiei neîndeplinite sau orgoliul poziţiilor câştigate, 
ne-au despărţit, au pus între noi diversități de interese şi de idei...“*) 

Urmările fatale ale încătușării de cătră stăpânirile streine a 
organelor principale de opinie publică ale unui popor asupra însăşi 
a stării sufletești şi a literaturii acestuia, le constată Kogălniceanu 
şi într'altă parte a articolului amintit: „O asemine stare de lucruri, 
scrie el], care era negația orice (sic) desvoltări, nu putea să exerceze 
decât o triştă înriurire asupra presei în general, şi a presei pe- 
riodice în deosebi. Toată mișcarea intelectuală fu suspendată în 


*) România Litetară, loc. citat. 

Valahiea. Dela 1849 până la 10 Septemvrie 1854*) cu greu am 
putea cita o singură producţie literară de oareș-care valoare, toată 
activitatea mărginindu-se în simple traduceri...“ 

Nu trebue deci să ne surprindă de loc următoarele rânduri 
pe cari Gheorghe Barițiu le scria la 13 Decemvrie st. n. 1855 lui | 
lacob Mureșianu despre starea mizerabilă de atunci a literaturei, 
periodice româneşti din Principate: / 

„Să lăsăm jurnalele politice, scrie Barițiu, să trecem la a] 
noastre româneşti politice şi nepolitice, din care îmi trimiseşi şi de 
astădată câțiva numeri: „Patria“, „Zimbrul“, „România Literară“ 
şi din „Steaua Dunării“, opt numeri. Sărmane jurnale româneşti, ce 
bucuroase promit ele în programele lor de naştere câte şi mai câte 
lucruri folositoare, fericitoare, mântuitoare, eară când este la fân- 
gerea pânei, mititelele ce puţin pot împlini! Se poate ca la unul seau 
alt jurnal va fi purtând vină şi comoditatea colaboratorilor, partea 
mare însă a sterpiciunei lor se trage din împrejurări, între care la 
locul întâi vin, după a mea părere, năcazurile presei...“**) : 

Cu totul altfel se exprimase Gheorghe Barițiu despre presa 
şi literatura Țării Româneşti din anii 1838—1840. În Foaia pentru 
Minte, Inimă şi Literatură, suplimentul literar al Gazetei, nr. 36 
din 1844, redactorul Bariț scria între altele: 

„Anii 1838-40 fuseră bogaţi de jurnale pentru români. În 
răstimpul acesta văzurăm România, gazetă politică ce eşişe de 6 
ori pe săptămână, Curierul de ambe sexele, jurnal literar de două 
ori pe lună, Pământeanul, mai mult literar; toate trei în Bucureşti. 
Mozaicul la Craiova, Mercurul la Brăila, bunul Vestitoriu bisericesc 
la Buzeu, în Moldavia la lași Alăula Românească, Icoana Lumei, 
Foaiea Săfească, iar la 1840 Dacia literală, acea ferbinte îm- 
brăţişetoare de tot ce este românesc și — tot pe acele vremi aici 
la Braşov după Foaiea Duminecii dela 1837, de şapte ani încoace 
aceste două foi pe care le vedem în fiinţă. Atâtea producte jurna- 


*) Sfârşitul ocupaţiunei ruseşti şi începutul ocupaţiei austriace provizorii 
a Principatelor. 

**) Scrisoarea a fost publicată in Gazeta Transilvaniei, .nr. 89 din 1855, 
Barițiu primi la 1853 postul de director al fabricei de hârtie din, Zârneşti, 
înființată de Românii braşoveni. El rămase şi mai departe colaborator extern 
salariat al Gazetei. 

listico-literare, însoțite şi de ivirea unui frumos număr de cărți, ce e 
drept mai multe traduse decât originale, Doamne, ce nădejdi mai 
deștepta în pieptul românilor“. 

Fatala opresiune rusească dela 1840 împinse însă literatura 
Ţării Româneşti iarăşi spre povârniş. Căci iată cum continuă Ba- 
rițiu: „Dar vai! iluzia noastră fu prea scurtă şi cu atât mai întris- 
tătoare. Cele mai multe din foile ce se iviră dela 1838 încoace 
apuseră unele la anul altele mai târzior...“1) 


Nu sunt vremile sub om, ci bietul om sub vremi! A urmat 
războiul civil din 1848-49 şi sub loviturile crâncenei reacţii care a 
urmat Gazeta Transilvaniei era cât p'aci să dispară şi ea în no- 
ianul veciniciei, dacă un alt dascăl entuziast nu s'ar fi repezit, cu 
rizicul vieţii şi al avutului său, pe meterezele ei, ca să-i salveze 
steagul din mânile vrăjmașilor. „Cât rău nu rezulta pentru naţiune 
— scria la 1855 din laşi căminarul E. |. Armatu — deacă atunci 
în ora cea fatală a agonizării Gazetei D-l lacob Mutășianu nu se 
supunea la sarcina cea grea de redactor răspunzător, şi nu o pri- 
mia pe aceasta din mâna antecesorului său earăşi ca pe o datorie 
sacră pentru el față cu națiunea şi cu bărbaţii ei, lepădându-se de 
toată odihna şi repausul cerut la cruțarea sănătății și supuindu-se 
unor greutăți de care alte jurnale române nici nu visează?“?) 

Nu mai încape nici o îndoială că stările politice turburi de 
de după 1849 au produs o confuzie mare între Români şi au sfă- 
tâmat armonia care domnise, mai mult sau mai puţin, între con- 
ducătorii lor sufletești până la 1848. Măreața solidaritate dintre 
cărturarii tuturor provinciilor româneşti şi trumoasele năzuințe de 
unificare a graiului scris, deteră de nouă și mari piedeci. Exage- 
tările latiniştilor ardeleni, cari deveniră şi mai pronunțate după în- 
troducerea „literilor străbune“ în alfabetul românesc — până la 
1849 Gazeta fusese tipărită întreagă cu slove — şi de a căror re- 
percusiuni inevitabile se resimţi şi Gazeta din Braşov, iritară într'o 
măsură mare pe literații moldoveni. De aici se explică felul necru- 
țător, în care Kogălniceanu trată, în articolul său despre jurnalism, 
nu numai presa din Principate, dar şi pe cea de dincoace de 
Carpaţi. - 


') Foaia peniru Miule, Inimă şi Literatură, nr. 36 din 1844. 
*) Foaia p. Minte, etc., nr. 26 din 1855. 

Partizanii Gazetei Transilvaniei din Moldova, încă destul de 
număroși şi între carii unii cunoșteau mult mai bine marile greu- 
tăți cu cari trebuia să lupte ziarul din Ardeal, nu pregetară a sosi 
în apărarea ei şi a redactorului ei. Un grup de tineri patrioți tri- 
miseră lui Iacob Mureșianu în numele junimii Moldovei chiar şi o 
adresă de adeziune.!) 

In numele mai multor boieri, abonați ai Gazetei Transilva- 
niei, trimise un foarte judicios răspuns lui Kogălniceanu, căminarul 
E. |. Armatu. In acest răspuns, în care se apreciază după cuviință 
meritele, mai ales pe teren pedagogic şi cultural, ale redactorului 
Gazetei şi naționalismul său înflăcărat, care a pricinuit cenzurei 
rusești din Moldova atâta bătae de cap, — la 1854 „se pusese un 
preț de 50 de galbeni pe capul aceluia, la care s'ar mai găsi Ga- 
zeta Transilvaniei“ — cetim între altele: 

„D-le Mihalache! D-ta dupe o pauză nu prea lungă ai eșit 
iarăşi pe orizontul literaturei cu acel nefericit articul „Jurnalismul 
românesc“, în care fără de a-ţi aduce aminte că virtutea trebue să 
o preţueşti, trebue să-ţi fie sacră! te apuci cu atâta ușurătate a 
combate pe toate jurnalele şi pe toate scrierile periodice, câte au 
existat vreodată și pe cele care încă mai există. Zic că acel ar- 
ticol e nefericit pentru capacitatea Dtale, pentrucă ai vorbit între 
altele şi despre unele jurnale, despre care nu ai avut nici-o idee, 
şi cine te-a informat a făcut-o numai spre degrădarea D-tale... 
Şi nici poci zice altceva; căci de aş presupune, că ai ştiut şi ai 
vorbit din adins neadevărul, ai zice că în adevăr îți atac carac- 
terul moral şi cultura sufletului, de care nu crez că ai avea plăcere 
de a te desbrăca singur; ai zice că voiesc a da materie de cri- 
tică urmașilor Diale, carii poate fi că or purta pana dintrun punct 
de cultură mai înalt, și cărora.nu le va părea bine de un astfel 
de proav (strămoș), care n'a ştiut prețui virtutea acelor bărbați, 
carii au asudat pe câmpul literaturei, spre a-le pregăti un viitor 
mai fericit, Trebue dar pentru onoarea Diale să zic că ai fost rău 
informat...“ 

„Zici că Gazeta Transilvaniei nu să ocupă cu drepturile Prin- 
cipatelor de când se redige de DI. |. Mureşanu și din această 
cauză se află în mare decadență. Da eu te întreb D-le despre Ro- 





') Fcaia etc. din 1855, pag. 142. 

mânia Literară, care este mai bun, mai naţional jurnal în ochii 
Dtale pentru-că eşti colaboratorui lui, spune-mi cât se ocupă acest 
jurnal cu drepturile confraţilor săi de peste Carpaţi? Vei zice că 
nu 0 face aceasta decât pentru-că unii colaboratori ai ci nutresc o 
înveninată ură asupra lor, din cauză că aceştia nu vor a se des- 
brăca de limba, pe care o au apărat „mai mult decât viața“... De 
aici acea vomare a frățescului venin, ornat cu toate trivialităţile 
numai din cauză că de ce m'au auzit și ei de undeva de catadic- 
sire, doclad şi alte cuvinte de pe la drumeţi, pe care Să le pri- 
mească în locu! celor străbune spre a-și peteci limba.. 

„Eu am petrecut, continuă Armatu, la zi 1 Mai cu 12 
amici, toți boieri şi parte proprietari, carii fac o parte din intre- 
gitatea publicului Moldovan, şi crede că s'au exprimat cu mare 
indignăciune asupra acelui răspuns al D-tale“.!) 

Despre „cearta limbistică“ ivită atunci între Moldoveni şi 
Ardeleni, în care trebue să căutăm şi originea atitudinei de atunci 
a lui Koglniceanu față de Gazeta Transilvaniei găsim interesante 
amănunte şi în scrisoarea marelui patriot şi ziarist bucovinean 
Alexandru Hurmuzachi, adresată în 186 lunie 1855 lui lacob 
Mureşianu, în care cetim: 

„Multe ași avea aţi scrie de aici, prea multe, întâi însă îmi 
lipseşte sănătatea şi timpul, și-apoi nici ştiu până unde poți şi vo- 
iești a te 'ntinde, fiindcă auzisem că ai deosebite cauze de a nu face 
de a nu zice tot ce ai dori...“ 

„Oare mai am nevoie să-ţi spun cât de mult ne-au indignat 
atacurile lui Kogălniceanu, față de un om ca D-ta. Atât cu cât și 
îratele meu Constantin Pam mustrat despre aceasta. Eu sânt bine 
cu el şi vezi, că chiar în cei întâi numeri ai României Literare 
mau atacat şi pe mine, unde, vorbind de „Bucovina“, au zis că 
ea era redigiată de emigranții moldoveni. Puțin îmi pasă însă, 
că (ci) eu mă uit la cauză și nu la persoană. Acum nu lam văzut 
la lași, :căci era dus la București. Am vorbit cu toți „prorocii 
lașilor“ şi am vorbit şi m'am certat şi cred că se vor mai îm- 
blânzi. Mi-au spus însă şi Kogălniceanul și A. Russu că D-l Bariț 
le-ar fi scris o epistolă prin care le dă dreptate în cearta lim- 
bistică, ce ei au început-o. Nu pot înțeiege aceasta că (ci) scri- 


') Foaia, nr. 26 din 1855. 

soarea nu am citit-o, ştiu numai, că toți şi de 10 ori mi-au vorbit 
de ea, apărându-se cu ea. Russul mi-au şi spus curat că, ca să 
mai alineze pe „Ardeleni“ şi să tragă pe DI Bariț de partea lor, 
vorbeşte de „Vulturul Ardealului“. Vezi ce oameni! Fratele Bariţ 
însă e de-ai noştri şi ştiu că aşa va rămâne, şi va râde de mă- 
gulirile ce-i fac, ca să ni poată despărţi. „Ardelenii“, cum zice 
Boerescu, sunt mai greuoi, asta o ştiu şi eu, adecă că sunt mai 
solizi şi în caracter şi în ştiinţă şi în toate“...1) 

Ceeace îi zăpăcise mai mult pe corifeii literaturii Moldovei 
şi îi făcuse să cadă în exagerările cunoscute a fost mai cu seamă 
ortografia etimologică, întrodusă în Ardeal deodată cu adoptarea 
alfabetului latinesc, în epoca absolutismului. Numai așa ne putem 
explica cum a putut Alecu Russu să scrie despre o operă atât de 
valoroasă şi ca limbă şi ca conţinut, precum a fost „Istoria Ro- 
mânilor din Dacia superioară“ a lui Alexandru Papiu Ilarianu, carte 
care ar trebui să stea pe masa fiecărui şcolar, că „nu poate sluji 
de învăţătură Românilor“.?) 

Chiar şi d-l N. Iorga recunoaşte că atacurile lui Alecu Russo 
împotriva sistemelor de limbă ale Ardelenilor au fost exagerate şi 
că Mihail Kogălniceanu a fost „violent şi nedrept faţă de Murăşanu“.5) 

Date fiind împrejurările mult mai vitrege ale ziaristicei ro- 
mâneşti din Ardeal din epoca absolutismului și situaţia materială 
incoparabil mai bună a publiciştilor moldoveni, Gazeta Transilvaniei 
putea să facă, în răspunsul ei dat criticei lui Kogălniceanu, ur- 
mătoarele reproşuri Moldovenilor: „Nu negăm — scria Gazeta — 
cumcă nu S'ar fi putut face şi mai mult pentru apărarea drepturi- 
lor şi intereselor Principatelor. De ce nu eşiți sau n ați eșit în frunte 

"D-voastră undeva cu un asemenea jurnal românesc, d, e. într'o ca- 
pitală a Europei şi să fi îndreptat de acolo opiniunea ei... Au 
n'aveţi, n'ați avut mijloace materiale?!“ 4) 

*) Intreaga scrisoare a lui Al. Hurmuzachi a apărut în revista România 
Viitoare din Ploeşti. nr. 3 din 1921. 

3) România Literară nr. 8 din 1855. 

a) N. lorga, Mihail Kogălniceanu, scriitorul, omul politic şi Românul, 
Bucureşti, 1920, pag. 90. 

4) Gazeta Transilvaniei, nr. 21 din 1855. — Se pare că aceste drepte 
reproşuri au avut totuşi un efect, căci vedem pe Kogălniceanu câțiva ani mai 
târziu publicând o ediție franceză a ziarului său „Steaua Dunării“ — la 
Bruxelles. 

Intradevăr era chiar ridicol ceeace se pretindea dela condu- 
cătorii Românilor ardeleni, oameni cu o situație materială mult mai 
rea şi cari trebuiau să susțină o luptă pe mai multe fronturi. Ma- 
rele Român C. A. Rosetti nu afirma decât adevărul, scriind la sfâr- 
şitul anului 1855 următoarele: 

„Românii de dincolo de Carpaţi sunt legați de noi prin sânge 
şi prin tot felul de interese. Când însă nu le dăm nici un fel de 
ajutor nici moral nici material ; când nemernicia noastră contribue mult 
a nimici chiar lucrările, luptele şi sacrificiile lor spre a scăpa de 
supt jugul Maghiarilor, şi când în loc de a ne *ntări ne destrămăm 
și "n loc de gloriă le aducem ruşinea d'a fi de același sânge șa 
avea acelaşi nume, nu ne espunem d'a-i vedea indiferenți pentru 
pentru noi şi conduși de desperare...2“1) 

Anul 1855 a fost un adevărat an de trezire naţională a Ro- 
mânilor din Principate, anul în care 

Muza românească tristă, exilată 

Și desprețuită veacuri, cum a fost, 
Astăzi se rechiamă, și glorificată 

În Moldova *şi află dulce adăpost...*) 

Dar această trezire n'a fost iarăși decât efectul întorsăturei 
favorabile pentru Români a evenimentelor politice din Orient; a fost 
rezultatul primelor victorii asupra Ruşilor ale armatelor unite fran- 
cezo-italo-anglo-turcești ; rezultatul primelor izbânzi ale politicei de 
naționalitate ale lui Napoleon III, marele protagonist al libertății 
unirii şi măririi poporului romanic dela albia Dunării și dela 
poalele Carpaţilor.*) 

1) C. A. Rosetti, Sifuafiunea noastră politică în privința Europei, în 
„Calendarul Românului“ pe anul 1866, p. 126. 

2) Andrei Mureşianu, Moldova la anul 1855. „Foaia etc.“ nr. 7 din 1855. 

3) Tratatul de alianță încheiat, sub egida împăratului Napoleon III la 
2 Decemvrie 1854 între Austria, Francia și Anglia, în urma căruia Rușii au 
trebuit să evacueze Principatele, a deșteptat mari speranțe și între Românii 
ardeleni. Gazeta Transilvaniei nr. 96 din 1854 scria între altele: „O conste- 
lațiune aceasta, care pentru pacea lumei, dară mai vârtos pentru Orient poate 
avea cele mai salutare urmări. Coaliţiunea Europei în contra politicei şi sis- 
temului ocupător, apăsător și sugrumător de state e ca şi înființată...“ lar 
într'o corespondență din Bucureşti a Gazetei dela 14 Dec. 1854 cetim: „Cu 
miliția c. și r. austriacă încă ne aflăm în cea mai bună armonie, şi de când 
auziserăm că Austr:a a încheiat tractat de alianță cu puterile apusene, între 
altele și pentru liberarea Principatelor de protectoratul rusesc. . .“ 

Sfârşitul ocupației ruseşti a fost şi pentru Ţara Românească 
începutul unei perioade de reculegere, căci iată ce cetim într'o co- 
respondență din Bucureşti a Gazetei Transilvaniei, după sosirea 
armatei austriace în capitală: „Cenzura se pare, că ea va fi mai 
cruțătoare, fiindcă de aici încolo nu se vor supune cenzurei ma- 
nuscrisele, ci numai corectura înainte de publicarea Foilor şi Re- 
dacţiunile vor fi responsabile... Nu principele, ci consulii ruseşti şi 
factorii lor înădușia presa şi progresul... “!) 

Cu toate binefacerile revărsate asupra Principatelor românești, 
cărora le pregăti calea către unirea lor dela 1859, alianţa franco- 
anglo-austriacă dela 1854 nu aduse vre-o uşurare mare Românilor 
dintre Tisa şi Carpaţi. Poporul românesc din monarhia habsburgică 
nu se împărtăşi de o libertate mai mare, decât după ce Napoleon 
III, hotărât să realizeze unitatea taliei, își întoarse armele împotriva 
însăşi a acestei Austrii îngâmfate şi încăpăţinate, şi înfrângând'o 
la Magenta şi mărind puterea Italiei, dete în mod indirect un pu- 
ternic sprijin naționalităților ei, forțând'o să părăsească sistemul 
absolutistic şi să introducă CORE LGNUSUL prin „diploma“ dela 
20 Octomvrie 1860. 


Numai cu începutul erei constituționale a imperiului austriac, 
putu să-şi recapete şi Gazeta Transilvaniei avântul dela 1848, 
ajungând în scurt timp la cel mai mare număr de abonaţi pe care-l 
avuse până atunci.) 

Făcând un apel pentru abonare la Gazeta Transilvaniei ziarul 
Românul din București, între ai cărui colaboratori principali se găsia 
şi lon Brătianu, scria în numărul său dela 1 lanuarie 1861, între 
altele : 

„Fraţii noştri români din provinţiele româneşti supuse Austriei, 
uşurândulise în cât-va timp jugul ce-i apăsa mai 'nainte, au în- 
ceput a da iarăși îrumoase probe de apărarea naţionalităţii, limbei 
şi a drepturilor sale politice, ca şi în anul 1848“. 


i) Gazeta Transilvaniei, nr, 98 din 1854. 

2) „După conferența națională din lanuarie 1861 şi mai ales după de- 
părtarea pajorei (din fruntea ei — Nota Aut.) adică a caracterului oficios, nu- 
mărul abonaților Gazetei în 1861—62 a crescut repede la 1000 până la 1100, 
precum nu se mai văzuse niciodată“ — scrie Barițiu în a sa „Părţi alese din 
Istoria Transilvaniei“, vol. III. pag. 624. 

„Organul manifestaţiunilor sale este „Gazeta Transilvaniei“. 
Acest organ neadormit, în timpurile protecțiunei şi ocupaţiunilor 
străine, au apărat cu cea mai mare constanță şi bărbăţie naţiona- 
litatea noastră“. | 

După ce remarcă „atențiunea“ îraţilor din Austria pentru presa 
şi produsele literaturii Românilor din Principate, şi datoria acestor 
din urmă de a „se interesa ca legătura morală şi naţională care 
există deja“ între Românii de dincoace şi de dincolo de Carpaţi 
să devie și mai puternică, Românul continuă: 

„Abonaţii acestui jurnal, oare când foarte număroşi în Prin- 
cipate, oprit fiind el de Moscali la 1853, au scăzut de atunci cu 
totul, din care cauză a urmat decadința lui şi neputința de a 
eşi, de cât numai ună-dată pe săptămână. Dar restaurându-se nu- 
mărul abonaților de mai 'nainte, şi crescând după interesul jur- 
nalului, credem că va putea eşi earăşi de două sau şi mai de multe 
ori pe săptămână; ceea ce este de dorit în interesul naţionalităţii 
române a cărei flamură (drapel) a apărat'o „Gazeta Transilvaniei“ 
şi o va apăra totdeauna, până când va îi în viaţă“. 

După legea de presă a lui Cuza dela 1862, care desființase 
cenzura pentru totdeauna, dar care cuprindea încă unele restricții, 
Românii din Principatele-Unite fură părtaşi de întroducerea defi- 
nitivă a libertăţii presei, prin constituţia dela 1866. Nu tot acelaş 
noroc îl avură Românii dintre Tisa și Carpaţi. După scurta, dar 
bogata perioadă de progrese naţionale din era constituţională a 
imperiului austriac, presa românească din Ardeal și Ungaria fu din 
nou expusă urgiei maghiarizătoare şi urei de rasă a procurorilor 
ungurești din epoca Dualismului. 

Nu trecu nici un deceniu dela bucuria „Românului“ pentru 
avântul Gazetei Transilvaniei şi aceeași gazetă a lui Costache Ro- 
setti aducea într'o „corespondenţă particulară“ dela Pesta urmă- 
toarea ştire tristă despre soarta presei Românilor subjugaţi : 

„Foile, cari reprezentă în adevăr opiniunea națiunei române 
din Austro-Ungaria şi cari sunt sprijinite şi susținute de publicul 
„ român, sunt: vechea Gazeta Transilvaniei, Federaţiunea şi Albina. 
Durere însă că toate aceste foi sângerează azi de lovirile liberalis- 
mului maghiar și pot zice că se află în agonia morții.“ 

„Vă sunt cunoscute suferinţele şi persecuţiunile la care a fost 
şi este expus redactorul Gazetei Transilvaniei, ştiţi că acestei foi 

nu-i este astăzi iertat a reproduce lucruri neplăcute lui Andrâssy, 
nici chiar din ziarele maghiare din Pesta, nici din ziarele germane 
din Viena. Ştiţi că redactorul ei (lacob Mureşianu — Nota Aut.) 
a fost destituit din postul de director gimnazial şi fu tras la bara 
tribunalului maghiar din M. Vâsărhely (Târgu-Mureş — N. Aut.), 
încât numai graţie Maiestăţii scăpă de temniță. Ştiţi asemenea că 
redactorele Federaţiunei, Alexandru Roman e osândit la închisoare 
de 1 an şi la amendă de 500 fiorini şi așteaptă pe toată ora exe- 
cutarea sentinței. Acum aflați că ministerul maghiar din Pesta a 
oprit zilele aceste Albina din Viena pentru toate țările de supt co- 
roana Ungariei... Libertatea maghiară de presă este aşa dar fără 
pereche în toate statele constituționale ale lumei. Cea mai bleste- 
mată cenzură căzăcească nu poate fi mai aspră“.!) 

Federaţiunea şi Albina au şi dispărut peste câțiva ani, numai 
Gazeta Transilvaniei a reușit să se menţie cu multe şi mari sfor- 
țări, graţie mai cu seamă stăruințelor şi jertfei fiului lui lacob Mu- 
reşianu, care începuse lupta în favorul cauzei româneşti în ziarele 
şi revistele liberale din Viena. Aurel Mureșianu dădu la 1877 un 
nou şi puternic avânt Gazetei, transformând'o la 1884 în primul 
ziar cotidian al Românilor din monarhia habsburgică și punând la 
1888 temeiul primului lor ziar pentru popor.?) 

Mihail Kogălniceanu pe care mica hărţuială dela 1855, nu 
l-a făcut decât să-și schimbe opiniunile sale greşite asupra fraţilor 
de peste Carpaţi şi să-şi ațintească şi mai bine privirile asupra 
soartei lor, urmărind și mai departe chiar cu mai multă încordare 
şi compătimire evoluția luptelor lor naționale și politice, nu exprima 
decât convingerile sale adevărate, când cu ocaziunea jubileului de 
50 de ani al Gazetei Transilvaniei, în Decemvrie 1887, într'o lungă 
scrisoare adresată lui Aurei Mureşianu, cu care întrase în relații de 
sinceră prietinie, zicea între altele: 

„Noi Românii de dincoace de Carpaţi am fost mai fericiţi 
decât voi Românii de sub coroana Habsburgilor. Noi ne-am văzut 
visul cu ochii! Am ajuns a îi un stat liber și independent. Ocupăm 


1) „Românul“ din 1869, pag. 398. 

2) „Gazeta“ de Duminecă, apărută la 1888 în 3000-—4000 exemplare, 
reprezinta cel mai mare tiraj obținut până atunci de o foaie românească din 
Ardeal. 

azi un loc respectabil între naţiunile de sine stătătoare. Suntem 
stăpâni pe destinele noastre și viitorul atârnă numai de noi“... 

„Voi iubiții noștri frați de peste Carpaţi ați dobândit mult, 
ați progresat mult pe tărâmul culturei naționaie, și aceasta în mare 
parte mulțumită „Gazetei Transilvaniei“, dar maţi ajuns încă acolo 
unde trebue să ținteze ori-ce națiune mândră de sângele ce curge 
în vinele sale, şi mai ales națiunea română, urmașa poporului 
împărat“. 

„Spre a ajunge la acest scop măreț, mai trebuesc încă multe 
sforțări, multe sacrificii, multă prudență politică, şi mai presus de 
toate unire, unire deplină între voi, unire în cuget unire în simțiri, 
cum zicea nemuritorul vostru bard naţional“. 

„Dreptul nu piere nici-odată, mai ales când e! are apărători 
ca voi curagioşii fii ai Carpaţilor, cari în mijlocul persecuţiunilor, 
al restriştelor, aţi ştiut a susținea pe valoroasa „Gazetă a Tran- 
silvaniei“, ce a fost şi este nu numai marea voastră înainte-luptă- 
toare, dar și însuși analele admirabilelor voastre acte pentru sus- 
ținerea şi desvoltarea naționalității române în timp de jumătate 
secul“, 

Observaţiuni morfologice în regiunea 
Brașovului 
Valea superioară a Oltului!) 
de N. Orghidan 


Prin poarta largă dela Bita se face legătura între basinul 
Tgul-Secuesc şi partea centrală a frumoasei câmpii, împărțită în 
trei compartimente şi numită după localitatea principală spre care 
gravitează, câmpia Brașovului. Jumătatea nordică a acestei părți, 
semânând cu o pâlnie deschisă spre Ţara Bârsei, se înfundă în 
gătuitura dela Malnaș. Aici este limita nordică a basinurilor in- 
tracarpatice braşovene. Pe aci pătrunde, venind dinspre Nord, 
Oltul, principala lor artera de scurgere. 


Odată cu retragerea apelor pliocene luând ființă actuala 
reţea hidrografică, cele trei basinuri devenite tributare ale Oltuiui, 
au început să evolueze din punct de vedere morfologic sub in- 
fluența tot mai accentuată a acestui râu. Trecutul mai apropiat 
al regiunei din jurul Brașovului se confundă astfel în bună parte 
cu istoria Oltului însuș. lată de ce socotim necesar să aruncăm 
o privire asupra cursului superior al acestui râu, încredințaţi că 
vom găsi acolo unele elemente, care să ne înlesnească înţele- 
gerea înfăţişerii actuale a câmpiei braşovene şi a cadrului ei. 
O primă analogie, cea mai bătătoare la ochi, e însuş faptul 
că Oltul în cursul lui superior străbate basinul Ciucului, o de- 
presiune lungă, gătuită în două locuri şi împărțită astfel şi ea 
în trei compartimente: Ciucul de sus, de mijloc și de jos. După 
localităţile lor mai însemnate se mai pot numi: basinul Sândo- 
minic, Miercurea Ciuc și basinul Tuşnad. Peste cumpenele dela 
Şicaţău (între munții vulcanici Osztoros şi Csikmagasa) şi Isvo- 
rul Mureșului, basinul Ciucului se prelungeşte spre Nord prin 
basinul Mureșului superior (Giurgeul) și al Borsecului. Această 
lungă înșiruire de basinuri e mărginită la Răsărit de crestele 
paralele ale Carpaţilor răsăriteni, a căror margine dinspre ba- 


') În continuarea artic. publicate în Țara Bârsei, Anul 1. Num. |, 2,3 şi 
Anul II. Num. 1 şi 2. — Ca bibliografie specială pentru acest capitol cităm: 

Stefan D. Popescu, Beitrăge zur Entstehungsgeschichte des oberen Olt- 
taies, Leipzig, 1902. — L. Sawicki, Beitrige zur Morphologie Siebenbiirgens, 
Cracovia 1912. — Bânyai Jdnos, A felsă Oltszorosok geologiai viszonyai, Cluj 
1927. — Hi. Wachner, Judeţul Ciuc, Topliţa şi Defileul Murășului în Lucrările 
Institutului de Geografie, vol. Il. Cluj 1929. 

sinuri e compusă în Nord din roci cristaline și mezozoice vechi, 
iar în Sud din depositele mai nouă ale flișului carpatic. Apele 
coborâtoare spre ulucul Siretului, ajutate de sigur de mişcările 
scoarței, şi-au împins capeteie adânc spre Apus, fierestruind prin 
văi transversale culmile munţilor, pe care le-au despărțit în 
grupuri sau masive isolate. Un astfel de masiv este creasta înaltă 
a Hăghimașului (1786 m), o spinare lungă, curmată la mijloc, 
de unde numele ei românesc Curmătura, alcătuită din roci me- 
zozoice vechi, în majoritate calcar, și înălțată pe marginea răsă- 
riteană a soclujui cristalin, representat prin masivul cu forme 
domoale, al Voșlobenilor. In acest colț de istorie străveche a 
Carpaţilor răsăriteni și-au înfrățit isvoarele cele două râuri ar- 
delene, Mureșul și Oltul. Creasta Curmăturii, cu povârnișul ei 
apusean prăpăstios, dominează împrejurimile și imprimă peisa- 
giului o notă particulară Prin forma ei semeață, încadrată într'un 
profil sinuos, prin jghiaburile cu aspect de ziduri crenelate, ca- 
racteristice munţilor calcaroși, prin culoarea mai deschisă a stân- 
cilor golașe, săltate pe deasupra pădurii de brad, Curmătura este 
0 surprindere pentru călătorul, care vine fie dela Nord, fie din- 
spre Sud, unde atât munţii cristalini cât și cei din gresie car- 
patică arată forme blânde, potolite. Ea înviorează peisagiul, rea- 
mintind în această regiune a văii superioare a Oltului frumu- 
sețea romantică a munților din Ţara Bârsei. Asemănarea de forme 
Și culoare se întemeiază pe o constituție geologică aproape 
identică. 


In faţa culmilor prelungi, presărate cu înseninări de stânci 
sau de poene, ale Carpaţilor Moldovei, se ridică în partea de 
Apus a basinurilor valul mai uniform și întunecat al munţilor 
vulcanici. Priviţi din trenul, care străbate șesurile Ciucului și 
Giurgeului, munţii vulcanici par un șir neîntrerupt, având o'lun- 
gime, din Călimani și până la Malnaș, de 160 Km și în unele 
locuri o lățime de aproape 60 Km. Sawicki a arătat, că acest 
formidabil val, ridicat de puterile răsvrătite din interiorul scoarței, 
este în realitate o înșiruire de conuri vulcanice — el citează 7 
astfel de conuri pe distanța între Mureş și Baraolt. In realitate 
Sunt vre-o 1] conuri principale, dispuse în formă de ghirlande, 
Și numeroase centre de erupțiune mai mici. Pământul țării noastre 
numără astfel printre podoabele lui și această familie morfolo- 
gică, representată în lanțul Harghitei prin forme atât de proas- 
pete și caracteristice, cum acelaş autor declară că numai în lava 
se mai pot vedea. Conurile vulcanice, cu profilul lor concav, pre- 
lungit la bază în largi platouri aproape orizontale, ce s'au con- 
servat bine pe partea dinspre basinul ardelean, adăpostind în 
vârfurile lor ciuntite, ca pe nişte cuiburi uriașe, craterele în formă: 
de caldere, formează individualități aparte sau grupuri despărțite 

din loc în loc prin liniile de intersecţie ale suprafețelor laterale 
a două conuri vecine. Aceste linii, representând punctele cele 
mai joase în profilul longitudinal al şirului vulcanic, au o mare 
însemnătate antropogeografică. Pe aici se face legătura între ba- 
sinurile interioare și podișul ardelean.!) 

Cu privire la originea basinurilor, s'a exprimat părerea (de 
către Hauer și Stache în 1863), că ele s'au născut prin stăvilire, 
în urma erupțiunilor vulcanice. Valul ridicat de aceste erupţiuni 
a zăgăzuit apele ce se scurgeau de pe povârnișul Carpaţilor ră- 
săriteni spre basinul transilvan și s'au format astfel niște lacuri, 
pe care cu vremea le-au scurs Mureșul şi Oltul. Pe urma lacu- 
rilor de odinioară au rămas frumoasele șesuri înșirate ca o salbă 
în lungul celor două râuri. 

Părerea aceasta despre formarea basinurilor prin baraj vul- 
canic, astăzi curentă în literatură, nu exclude rolul important pe 
care l-au avut în această privință mișcările tectonice, care au 
premers și au fost chiar o cauză a erupțiunilor vulcanice. Nive- 
larea munţilor în așa numitele platforme de eroziune, semn al 
bătrâneţii reliefului, sfârticarea și desmembrarea lor prin formarea 
de basinuri datorite scufundărilor, reintinerirea reliefului prin 
ridicarea în massă, având ca urmare înviorarea eroziunii, toate 
acestea sunt note caracteristice ale munţilor Carpaţi în genere. 
Activitatea vulcanică se adaogă ca o notă în plus în regiunile, 
unde mișcările scoarţei au avut o intensitate mai mare. De unde 
urmează că valea superioară a Oltului are un trecut mai com- 
plicat de cum reiese din explicarea citată mai sus. 

Mai întâiu o considerațiune în legătură cu structura geo- 
logică a regiunei. Aria cristalină, despre care am amintit că la 
isvoarele Oltului suportă pe marginea ei răsăriteană formațiunile 
vechi mezozoice ale masivului Curmătura, se apleacă pe sub 
lanțul Harghitei, pentruca să reapară în lanțul munților Perșani. 
Clipe calcare de natura celor din Curmătura reapar în nemij- 
locita apropiere a Harghitei, în basinul Vârghișului, nivelate, ca 
întregul şir al munților Perșani, la circa 1000 m. Cele două sis- 
teme orografice, munţii vechi cristalino-mezozoici şi munţii noui 
vulcanici, apar astfel în regiunea aceasta încrucișate. Mici petece 


') Cele mai însemnate pasuri ce străbat munții vulcanici sunt: 1, Pasul 
Bucinului (1287 m), care a luat locul în privința circulațiunii pasului mai 
vechiu al Putnei, cu „drumul sării“, ce duce din Giurgeu la Praid. 2. Pasul 
Libanului (991 m), care desparte munții Gurghiului de șirul central al Har- 
ghitei. 3. Pasul Vlăhiţei sau al Hoţilor (987 m.), care uneşte capitala Ciucului 
cu Odorheiul. 4. Un drum mai vechiu unea Ciucul cu Baraoltui peste Mitaci 
(1210 m.). Toate aceste pasuri şi-au pierdut mult din însemnătatea de altă- 
dată în urma construirii liniei ferate a Secuimii. 

de cristalin se mai ivesc în câteva locuri în inferiorul basinului 
Ciuc, la Delniţa, Bogata şi Mihăileni, la un nivel scăzut. Modul 
lor de apariție nu ne lasă nici o îndoială cu privire la scufun- 
dările care au avut loc aci. 

Acest tablou apare și mai expresiv dacă ne gândim la în- 
 fățișarea munților alcătuiți din fliș, care mărginesc basinul Ciu- 
cului pe cea mai mare distanță înspre Răsărit. Ei au direcția 
NV—SE, iar marginea lor dinspre basin, ca și la vecinii lor 
cristalino-mezozoici din Nord, are forma unui abrupt, pretutindeni 
foarte pronunțat în relief. Acest abrupt e numai în parte de 
natură erozivă, iar erupțiunile vulcanice n'au contribuit la punerea 
lui în evidenţă; dimpotrivă activitatea vulcanică arată tendința 
de a șterge prin acumulare denivelările și de a netezi relieful. 
Conclusiunea logică a acestor considerațiuni este că basinul 
Oltului superior este o depresiune anterioară ridicării munților 
vulcanici. Afirmaţiunea aceasta se poate sprijini, cum vom vedea 
mai la vale, pentru o parte a basinului Ciuc, și pe alte dovezi 
obținute prin observațiune directă pe teren. 


Li 


Dela isvoare şi până în dreptul înălțimii Oltresze, pe o lun- 
gime de 16 km, Oitul curge printr'o vale longitudinală, paralelă 
cu creasta Curmăturii, săpată în rocă veche. Malul stâng e compus 
din micașisturi tari și diu gneis, iar cel drept din şisturi cris- 
taline mai puţin resistente. De aci urmează oarecare asimetrie în 
secțiunea transversală a văii, malul stâng fiind mai repede, iar 
cel drept aplecându-se în pantă mai lină. Inălțimea ambelor maluri 
în apropierea văii pe o bună distanță este aceeaș, de unde ur- 
mează, că Oltul s'a adâncit într'o suprafață netezită la acelaș 
nivel.!) Valea tăiată adânc în formă de V, fiind rezultatul unei 
eroziuni foarte grăbite, e totuş destul de largă, ca să poată adă- 
posti cătunul Bălan, înșirat în lungul șoselei și revărsat la gura 
văilor laterale. S'a născut în urma deschiderii minelor de aci, a 
căror vechime, cunoscută din acte, e de peste 200 de ani. Ex- 
ploatarea cuprului din această regiune este însă mult mai veche 
și se pare să fi fost începută de preistorici. Dovadă despre aceasta 
sunt obiectele de bronz şi cupru găsite în numeroasele stațiuni 


') Această suprafață în regiunea isvoarelor, unde eroziunea a avut pro- 
porții mai reduse, coincide în bună parte cu suprafaţa primitivă a suportului 
cristalin, de pe care stratele sedimentare mezozoice au fost spălate şi reduse 
la făşia îngustă representată astăzi prin lanțul Curmăturei. E un fenomen, pe 
care l-am observat și în Țara Bârsei. Soclul cristalin, curățat de rocile sedi-, 
mentare de deasupra, rămâne cu înfățișarea de platformă şi are în regiunea 
isvoarelor Oltului o înălțime de 1300—1500 m. 

preistorice pe Olt în jos. La Oltesze valea Oltului, gâtuită puţin, 
îşi schimbă direcţia spre SV, apoi spre S. La Sândominic se 
deschide în lunca largă a Ciucului de sus. | ! 
Până la această din urmă localitate valea principală, ca și 
aîluentele ei, sunt săpate mai mult în șisturi cristaline. Numai păraele 
mai lungi de pe stânga și-au înfipt isvoarele în ighiaburile cal- 
caroase ale Curmăturei, al cărei povârniș apusean, prăpăstios din 
cauza acțiunii de subsăpare, e împins tot mai mult spre Răsărit. 
Dela Sândominic în jos, afluenții de pe dreapta aduc Oltului 
pietriș din brâul de vulcani, ce închide basinul Ciucului înspre 
Apus. Ne aflăm așadar într'o regiune impresionantă nu numai 
prin frumusețea peisagiului ci şi prin interesul ce ni-l trezesc 
formele de relief sculpate în roci așa de diferite, dispuse în fășii 
paralele : vulcanice în Apus, cristaline la mijloc, mezozoice în 
Răsărit. Vom stărui mai mult asupra acestei porţiuni din valea 
superioară a Oltului, spre a pune cât mai bine în lumină im- 
portanţa ei pentru problemele ce urmărim aci. Ne vom ocupa 
în special de fășia cristalină, cuprinsă între Olt și munţii vulcanici. 


Părăul Pirişca, ce se varsă în Olt la Sândominic și pe valea 
căruia înaintează linia ferată și şoseaua ce duce din basinul 
Ciucului în acela al Giurgeului pe la Isvorul Mureșului, împarte 
această făşie în două părți aproape egale. Deosebiri însemnate, 
ca structură şi formă, disting aceste doua jumătăţi ale zonei cris- 
taline, ce mărginește basinul Ciucului în Nord. Pe dreapta Pirișcii 
vedem un relief agitat, cu un abrupt foarte repede spre această 
vale. Linia ferată, părăsind la Sândominic talpa văii, urmărește 
sinuositățile acestui abrupt, fiind tăiată în coasta lui de calcar, 
în majoritate cristalin. E aceeaș marmură, care tivește munţii 
cristalini pe marginea răsăriteană a Giurgeului, dela Isvorul Mu- 
reșului până aproape de Ditrău. Spre Pirișca acest calcar co- 
boară până la nivelul tălpii ei. Mai departe, spre Vest, de sub 
calcarul tot mai redus ies la iveală alte roci cristaline (chlorito- 
şisturi, cvarţite etc,). Această massă cristalină, cuprinsă între valea 
Pirișca în E și munţii vulcanici în V, represintă o mică unitate 
de sine stătătoare, vrednică de a fi cunoscută mai deaproape. 

Un punct potrivit de observare în acest scop ne oferă vâriul 
Garâdos farka (906 m), deasupra satului Sândominic (750 m). 
leşind din sat spre Sud, trecem Oltul și urcăm pe dealul numit 
Kis Kopest. Aci se exploatează un calcar dur, de apă dulce. In 
carieră, stratele se arată turburate, cu semne de cădere spre Sud. 
Deasupra carierii, pe marginea abruptă a dealului, se desemnează 
un umăr la înălțimea de circa 25 m. Ici colo se văd risipite 
pe acest umăr pietre cu colțurile tocite, de diferite mărimi și 
feluri: calcar, sisturi cristaline și mai rar roci vulcanice. Sunt 
“ultimele resturi dintrun pietriș așternut pe acest umăr, de Olt. 

Aceeaş terasă se vede binișor păstrată și pe stânga Oltului, 
precum și la N de sat. După alţi 20—30 m. de urcuș pe dealul 
Garâdos nu mai vedem de cât fragmente de calcar cristalin, din 
care se compune această massă de înălțimi până aproape de 
părăul Loc. Aceleași forme, compuse tot din roci cristaline, nu 
însă din aceeaș marmură albă, se întind însă și mai departe spre 
Apus, cuprinzând și înălțimea Hegyesbiikk (974 m).!) Din vârtul 
lui Garădos ne dăm seama mai bine de înfățișarea acestor înălțimi. 
Pe un soclu tăiat în două de valea destul de adâncă, transver- 
sală a părăului Loc, se ridică două rânduri de dealuri cu vâr- 
turile rotunjite în formă de cupolă. Mai ales dealurile dinspre 
Sud sunt perfect aliniate, representând un anticlinal ferestruit 
de părăul Loc. Locuitorii din Tomeşti şi Sândominic au despă- 
durit mai toate coastele, au arat povârnișurile, recurgând și la 
sistemul teraselor. Ne surprinde la aceste dealuri înălțimea aproape 
egală la care se ridică vârfurile lor: Hegyes biikk 974 m, Gyer- 
tyânos 965 m, Nagy hegy 948 m, Garâdos 947 m. Toată massa 
aceasta represintă o supraiață veche, nivelată înaintea erupțiu- 
nilor vulcanice din apropiere. Dovada? Fășiile de material vul- 
canic, ce coboară din vârfurile vulcanilor Osztoros (1386 m) și 
Csik magasa (1155 m) se opresc brusc pe marginea apuseană 
a acestor înălțimi, ele servind ca un baraj în calea scurgerii de 
lavă şi de tuf. Deosebirea între profilul neted al formei vulcanice 
Şi linia mai sinuoasă a acestor forme sculptate în rocă veche 
apare clară în relief. Materialul vulcanic le-a ocolit pela Nord 
și mai ales pe la Sud, unde pe malul drept al părăului Loc ajung 
până la înălțimea de 820 m. Acelaș nivel, tăiat în roci cristaline, 
îl găsim desvoltat la Nord de anticlinalul traversat de părăul 
Loc, în cuprinsul platformei Garâdos. Totuș, valea acestui părău 
pare a îi relativ tânără. Cursul lui superior însemnat pe hartă 
Biikk p. până mai jos de cota 805, e săpat în material vulcanic: 
un șanț adânc de peste 100 m, tăiat în suprafața laterală, perfect 
netezită, a celor doi vulcani menționați. In acest colț se îmbină 
așadar două suprafețe distincte, platforma Garâdos și suprafaţa 
laterală a conurilor vulcanice, care ne păstrează — credem, destul 
„de fidel — imaginea reliefului dela sfârșitul activităţii vulcanice. 

Tot aci găsim măsura, în care forţele erozive au isbutit să adân- 
cească talvegul văilor în nivelul acelor suprafețe dela formarea 
lor până astăzi. Această adâncire este de circa 120 m. 


ii 
« 


1) Ridicările geologice de până acum indică întinderea cristalinului numai 
până aproape de valea părăului Loc, o scăpare din vedere de neînțeles, date 
fiind formele atât de asemănătoare deoparte și alta a acestei văi. 

Un aspect interesant ne presintă marginea dinspre Sud a 
platformei Garâdos. Această margine apare sub forma unui arc 
cu deschiderea mare spre Sud. Am spus că pe malul drept al 
părăului Loc, la eşirea acestuia din cuprinsul platformei, până 
pe la înălțimea de 820 m, găsim material vulcanic de umplutură. 
Acelaş fel de material se găsește și pe stânga părăului menționat. 
Aşa dar din marginea aceasta sudică uşor arcuită şi povârnită 
a platformei Garâdos pornesc de pela înălțimea de 820 m limbi 
prelungi de dealuri joase şi teșite cu înclinarea foarte mică, des- 
părțite una de alta prin văi largi, ce se imbină cu lunca mai 
lată a Oltului. Văile sunt adâncite cu 60—70 m sub muchile 
dealurilor despărțitoare. Până la acest nivel al luncilor, dealurile 
sunt compuse. din material vulcanic de umplutură. Pe o distanță 
foarte mică dela marginea platformei Garâdos găsim așadar o 
denivelare de peste 200 m. lată o dovadă sigură, că basinul su- 
perior al Ciucului este o depresiune tectonică, umplută cu ma- 
terial rezultat din erupțiunile vulcanice încă din timpul când 
acele erupţiuni erau în plină activitate. Netezirea dealurilor și 
scobirea văilor intermediare presupune o puternică acțiune erozivă, 
în urma căreia o bună parte din materialul vulcanic a fost spălat 
şi transportat la vale. 


(Va urma). 

Braşovul în poezia populară 
de lon Muşlea 


Poezia populară păstrează adeseori icoane interesante, uneori 
chiar cu totul neașteptate din trecutul nostru. N'ar fi poate de loc 
inutilă o cercetare a celor ce spune ea despre diferitele noastre 
ținuturi, provincii, sau chiar localităţi singuratice. 

intâlnind de câteva ori în doinele şi baladele noastre, însem- 
nări interesante despre Braşov, am crezut că nu e lipsit de impor- 
tanță să cercetăm mai multe colecţii de poezii populare pentru a 
vedea în legătură cu ce fapte a păstrat poporul numele Brașovului 
în cântecele sale, 

Braşovul e, desigur, unul din oraşele al cărui nume se în- 
tâlnește mai des în poezia noastră populară. Explicarea e uşor de 
găsit. Cetatea dela poalele Tâmpei, aşezată în centrul provinciilor 
româneşti, a fost cunoscută, datorită întinsului ei comerţ, din cele 
mai vechi timpuri, întregului popor românesc. Voivozi şi boieri, cu 
alaiurile lor de ostași şi curteni, au poposit de atâtea ori între zi- 
durile cetăţii, ori au ascultat slujba în biserica din Șchei, ridicată 
tot cu ajutorul lor. Unul din acești domni, C. Brâncoveanu, avea 
Chiar o pereche de case în Șchei şi alta în Braşovul-vechiu. Ne- 
goțul orașului nostru a dat limbii românești cuvântul „braşovenie“ 
Şi, poate tot el, pe acela mai puțin măgulitor de „braşoavă“. Oră- 
şeni şi Şcheieni își aveau viile în Ţara-Românească, pe la Piteşti 
şi mai departe. Cărăuşii braşoveni străbăteau în lung şi lat Prin- 
cipatele. In secolul trecut, Braşovul a fost şi un important centru 
militar, care aduna feciori din multe părți ale Ardealului sub stea- 
gul împărătesc. 

Multe din aceste stări de lucruri prin cari faima Braşovului 
a ajuns departe, au fost reţinute de poezia populară. 

In acest articol am căutat să alegem fragmentele din poezia 
noastră populară, în cari apare numele orașului nostru. Fireşte, 
exemplele reproduse n'au pretenţia de a reprezenta tot ce se poate 
găsi în această direcţie, ele au menirea să dea doar o pildă de 
felul în care e cântat Braşovul în poezia poporului nostru. 

Nu va mira pe nimeni că în versurile reproduse, în loc de 
numele obicinuit de astăzi, vom întâlni mai ales vechiul nume dat 

de popor orașului nostru: Braşeu, Brașău, — şi odată, chiar 
Braşovel. 

Cele mai adeseori întâlnim numele Braşovului în doine, Aces- 
tea sunt în general nouă, dar nu totdeauna lipsite de interes: 


„Trandafir braşovenesc 
Vai, badeo, mult te doresc“ 
(Din culegerea inedită — de pe Murăş — a regre- 
tatului Josif Popovici). 
este o întroducere la cântecul de dragoste care urmează. Desigur, 
aici nu poate fi vorba decât de o apropiere întâmplătoare: fata a 
preferat să vorbească de un „trandafir braşovenesc“, cu toate că 
trandafirii nu sunt o specialitate a Braşovului. 


„Pă costiță*) la Braşău 
Ard două lumini de său; 
Nimen lume nu le siînge, 
Făr' inima mea cîn plînge“. 


(T. Papahagi, „Graiul și Folklorul Maramurăşului'“, 
București 1925, p. 8). 


Aceste frumoase și simţite versuri au fost culese tocmai în 
Ghesăştii Maramureşului. De altfel în poezia acestui ținut înde- 
părtat, Braşovul apare în repetate rânduri. Astfel: 


„Da voi, două rândunele, 
De-aţ trecut pă la Bracşău (sic!) 
N'aţ vădzut pă tată meu?“ 
(Aceeași colecție, p. 98). 
Sau: 
„Bade, doru tău șa meu 
Face pod până'n Brașău, 
Ca să treacă doi cu doi 
Şi noi bade amândoi, 
Ca să treacă cinci cu cinci, 
Tu acolo, ieu aici“. 
(Dintr'o colecție în manuscris). 
Această doină circulă mult. O găsim, de exemplu, și în co- 
lecţia Jarnik-Bârseanu (No. CCCX): 
*) Nu credem să fie vorba de cartierul „Pe Costiţă“, deși acest lucru 


nu e imposibil, dat fiind că e vorba de un cântec cătănesc, al cărui autor 
putea să-și facă stagiul în Braşov. 

„Dorul t&u, bade, ş'al meu 
De şi-ar face-un pod mereu 
Pod mereu pân'la Braşeu 
Să treci bade tu şi eu...“ 


In aceste versuri pare Car fi vorba mai clar, de faptul că 
„badea“ își face serviciul militar în Braşov. De altfel cătănia a 
dat naştere la multe doine în cari e amintit numele oraşului. 
Dintr'o astfel de doină ar putea face parte şi versurile următoare: 


„De aici pân'la Braşeu 

Nimeni nu-i străin ca eu 

Fără frunza de duplău“. 
(Doine și strigături din Ardeal. Date la iveală de 
Dr. loan Urban Jarnik şi Andreiu Bârseanu. Buc. 
1885. Ediţia Academiei. No. CDXXĂVI). 


Sau: 
„De-aicia până'n Braşeu 
Nu-i fecior străin ra eu, 
Fără merla din pădure... 
(Colecţia din Maramureș a lui T. Papahagi, p. 12). 

Sau: 

„De aici pîn'la Braştu 

Nu-i pruncuț săleac ca ei, 

Numai Vidra din pirău“. 
(A. Țiplea, Poezii populare din Maramureș. Buc. 
1906, p. 36, No. 12). 

In amândouă aceste cazuri, remarcăm cum de dragul men- 
ținerii numelui oraşului nostru în vers, poetul popular a fost în 
stare să schimonosească limba şi să zică: „străin ca eu“, în loc 
de „străin ca mine“ — cum ar fi fost corect, 

Ca centru militar, Braşovul a avut de auzit şi multe blesteme. 
din partea feciorilor închişi în cazarmele lui, din partea rudelor și 
a ibovnicelor chinuite de dorul celor plecaţi. 


„Draga badei, Mariucă, 
Vine Neamţul să mă ducă, 
Să mă ducă la Braşeu, 
Că să uit de dorul tău“. 
(Colecţia Jarnik-Bârseanu, p. 315, No. DCXXX). 

„Ean €eşi, maic'afar din sat 
De vezi cum m€ duc legat 
Cu curele de'ncălțat, 
Cu curea braşovenească 
Minteni să mă cătănească“. 
(Ibidem p. 306, No. DCVI) 
„— Căpitane Pavele 
Unde duci cătanele ? 
— La Brașov sărmanele! 
— Argă-l focu de Braşovit 
Pă trei părți 
Cu lemne verdi 
Şi p'o parte cu uscate 
Să-mi ardă până'n cetate“. 
(Materialuri folkloristice. Culese și publicate de Gr. 
G. Tocilescu. Buc. 1900, p. 97. Culeasă în Chesleru (?) 
Transilvania). 
in aceste versuri pare clară şi amintirea „cetăţii“. 
Alt cântec, cunoscut în multe părţi, şi în care numele ora- 
şului variază, prezintă particularitatea interesantă, că, deşi cules în 
județul Tutova (Zorleni), vorbeşte de Braşov: 


„Foaie verde siminoc, 

Dare-ar Dumnezeu un foc, 

Să ardă Braşovul tot, 

„Să rămâie numai parii, 

Să se 'nţepe ghinărarii, 

Ghinărarii, căpitanii 

Şi cei ce ne-au scris pe noil“ 

(T. Pamiile, Cântece de ţară. Buc. 1913. p. 276, No. 5). 
Oraşul nostru e blăstămat şi în altă poezie care circulă mult 
în popor, de data aceasta de unul care s'a născut în el: 

Hire-ar trăsnit Dumneşeu, 

Muntele de la Braşeu, 

Talpa la l6gănu meu, 

Cum m'o legănat de rău, 

Nu să mai legene nime, 


Cum m'o legănat pe mine“. 
(Materialuri folkloristice, p. 1305). 

Poezia a fost culează la Apoldul mic (jud. Sibiu). „Muntele 
de la Braşeu“ este desigur Tâmpa, a cărei formă interesantă, a 
putut izbi imaginaţia poporului. 

Dacă în doine*) pomenirea Braşovului este mai mult întâm- 
plătoare, sau în legătură cu cătănia, în balade întâlnirea numelui 
oraşului e mai prețioasă, deoarece aici e vorba uneori şi de amin- 
tiri istorice. 

Intruneie balade, felul în care este amintit orașul, nu se 
deosebește mult de doine. Astfel, într'o variantă a baladei despre 
cununia fratelui cu sora sa, culeasă în apropiatele Vălcele, numele 
oraşului a fost introdus ca un termen de comparație: 

„Maică, măiculița mea 

ocolit-am șapte sate, 

ş'o cetate 

şi Brașovul jumătate 

şi ca sora m'am găsit“, 
(Poesii populare din Transilvania, culese şi adnotate 
de I. G. Bibicescu. Buc. 1893, p. 341). 

Sau e vorba de o simplă amintire, ca în: 

„Măi Codrene, dumneata 

Eu, frate, te-am cunoscut 

In târgu Braşovului 

Ştii, la capul podului“. 
(Culegere inedită din Râmnicul-Sărat), 

Chiar aici însă, amintirea „târgului Braşovului“, trebuie so 
considerăm ca un răsunet al importanței comerciale a oraşului 
nostru în celelalte ținuturi românești. Explicaţia poate fi aceeaș în 
versurile următoare, în cari voinicul promite nevestei sale : 

„Numa eu țoi cumpăra 
Cizme roșii din Braşău 
Tocma pă picioru tău... 
(Colecţia din Maramurăş, a lui T. Papahagi, p. 103). 


e uta întâlnit capitala Ţării Pârsii până șintr'o ghicitoare culeasă 
„De aici până 'n Brașău 
Tot un maț de-a'tău'. 
(în revista „Comoara Satelor'* 1923, p. 101). 
E vorba de... „calea ferată“. 

Că maria aceasta e prețuită de rapsodul popular, se vede 
dintro altă variantă, tot din Maramurăş (Colecţia Tit Bud, Buc. 
1908, p. 6), în care cismele braşovenești sunt puse alături de un 
„potilat (batistă) din Țarigrad“. Versurile acestea dovedesc în mod 
evident faima mărfurilor de Braşov, între cari produsele de pielărie 
nu erau din cele mai puţin vestite. Intr'o doină e pomenită o altă 
specialitate braşovenească: postavul. Iat-o: 


„Trandafir de pe hinteă 
N'ai văduti pe draguli mei? 
A tost lesne de-al cunoaşte, 
Că-i cu cisme româneşti 
Cu cioareci braşovenești“. 
(Jarnik-Bârseanu, p. 23, No. XLVII). 


De altfel acestea nu sunt singurele cazuri când poezia noastră 
populară ţine şi ea să consacre importanța comercială a Braşovului, 
vestit încă de prin secolul al XIV-lea. Intr'o baladă, culeasă tocmai 
în județul Vaslui (Coşeşti), anume „Cântecul lui Stanislav“, sluga 
eroului : 

„Nouă funii că-mi scotea 
Nouă funii de Brașov 
Impletită varga *n opt“. 
(Colecţia inedită a d-lui Gh. Sion, făcută în 1876), 

Aceste teribile funii — pentru cari Brașovul nu degeaba era 
renumit *) — apar şi într'o variantă oltenească a aceleași balade 
întocmai ca în cea de la Vaslui: 

„lar Neculcea ce făcea ? 

La Stanislav că mergea 

Trei pumni în cap că'i trântia, 

Cu şepte ştrenguri că'] lega, — 

Şepte ştrenguri de Braşov 

Şi cinci funii de mătase“, etc. 
(Materialuri folkloristice, p. 81). 

Tot ca târg vestit, pare să fi fost păstrat numele Braşovului 
în balada „Nicola Nicolce“. Când eroul vrea să facă o fântână pe 
un vârf de munte, unde credeţi că se *ndreptează? 


*) Vezi cele ce spune N. Iorga în „Braşovul şi Românii“ Buc. 1905, 
pp. 12 şi 78. 

„Nicola'mi pleca 

Şi se ducea 

In târg la Braşov 

In Braşovul al vechiu *) 

Vechiu şi de demult 

Ţagle-şi cumpăra 

Ciocan și casma. 

(In revista „lon Creangă” II (1909), pp. 67—68). 
Braşovul mai apare în poezia populară şi ca un oraș sau 

o cetate deosebit de puternică şi bogată. Trebuie chiar să recu- 
noaştem că acesta e aspectul sub care a fost mai adeseori pomenit 
de balada românească. Boierii oraşului sunt amintiţi, nu odată, 
până şi în ţinuturi depărtate în cari numele lor nu prea putea fi 
cunoscut. Prezenţa lor în acele balade se explică, probabil, prin 
taptul că de câteori e vorba de boieri mulţi şi puternici, rapsodul 
popular socoteşte foarte nimerit să pomenească şi pe cei din Braşov, 
veştiți prin cine ştie ce întâmplări, vitejii, bogății, ori chiar prin 
faima... ce o dă depărtarea. Astfel, în balada „Dediu Vornicul“, 
culeasă în Dolj: 


„In oraş la Bucureşti, 
In curtea lui Ştefan Vodă, 
Mi s'a strâns boieri la vorbă,... 
Boierii Divanului, 
Caimacanii Târgului, 
Şi cu ai Braşovului, 
Şi toţi bea, şi toți mânca... 
Şi cu bine petrecea“. 
(N. Păsculescu, Literatura populară română. Buc. 
1912, p. 200). 
Pasajul acesia, foarte iubit, se pare, de lăutari, îl întâlnim şi 
in balada „Miul Haiducul“, culeasă în județul Dâmboviţa, deci 
aproape de Braşov: 


„In curte la Ştefan Vodă 
Ni s'a strâns boieri la vorbă. 
lar boierii târgului 


*) Nu poate fi vorba aici de cartierul „Braşovul-vechiu”, ci de vechimea 
orașului nostru. 

Şi cu ai Braşovului, 
Ca stâlpii pământului 
Feșnicii”) *mpăratului.. . 
(Aceeași colecție, p. 233). 
Aceşti boieri se împărtăşesc, în altă baladă, de un nume ciudat: 


„La cerdacul lui Novac, 


Frumoasă masă-i întinsă 

De mulți boieri e coprinsă. 

Dar la masă cine șede? 

Tot bunii Braşovului 

Şi tartorii târgului“. 
(Materialuri folkloristice, p. 1238. Fără indicația lo- 
cului unde a fost culeasă). 

Observăm, în treacăt, că G. M. lonescu, în „Etiopenii în 
Dacia preistorică“ (Buc. 1926, p. 44), s'a ocupat de aceste versuri 
şi susține că aici ar fi vorba de „părinții sau senatorii Brașovului“... 
„bun“ e cu înțeleş de moș, şi „tartorii“ de părinț“. Apoi, că 
„ceastă denumire li se atribuie întrun sens tradițional bun, iar 
nici de cum ironic“. 

Rapsodul popular a ţinut să noteze şi o altă caracteristică a 
Brașovului. Astfel, în balada „Nicola Nicolcea“ culeasă în Dolj, 
găsim următoarele versuri: 


„Cea fată de Frânc 

Din oraș din târg 

Din târg din Braşov“. 

(Culegere inedită din jud. Dolj). 
Se ştie că sub numele de Frânci, balada noastră populară 

denumește pe străinii de origine apuseană. 
| Dar la Braşov existau și fete românce. Când unul din eroii 
baladei noastre populare, şi nu oricine, ci un craiu: „Jăman Craiu“, 
vrea să se însoare, își ia nevastă din Brașov: 


„Jăman să'nsura, 
Fată că-și lua, 


*) sfetnicii. 

Fată de român, 

De Român sărac. 

Verde otrăţel, 

E din Brașovel“. 
(N. Păsculescu, Literatură populară românească, Bnc. 
1910, p. 157; culeasă în Celeiu-Romanaţi.*) 


Braşovul apare deci vestit şi ca oraş cu femei frumoase, fie 
„frânce“, fie românce. Ba întro baladă e vorba şi de un târg de 
femei: Sub povara dărilor cerute de Turci, voinicul e gata să-și 
vândă nevasta. Unde? 


„Colo la Braşou 

Că e tărgulu nou; 

De mân'o lua 

Cu ea se prembla 

Oraşul de-a rânduli: 

Uliți de-ameruntuli“.**) 
(„Columna lui Traian“, 1872, p. 231. Balada e arâ- 
tată ca fiind „de peste Carpaţi“). 


Nu putem încheia seria cântecelor populare cari vorbesc de 
femeile din Braşov, tără să amintim vestita „Muieruşcă din Braşeu“ 
din colecția lui Vasile Alecsandri (Ediţia 1866, p. 53), căreia băr- 
batul bolnav îi face declaraţia: 


„Muierușcă din Braşei! 
Mură-albastră-i ochiul teii 
Care mă ucide rei. 

Sloiu de ghiaţă netopită 
E chiar inima-ţi recită 

Şi de mine deslipită!“ 


————— 
*) In aceeași baladă, p. 159, găsim însă și următoarele versuri: 
„Jăman dacauzia... 
Fuga'n braşoveni că da, 
Suluri de mătase cumpăra... 
Aici se pare însă.că nu mai e vorba de Braşov, ci de un cartier ne- 
ustoresc oarecare, poate de cel din București. 


Și **) Asupra autenticității acestei balade trebuie să iacem oarecari rezerve, 
întrucât ea a fost „prelucrată“ de Atanasie Marienescu. 

Trebuie să mai relevăm, în sfârşit, şi o amintire, născută de- 
sigur, tot în legătură cu bogăţia Braşovului. Intr'o baladă culeasă 
în Romanați, e vorba de: 


„lanoş Ungurul, 

Cela betrânul, 

De-a spart Braşovul. 

Braşovul l-a spart 

Şi el c'au plecat 

Cu cinci-geci de inşi, 

Erau fraivoinici...“. 

(Materialuri folkloristice, p. 195). 
Ca să prezinte pe erou cât mai puternic, rapsodul popular 

îi atribuie o incursiune în puternica şi bogata cetate a Braşovului. 


Ed 
* % 


Inainte de a termina, vom aminti că la Vălcelele din apro- 
pierea Braşovului, regretatul |. G. Bibicescu (Poesii populare din 
Transilvania, Buc. 1893), a cules două strigături al căror subiect - 
sunt Românii din Şchei. Le reproducem ca titlu de curiozitate: 


„Săraci trocăraşi din Şchei, 
dar pe unde umblă ei? 
Pe dealuri 
cu floricele 
şi pe munți 
cu petricele 
şi pe văi 
cu ghigăşele“.*) 
(No. 266). 
„Vai săracii Braşoveni! 
să spală cu lapte acru, 
fug fetele ca de dracu... 
Cât e Braşovul de mare 
dragostele'n el m'au stare 
Dar Borghizul, sătuţ mic, 
dragostele s'a "ntâlnit“. 
(No. 272). 


*) piatră, pietricică. 

Scrisori vechi 
Simeon Bărnuţiu către lacob Mureşianu 


Milan, 24 Martie 1854. 
Frate ! *) 

Vei fi aşteptat, şi pe drept, ca să-ți scriu mai de mult şi 
mai adeseori, şi io încă am voit a vă înştiința despre starea mea, 
şi mai ales a vă face cunoscute cauzele pentru cari mai stau la 
şcoală cu toate că sunt şi bătrân și lipsit de mijloace, ma!) tot 
am amânat de azi până mâne, că, să spun drept, nici n'am avut 
ce să scriu demn de aşteptarea Dv., mi s'a văzut prea puţin a 
repeţi cele ce sunt scrise în toate cărţile despre Gallia Cisalpina, 
apoi ştiu că se cere studiu dinadins, nu de studinte legat de şcoală, 
ca să poţi cunoaște o ţară şi despre părţile acele care doară s'ar 
putea apleca cu folos şi pela noi, pentru aceea io şi acum. nu-ţi 
voiu scrie decât particularități şi lucruri cunoscute și repeţite de o 
sută de ori, ţi le scriu totuşi pentrucă nu putem vorovi gură cu 
gură, dorire-aş însă mai întâiu să aflu cuvinte, care să-mi poată 
răspica mulțămirea cu care vă sum detor pentru atâta generositate, 
te rog, până voiu îi în stare io a plini această detorie, să spuni 
mulțămită Domnilor Navrea, luga, Dr. Şandor şi celorlalţi frați 
cari mi-au stat într'ajutor de am putut sta la școală până acum. 

M'aş îi mulțămit cu jurisprudența câtă am fost învățat în 
Sabiniu, că după asta aş fi putut trăi, dacă o consideram numa 
ca medium panis aquirendi, ma am dorit să-mi câştig o ideie mai 
lămurită despre ştiinţele politice, că tot speram că doară doară vor 
sta Şi ai noştri de-şi vor ridica şcoale şi pentru acest ram de ști- 
ință, şi atunci aș fi fost şi io de ceva ajutor, când se dau peti- 
țiunile pentru Academie cu atâta însufleţire pela 1850, nu cugetam 
să se stingă focul aşa curând, cu atât mai puţin gândiam că se 
Vor face unii antigonişti a scopurilor celor mai naţionali; ştiu că 
este iertat şi chiar lucru înțelept a tăcea când nu ştie cineva pro- 
pune vreun lucru de folos, ma a vorbi și a scrie în contra unui 
adevăr dela care depinde mântuirea tuturor, numa pentrucă nu se 


e, Această scrisoare a apărut în Gazeta Trans. nr. 62—64 din 1867 — 
dar nu în întregime. Originalul ei se găseşte în arhiva familiară a d-lui A. A. 


ian O dăm transcrisă cu ortografia de azi. Ax. Banciu. 
1) dar 

poate înființa fără de greutate, n'a fost iertat nici odată, nici nu 
va fi, din contră, totdeauna a fost păcat în contra spiritului sânt, 
care îndreaptă umanitatea spre cele bune, a-l nega sau a-l tăcea, 
că deşi nu foloseşte astăzi va folosi mâne şi de nu folosește celui 
ce-l spune, va folosi altora, pentru acesa pe drept au fost con- 
damnați şi urgisiți în toate timpurile cei ce şi-au îngropat talantul. 

Este adevărat că și împrejurările încă împiedecă, că unele 
nu se pot nega, ma când n'au fost împiedecări, care popor din 
lume m'are de a se luptare cu dificultăţi, și Românilor când a îost 
şi când va fi aşternută calea fără de conlucrarea lor ca să le zică 
străinii, acum pleacă şi tu Române! că e netedă, şi poți merge 
cu Ochii închişi; tocma piedecele care le-au pus şi le vor mai 
pune străinii scopurilor noastre naţionale, arată necesitatea acestora 
mai luminat decât verce arguminte. Şi noi cu atât mai vârtos ar 
devea!) să cugetăm întru unire cum să le suplinim când nu le 
putem împlini cu cât sunt piedecile mai serioase, ma a debaca”) 
în contra şi a demustra că sunt de prisos vădeşte amorţirea sân- 
ământului națiunal, sau levitatea?) unui om care ma cugetat bine 
ce grăește. 

In toate timpurile ştiinţa politică a manudus naţiunile, și cei 
ce au oprit pe alte națiuni dela dânsa, numa pentru aceea le-au 
oprit, ca acele să se mulțămească cu trista soarte de supuşi, lip- 
site de libertăţiie fireşti care li se cuvin, și dormind sau orbecând 
întru „neștiinţa sa nu se apuca de jucrurile acele care luminează 
câştiga putere naţională, nici conserba, “din iipsa ei urmează re- 
mânere perpetuă în stare apusă sau cădere neapărată, asta se poate 
zice despre fiecare corporaţiune mai mare sau mai mică întocma 
ca și despre un stat întreg, ştii ce a păţit împărăția Orientului 
când făceau Impăraţii canoane şi tropare şi n'aveau grije de ști- 
ințele Statului. Românilor numa credința asta pietoasă le-a rămas 
ereditate dela biserica răsăritului unită cu servilismul propriu Ori- 
entalilor care este inimic la toată întreprinderea și la tot îndemnul 
spre lucruri mai înalte; când analizau Anglii avuția, încă în se- 
clul trecut, conduși de Adam Smith şi arătau cum se adună avu- 

1) ar trebui 

=) debacor,-ari (lat.) == a striga, a zbiera, a se înfiria, a se înverșuna 
(ital. debaccare). 

3) ușurința 

țiile, cum se împart, cum se consum și cum se îmbogăţesc națiunile 
cu comerciul, atunci noi tipăriam floarea adevărului şi făceam uniri, 
i-a venit în minte unui Român ca să ridice catedră de economie 
politică și la noi? Nu, asta era cu neputinţă, fiindcă nici unul 
mavea ideie despre această ştiinţă, noi am ştiut tipicul și ne-am 
ținut de el, ma oare tot numa lângă tipic să stăm? 

Oamenii cunoscători de lucrurile politice mai lesne se unesc 
la scopurile necesarii decât idioţii, neştiința desparte şi desunește 
mai tare decât ambițiunea şi alte nimicuri de cauze. Uită-te câţi 
sunt uniți numa întro societate ca L!oydul Austriac ca să dobân- 
dească scopurile acele grandioase care unui om ar fi de tot cu 
neputinţă. Neguţătorii naţiunilor înaintate formează societăți după 
arta învățată, a celor mai înapoiate numa după tradițiune; în ur-! 
bile cele mari cetățenii cei luminaţi fac Societăţi şi Colegiuri în 
care consultă neîncetat cum se susține floarea urbei, ce institute să 
aducă la existență, şi cu ce mijloace, şi cum să le încurajeze cele 
ce exist; din consultațiunile acestora se nasc şcoale de știință, de 
artă, de industrie, de comerciu, institute apărătoare de foamete, 
asecurătoare în contra focului, apei, grindinei şi alte asicurătoare, 
strade ferate și alte minuni. Noi încă n'avem nici un colegiu, care 
să ne apere şi să ne asecureze viața naţională în contra fatalită- 
ților, care o amenință cu pieire de atâtea părți, semn că n'avem 
cuitura politică, că să!) am avea, bărbații noştri cei cunoscători de 
lucrurile politice s'ar uni la scopurile cele ce sunt necesare na- 
țiunii, ma fiindcă nu se unesc, urmează că nu sunt şi nici nu vor 
fi fără de institute corespunzătoare, fiindcă fundamentul prudinței 
politice, care înaintează fericirea națiunii şi-i susține onoarea, se 
pune în școalele naționale, și foloasele ei se comprobează apoi și 
se cunosc în viața naţională. 

lo încă țin cu cei ce cred că fără de şcoale mai înalte în 
timpul de astăzi, naționalitatea noastră e mai puţin asecurată decât 
era înainte de M. Terezia, când era oprit Românilor a-şi ridica 
Școale și a învăța, pentrucă atunci steteau toţi în cele ce apuca- 
seră, acum se întrec ca să se nimicească şi la urmă pisces ma- 
iores comeăent minores. Unii dintre ai noştri, ca să-şi scuze ne- 
lucrarea, zic că Românii din Monarhie mau putere a-şi ridica nici 

școale mici, cu atât mai puţin de cele înalte, sau tocma de ar şi 
avea putere, nu le este iertat. 

Ma cum poate zice cineva că o naţiune de oameni aproape la 
trei milioni nu e în grad a-și ridica școale până când n'a făcut în- 
cercare cum se cuvine? Vezi bine că nu va fi, dacă va trage unul 
înt”o parte, celalalt într'alta, dacă va vrea unul şcoale unite al 
doile neunite sau de loc; ma dacă sar apuca de lucru viribus unitis, 
cum s'ar cuveni, rezultatul ar demustra falsitatea propusețiunei. 10 
nu Știu să fie ieşit până acum vr'o ordinațiune opritoare în formă 
categorică ca Românii să nu cuteze a-şi ridica şcoale înalte, și 
pănă nu există, ar devea să se apuce a aduna cele de lipsă, fiindcă 
înființarea unei instituții ca aceasta e lucru de cente!) și pentru 
cente de ani, chiar și când ar fi opriți absolutminte, in premiu pentru 
neclătita credință, atunci încă n'ar devea să sufle în bucinul despe- 
rațiunii, din contră, a prevedea cum să lățească ştiinţa ca privați, 
neputând-o mărturisi în institute publice naționale, ar devea să imi- 
teze pe creștinii cei dintâi cari se ascundeau supt pământ, nefiindu-le 
iertat supt păgâni a mărturisi în public. O națiune pătrunsă de ne- 
cesitatea scopurilor mântuirii sale va sacrifica bucuroasă mijloacele 
cerute și pentru sine, cum a sacrificat pentru alții, numa indiferenții 
nu cunosc nici scopuri necesare, nici pericli amenințători, nici inima 
parată la sacrificii, ei nu cred că cu puteri unite și cu timp se pot 
aduce la ființă și lucruri de acele, care nu le-ar putea face un om 
singur nici odată. Această necredință în puterile sale însă este un 
păcat în contra societății întregi, fiindcă oamenii nu se apucă de 
ce cred a fi cu neputinţă, şi aşa rămân îndărăt, mai bine sufer cu 
fricoşii, decât să împartă periclii şi frupturile cutezătorilor, pentru 
aceea bine faci Domnia-ta că anunţi de multe ori necesitatea şcoa- 
lelor de jos până sus, nu deve încetat nici odată a bate credința 
deșartă şi a predica un viitor mai fericit, care Românul până acum 
nu l-a văzut, ma îl va vedea, dacă va îmbrățișa şliința; chiar şi 
Universitatea încă deve predicată din când în când, măcar ca un 
paradox pentru alte timpuri când se vor înființa şi lucrurile acele, 
care acum se par unora cu neputinţă, altora nebunie. 

Imbrăţişarea tuturor ştiinţelor se cuvine să fie scopul şi 
obieptul grijei bărbaţilor celor mai practici nu numai dorința unor 
ieoretici contemplativi, pentrucă întrasta toți se învoesc 'că acum 

şi Românii încă dev să meargă înainte, ma dacă recunoaște ci- 
neva necesitatea progresului şi va nega necesitatea ştiinţei, atunci 
i nu înțelege bine ce va să zică progres, o deve să-l pună în 
prppăşirea Românilor dela starea agriculturei la industrie şi co- 
mțrciu, la arte şi la ştiinţe, pentrucă fără de ştiinţă (chimie, tech- 
nită, matematică, fizică, geografie ş. a.) nu se poate exercita nici 
comerciu, nici industrie, nici agricultură; fără de arte nici odată 
mi putut fi vro naţiune civilizată, în summa ori de care parte! 
vom considera lucrul, numa unele ramuri de ştiinţă nu mulțămesc 
inlivintele naţionale, universitatea lor este postulat, și în cultura: 
tuturor stă progresul cel adevărat. 

Intraceea încă se învoesc toți amicii umanităţii că ştiinţa 
dețe universalizată şi popularizată ca să folosească tuturor, prin 
urmare propunerea lor în limba națională se arată ca alt postulat, 
a țăruia necesitate urmează şi din datoria de a conserba naționa- 
litdtea. Nici o națiune, afară de cele barbare, nu va opri pe alta 
a pu se conserba pe sine cu toate mijloacele pe care le poate 
adbpera fără de vătămarea altora, şi fiecare se va folosi cu sub- 
sidiile acele care o ajută mai mult a-și continua ființa sa; între 
swsidiile naționalității noastre noi putem număra studiul limbii și 
n ema italiene pentru Români. Intr'adevăr ar devea să ne mi- 





Tăn de nepăsarea noastră când vedem că alte ginți neitalice își 
ridică catedre pentru literatura Italiei, şi noi, Italieni fiind, nu o 
an băgat în seamă până acum cu toate că este un subsidiu prin- 

iar pentru naționalitatea noastră tocma şi când mam îi noi în- 

cinjuraţi de ginți eterogene, ma împrejurarea asta deve să ne 
iksutle grije pentru viitor, pentrucă periclul încă n'a încetat, care 
amenință Românimea din Dacia de 1700 de ani, ideia desnaţiunării 
Ya făcut ideie fipsă?) în seclul nostru, şi care cum apucă peste 
alte națiuni mai slabe, nu cunoaşte problemă mai demnă de sine, 
“mai întâi şi mai sântă decât a le desfigura, unii cu puterea de-a- 
dreptul, alții supt pretextul culturii. Varietatea limbilor este o urmare 
a păcatului strămoşesc, ziceau Episcopii catolici în sinodul lor din 
Viena de pe la 1850, și un scriitor dela marginile Germaniei tot 
pe acel timp obliga pe Austria cu toată seriozitatea ca să germa- 
neze pe toate popoarele imperiului, că — zice el în cartea sa — 

Austria ar fi chemată spre această și indetorată, i-am uitat numde 
întreabă pe fratele Laurianu că ţi-l va spune; numa un scriitr 
german cunosc, care să fie recunoscut principiul Naţionalității, acesta 
este Carl Levita, un scriitor tinăr ma cu minte de om bătrân; spun 
că şi Schuselka l-ar îi recunoscut, cu câți Germani am vorbit pe 
toți i-am aflat în credinţa asta că Germanismul este chemat a a 
măna!) tot până la Dunăre, şi apoi a se lăți și în Oriente. în 
adevăr, puterea numa în altă putere recunoaşte margini, de site 
este oarbă şi nebună, nu cunoaşte moderațiune, nu se uită la dreapa, 
pofteşte supunere oarbă şi abnegarea sânțeminteluor celor mai sânle, 
ma pretensiunile cu toate aceste au margini puse dela natură, dişi 
nu le văd cei orbi din naştere, sau orbiţi de patimi, şi după p 
verbul latinesc „arcus nimium tensus rumpitur“ cum poate să mir- 
turisească şi Kossuth, și poate că acuşi va putea mărturisi și 
culae din Petruburg. 

Să punem?) însă că Germanismul nare plan şi propusd?) 
de a desnațiuna, cum avea Ungurismul, de aci nu urmează că ar 
putea dormi în pace naţiunile vecine, Germanismul se va lăţi le 
sine şi fără intenţiune duşmănoasă şi va inunda toate şesurile dia 
Baltica până la Pontul Euxin îndată căci se vor delătura arginile!), 
care-l țineau strâmtorat până acum între margini, căci se vor ii- 
dica deplin liniile daciare dintre Austria şi Germania și celelate 
linii daciare cu care erau despărțite mai toate provinciile Austrid; 
dificultau comerciul, fiindcă neguţătorii, după chemarea lor, aleargă 
acolo unde văd foios, şi sunt inimici ai liniilor daciare; acut 
fiind aceste toate ridicate în Austria și ridicându-se și dintre Aus- 
tria şi Germania, comerciul va fi liber dela Baltica până la Pontuj 
Euxin şi Adriatica, Germanii se vor vărsa peste toată Austria, Un: 
garia, Ardeal, Moldova și România până în Pont; această emi- 
grațiune şi imigraţiune pacifică comercială a lor va fi ajutată do 
stradele”) ferate care sunt făcute şi se vor mai face de capitarele: 
germane care lipsesc naţiunilor vecine, de neştiinţa acestora şi de. 
favorile Gubernelor; vor trage dela sine industria şi comerciul 
dimpreună cu câştigurile acele care mai sunt în mânile locuitorilor | 
a asimila 

=) să presupunem 

acestor ţări, şi nu vor mai merge în America până va fi o palmă 
de loc în Ungaria și România; pe lângă acestea Guberniul fireşte 
că nu va înceta a pretinde perfepta cunoștință a limbii nemţeşti 
dela deregătorii Statului, şi cu măsura aceasta va privilegia pe 
Germani preste celelalte națiuni, fiindcă în politică dreptatea se în- 
tinde până unde ajunge puterea; va să zică cu libertatea comer- 
ciului şi a industriei se deschide a concurință formidaveră între 
Germani şi ne-Germani, şi Germanii sunt siguri de triumf, fiindcă 
ne-Germanii ca minoreni în cultură și lipsiţi de ajutoarele şi favo- 
rile proprii Germanilor nu vor putea sta la concurință cu aceştia 
nici cu ştiinţa comercială, nici cu varietatea şi caretatea!) pro- 
duptelor industriei, vor fi bătuți deplin în lupta aceasta comercială, 
care tot atâta face ca şi când bate o oaste pe ceealaltă; urmarea 
într'amândouă cazurile este: supunerea, serbitutea, o uneori pierirea 
totală a celor vipți?), vae victis! pentru aceea predică Englezii 
libertatea comerciului pretutinde că ştiu că libertatea asta puţin 
foloseşte altora când au de a face cu Englezul. Ei sunt securi că 
nu-i va bate nimene nici cu varietatea nici cu bunătatea produp- 
telor numa să poată intra în pieţele altor popoare, pentru aceea 
se apără de ei alte popoare ca de nişte diavoli cu sistema proi- 
Ditivă şi proteptoare, cum se apărau şi Ungurii de Germani până 
la 1848. 

Pentru noi ar îi nebunie a apăra sistema proibitivă, neputând 
opri pe nimene, și cea proteptoare nefiind de nici un folos Ro- 
mânilor, cu toate aceste ca să se poată apăra în contra urmărilor 
concurinței, mai întâiu se cere a cunoaşte conjunturile fatali, care 
vor atinge şi pe Români după aceste schimbări politice comerciale, 
că în adevăr fatali și grele sunt pentru vercare popor nepreparat 
la eventualități de aceste; dintre Români însă Bănăţenii şi cei 
delta margini sunt cei mai expuşi la periclu de a-şi pierde pământul, 
că este bun şi vor lăcomi la dânsul veneticii capitalişti. 

In contra acestui periclu, dacă vrea să-l recunoască cineva, 
nu e alt mediu apărător, vorbind în general, fără numai ştiinţă; 
aceasta spune ca să se apuce şi Românii de industrie și de co- 
merciu, fiind aceste fântânile primare a avuţiei naţiunilor şi de. 
agricultura cu metod mai bun; cu ştiinţă s'au făcut şi Germanii 

tari şi mari, şi speranța Românilor încă numa în știință e depusă, 
că dacă o vor cultiva ca alte naţiuni înaintate, atunci mau de a 
se teme așa tare de concurință, că se vor şti apăra; atunci vor 
putea dori şi strade ferate și alte înlesniri comerciale, fiindcă le 
vor şti adopera,!) şi dacă vor fi necesitaţi a învăța limba nemţească 
pentru foloasele comerciului, Germanii încă vor căuta să înveţe 
cea românească tot pentru foloase de aceste, ma Românii din Mo- 
narhie să nu-şi uite niciodată de detoria aceea imperioasă şi sântă 
de a fi în comerciu literar cu cei din Principate, ca să se ajute unii 
pe alții până unde pot; atunci de vor şi veni străini peste ei, vor 
da întrânşii de o naţiune luminată cu știință, industrioasă, învă- 
țată la comerciu și superbă cu numele și cu originea sa şi nu-i 
vor putea strica. 

Pe lângă aceste Românii toţi mai au lipsă specialminte de 
subsidiul literaturii italiene, pentrucă fără de un model ajutător 
tot nu putem fi, şi la toată întâmplarea e mai folositor un model 
național decât unul străin; vei fi obserbat cât de lesne ne putem 
abate dela natura limbii noastre când vrem să scriem ceva după 
cărți nemţeşti; io am obserbat aceasta când mă ocupam cu filo- 
sofia germană, și după aceea mai de multe ori am aflat că, deşi 
scriu românește cei ce au învăţat în şcoale nemțeşti, ungureşti, 
stilul lor este nemţesc, unguresc, greu întunecat, uricios; n'ai crede 
cât te fură limba străină vercât te-ai feri de tare de proprietățile 
şi cursele ei. 

Afară de studiul limbii noastre, după fântânile care ne-au 
rămas, limba şi literatura italiană cuprinde locul prim între sub- 
sidiile culturii limbii noastre, 

In tot gimnaziul românezc ar devea să fie o catedră şi pentru 
literatura Italiei, şi profesorii la traducerea cărților şcolastice care 
se recomandă dela Minister pentru școale, ar devea să se folosească 
cu traducerea italiană, că acum se sistemează și şcoalele Lombardiei 
după cele nemţești, şi cărțile şcolastice se află traduse italienește; 
în astă formă nu vor cădea aşa uşor în germanism, fiind strecurat 
germanismul prin sita italiană; apoi din limba italiană am putea 
plini detfeptul cuvintelor, care nu le avem de loc, o nu ne plac 
fiind streine; aceste le-am putea lua dela Italieni fără nici o mus- 
trare de conștiință, și fără frica că ne vom strica limba, fiindcă 

sunt ale noastre. Bine ar fi ca literaţii noștri să adopere mijlocirea 
asta de timpuriu, până nu umplu școalele cu traduceri de-adreptul 
din limba germană. 

Științele merg înainte, artele se înmulţesc şi se perfepționează, 
invente nouă se descoper în toate ramurile comerciului şi ale in- 
dustriei omeneşti, noi nu le avem numele acestora toate şi de ce 
să nu luăm dela Italiani, fiind şi noi Italiani; sau la ce să facem 
cuvinte nouă numa pentru noi acolo unde ne vom putea folosi cu 
cele comune tuturor ltalianilor ; fireşte că necesitatea asta se va 
sânți mai profund când vor avea şi Românii şcoale de industrie 
şi de comerciu ş. a.; atunci ar fi bine ca să adopere cărţi italie- 
neşti pentru stil, fiindcă lItalianii au şi școale de aceste și cărţi în- 
tocmite pentru dânsele. Intru acest tip din renoirea legăturilor 
noastre cu Italia ar urma nu puţin folos pentru limba şi naționa- 
litatea noastră; uită-te cu câtă gelozie şi-au conserbat Saşii legă- 
turile cu conaţionalii lor şi cu acest mijloc şi-au conserbat nu numai 
vița o mână de oameni într'o mare de popoare, ma și supremația 
preste aceste, bine că și privilegiile încă i-au ajutat, ma entusiasmul 
din Germania l-au adus, şi fără de entusiasm niciodată om mare 
şi națiune luminată ma stătut; Românii încă nu s'ar fi lăsat mai 
pe jos decât alţii nici în timpurile cele barbare, dacă nu le-ar fi 
tăiat firul cu Italia ursitorile nimice*) ma aşa n'au avut dela cine 
să ia învăţ, nici îndemn sau csemplu de urmat; ma dacă n'a fost 
cu putință a ne uni în timpii trecuţi, se cuvine a ne uni de acum 
în cele cu putință, fiindcă în viața unei națiuni, precum s'a zis de 
multe ori, un seclu ca o zi, şi după această asemănare plină de 
speranţă, națiunea noastră încă de numai șaptesprezece zile de aceste 
este în Dacia, încă e numai la începutul eternității care să o pe- 
treacă acolo; se cuvine dar a-şi renoi legăturile de bună oră, ca 
să poată petrece acolo mai cu multă fericire în viitor, decât îi fu 
a petrece în cele şaptesprezece zile ce trecură. 

Acum ştiu că te vei fi şi urit cu poltizarea mea, că tot am 
scris ce mi-a venit în minte; doresc să văd odată şi Gramatica 
D-lui Cipaziu că ştiu că va fi „apex et plenitudo omnium Gram- 
maticarum“ și totodată și Antologia din toţi clasicii limbii noastre, 
din care vom putea lua forme de îndreptarea stilului și noi ești 
mai bătrâni, şi mai ales tinerimea noastră şcolastică, care atât este 

de însuflețită pretutinde pentru tot ce este naţional şi frumos în 
limbă; va avea exemple de limbă regulată, care le va putea urma 
cu securitate, fiindcă şcoaleie noastre din Blașiu, Sabiniu, Beiuș, 
Arad, Cernăuţi ş. a. încă n'au nici colepțiunea clasicilor noștri bi- 
sericeşti (Cazania de Braşov dela 1581, Liturgiile cele bătrâne de 
Moldova, Biblia de Ţara Românească şi de Blaşiu etc.) nici ope- 
rele scriitorilor moldoveni, Români, ca să aibă tinerimea modei de 
limbă, şi până când își vor crea atare bibliotecă, Gramatica D-lui 
Cipariu singură va plini defeptul. Ştii câte Crestomaţii, Antologii 
sunt pentru limba latină, grecească şi alte limbi, în care este adu- 
nat tot ce sa părut demn de urmat și mai frumos; poate că mar 
fi supertluă nici pentru tinerimea română o Antologie ca aceasta 
specială; în atare compendiu filologii noştri cari s'ar însărcina cu 
dânsul, ar culege din toți clasicii româneşti ce li s'ar părea mai 
bun și în note ar pune cum Sar fi putut zice româneşte cutare 
cuvânt slavonesc, turcesc, ş. a. sau cum ar devea suplinit din limba 
italiană, latină, 

Zici în scrisoarea din 23 lan. că-mi trămiți şi o broşură 
a Reuniunii supt cuvertă crucită; până în 3 Martie când am plecat 
încoace din Pavia w'a fost venit la posta din Pavia, scrisoarea 
D-tale o am căpătat în 25 Febr.; nu știu unde a stat oprită dela 
23 lan. până la 25 Febr. 

Italienii de aici nu s'au ocupat până acum cu limba noastră. 
Cattaneo (emigrat) scrie despre noi şi ne impută că scriem numa 
Gramatici, Ruscalla din Turin, un literat de prima clasă, în cores- 
pondinţa literară cu fr. Laurian şi Maiorescu, încă cunoaște limba 
noastră. Îtalianii au foarte multe dialepte; nici cu aceste nu s'au 
ocupat până în timpurile mai nouă, acum scriu și ei vocabulare 
de dialeyte, că le consideră ca monuminte istorice, cu atât mai 
puţin s'au interesat de noi; nici Românii n'au cercetat şcoalele Ita- 
liei, ca să intre cu ei în cunoștință şi comerciu literar, şi noi încă 
m'am avut opere ca să le tragă atenţiunea, când au ei atâţi scriitori 
şi clasici şi mai mediocri încât n'au lipsă mare de scriitorii altor 
ginți, de cătră limba noastră poate că-i va mai înstrăina câtva şi 
ortografia cu slove, mai mult însă decât toate: că nu suntem nici 
întrun comerciu literar cu ei. 

Nam putut sta ca să fac mai mult pentru foaie, crede-mă 
că am fost tare ocupat, am devut să merg tot anul trecut ia ca- 

talog la şcoală, că au poruncii proiesorii a face apel în toată ziua; 
aş fi terminat și io până acum, ma ân a iost închisă Unlversitatea 
două luni, apoi finindu-se cursul şcolastic în 7 Febr., nu mi-au 
dat permis a face primul csame iigoros, zicând că e lege să treacă 
trei iuni între esamele din urmă şi primul rigoros, precum şi între 
celelalte rigoroase, totuşi după rugămintea dată la Luogotenenza, 
a venit ca să-mi scadă două luni interstițiile riguroaselor; dacă 
va fi de aşa succesul esaminilor, așa în 7 Decembr. am făcut 
primul, în 7 Fsbr. secundul și în 5 Apr. voiu face al treilea esame 
şi pela începutul lui luniu aş fini; ma mă tem că al patrule esame 
va rămânca într'atâta, fiindcă la urmă se adună prea multe tapse!) 
pentru esame, diplomă, tese, bedeli şi n'oi avea cu ce le plăti. 

După esamele al ireiie îți voiu mai scrie ceva pentru foaie, 
acum trămit descrierea călătorului italian despre Universitatea să- 
sească. Mam mirat când am văzut pajura de pe Gazeta, cum au 
sburat, cum s'a pus pe Gazetă, ştiind antecedințele. M'am urit 
aici, abia aştept ca să mă întorc, că mai ales de când nu-mi vine 
Gazeta, nu ştiu nimic din ţara noastră. 

Ştiu că vă ţine încordați „atra cura“ ce va fi, ce va fi de 
Principatele românești, oare mai scăpa-vor vr'odată de nimicul 
genului omenesc, sau cum vor fi împărţite. Românii mau avut 
niciodată bani şi datina de a cumpăra pe acei cari în conferinţe 
secrete vând popoarele şi ie împari țările, măcarcă asta așa s'a 
făcut în timpurile trecute şi așa se va tace în viitor. 

Nu ştiu nimica de fratele Laurianii, dacă e tot în laşi sau 
ba şi cum o duce acolo între Sauromate. 

Gazeteie germane au pus per errorem Episcopia nouă unită 
la Sabiniu, în alocuţiunea Papei sta espresamente Armenopoli şi 
pe Români tot Valahi îi numeşte în alocuțiunea sa. 

Tocma văzui anunţaţi „i primi due libri del! Encide di Vir- 
gilio, Saggio di traduzione italiana in ottava rima“ del Francesco Duca. 

Preţu! 2 lire austr. (40 hr. m. c.) 30 o 50 de centesimi (5 


cent=1 hr. m. c). A! D-tale mult stimător 


(ss) Simeon Barnutiu. 


„__Notă. Ortografia asta cu care am scris aci încă nu e de model; aştept gra- 
matica de Cipariu şi pentru aceasta că doară ne vom uni întrânsa toți. $. 5, 

Insemnări răsleţe 


„Gazeta Trans.“ şi „Foaia pentru minte, inimă şi literatură“ 
în sem. | al anului 1848 aveau 820 abonaţi „cel mai mare număr, 
la care a putut ajunge o foaie periodică românească până în acel 
an“. Din aceştia peste 300 erau moldoveni, vre-o 200 munteni 
(fiindcă în Muntenia Gazeta era cenzurată foarte aspru şi adesea 
oprită), peste 200 ardeleni (din Braşov şi districtul său 48), vreo 
50 bănățeni, ceilalți din Arad, Oradea, Beiuş, Sătmar, Pesta, Viena, 
Maramurăş şi cam 10 din Bucovina. 

„Organul Luminărei“ (Blaj) avea cca 600 abonaţi, majoritatea 
din Transilvania. Imprejurarea că în alte țări nu se prea citea îl 
explică faptul că era tipărit cu „litere“. 

Ziarele de dincolo de Carpaţi nu se citeau dincoace fie din 
cauză că trebuiau trimise ca scrisori cu porto urcat mult („!/, două- 
zeceriu“ de fiecare nr.), fie că trebuind trimise la guvernul din 
Cluj spre cenzurare, se înmânau cu întârzieri mari „dela două la 
cinci luni“ ; ba într'un an, un pachet de nri din „Albina“ dela Iaşi se 
inmână lui Barițiu la opt luni. Din cauza aceasta începură a i-o 
trimite pe „vama cucului“. Apoi „precum scrisori, aşa și gazete 
le găurea de le făcea ciur şi le afuma pare-mi-se cu clor, pentruca 
să se curăţe de ciuma românească; Hei hei! Ce mai zile bune era 
acelea, domnule consilier! Dară de aceea noi tot luăm pălmi dela 


şcolarii noştri *) pentrucă nu ştim româneşte mai bine decât ei, 
pentru carii am spart căi largi cu piepturile noastre şi cu sacri- 


ficarea tuturor comodităţilor vieţei“ — spune Barițiu în una din 
„Epistolele familiare“ publicate în rev. „Transilvania“ (1869 pg. 29). 
* 

La 1861 se proectase — întocmindu-se și preliminarul de 
spese — întemeierea la Viena a unui ziar nemţesc pentru apărarea 
intereselor națiunii româneşti şi ale patriei noastre Transilvania. 
Acel ziar ar fi fost să lasă de 3 ori pe săptămână în format nr. 
6, adică numai cum este al „Gazetei“ şi ar fi costat cam 16.000 
fr. v. a. pe an. 


*) Aluziune la criticele lui Maiorescu, publicate în „Conv. Literare“, 
privitoare la limba ziaristicei rom. din Transilvania (vezi „Transilvania“ 1869 
pg. 13 col. 1). 

In Oct. 1865 s'a făcut un alt preliminar, la Braşov, pentru 
un ziar curat românesc, carele pre cât pociu culege din unele 
notițe făcute pe atunci în fugă, cuprindea condiţiunile acestea: 

1. Acel ziar nu ar trebui să fie cu totul independent, prin 
urmare să depună neapărat cauţiune. 

2. Să aibă programa liberală pronunţată. 

3. Să nu se mărginească a lucra numai în interesul naţiunei 
românești, ci şi în al patriei, fără care națiunea stă în aer. 

4. Limbă înţeleasă ; stil neted. 

5. Să se ocupe nu numai cu cestiunile zilei privitoare la partea 
naţiunei locuitoare de dincoace, ci şi cu cele din Principatele ro- 
mâneşti independente, iară cestiunile mari europene să vie în a 
treia linie sau categorie, şi mai vârtos încât acelea ar putea avea 
înrâurință asupra țărilor noastre. 

6. Să aibă şi foileton cât beletristic, cât de varietăţi, spre a 
da nutremânt şi sexului femeiesc. 

7. Să iasă deocamdată de 3 ori, în formatunr. 6, pe hârtie 
albă curată, tipar nou curat. 

8. Preţul pe an 9 fr. în loc, 10 fr. cu posta. 

Se înşiră apoi cheltuielile anuale pe care le-ar reclama. 

G. Barițiu care scrie acestea spune : 

„Eu, deşi cu multă durere sufletească, m'am opus“ la prima 
intreprindere, iar preliminarul pi. ziarul brașovean „l-am aruncat 
sub saltea (matrață)“, precum zic cei din România. Aceasta, de 
„friculița să nu pățim ruşine“ şi pentru cazul al doilea „neavând 
speranță de a realiza aici acest preliminar“. (,„Transilvania“ 1869 
Pg. 13 nr. 2). 

„Intraceea dete D-zeu, ca în a. 1866 să iasă la Viena „Albina“, 
iară în a. 1868 „„Federaţiunea'“ la Pesta. (Tot acolo). 


Comunicate de A. B. 

Viața și scrisul lui Geoitrey Chaucer 
(cu specială privire la „Canterbury Tales“) !) 


E fără număr mulțimea celor ce trec prin lume repetând ca 
niște gaije cele spuse de alții; sau ca proverbialul papagal ce 
reproduce — cu mașinalitatea unei flașnete — nume, ocări sau 
porecle auzite în copilăria lui cu peste o sută de ani în urmă, 
La îel e cu ceata celor ce călătoresc prin viață fără să se cu- 
tremure de tainele ei de veșnic sfinx, fără a-și îi pus întrebările 
cele fără de răspuns: 

„Secretul lumii nu-i brodit, 
Și numai doar poetul, 
Atunci când este mai smintit 
li pipăie secretul“. 

Aceștia sunt, de sigur, oamenii la cari sa gândit Ralph 
Waldo Emerson în hiperbola lui atât de plastică: 

„Să spunem adevărul: puțini adulți sunt în stare să vadă 
natura. Cei mai mulți oameni nu văd soarele“.*) 

Şi te cuprinde disperarea când te gândești câți dintre noi 
pot da rostire — prin glasul ce rămâne al scrisului — simţă- 
mintelor, gândurilor, freamătului și frământurilor obstești ale epocii. 

Unul dintre acești rari privitori cu băgare de seamă la ros- 
turile timpului lor, pentru ca apoi să le aştearnă pe file a căror 
lamură veacurile să nu o poată atinge, a îost pentru Anglia şi în 
parte pentru Europa civilizată a sec. XIV: Geoffrey Chaucer. El 
sa născut, după cei mai mulţi biografi ai lui, în 1340%%)— 
an important pentru istoria navală a Angliei prin marea luptă 
din apropierea lui Sluys, de unde avea să-i pornească stăpânirea 
de mai apoi peste oceane. E probabil că în sângele lui se agitau 
strămoși francezi, ceeace ar explică — pe lângă tradiția romanică 
sub care, în bună parte, se desvoltase literatura engleză — ele- 
mentul îrancez: acea ideală graţie şi „curtuazie“ ce răsare exquis 
din atâtea pagini ale lui: 

') Citeşte: Gefri Ciosă, Kântăbări teilz, 


*) Vezi: Essayuri Alese din Emerson (p. 21) în traducerea mea, Ed. 
„Ardealul“ Cluj, 1930. 


*) Aproape toate datele le dăm după A history of English Literature 
de A. Compton Rickett, 

„Niciodată n'a spus în viață 
"O vorbă de rând nimănui. 
„El era a verray parfit gentil knight, 
cum spune el în „Prologul“ vestitelor sale povestiri, când face 
portretul Cavalerului, al cărui îiu și el 
„Era curtenitor, ascultător și săritor în ajutor, 
„lar la masă tăia carnea de pe farfuria tatălui său. 

Londra a fost orașul leagănului şi al primilor săi ani! In 
1357 Geoffrey, pe atunci un adolescent de 17 ani, a fost luat 
în serviciul Elisabetei, Contesa de Uister. Doi ani în urmă îu 
făcut prizonier de Francezi. Fu apoi atașat persoanei regelui. In 
continuă ascensiune, el face cunoștință cu viața de curte, iar ra- 
fineria ei se va simți în opera sa de mai apoi. 

Intre 1370-78 el e trimis în misiuni diplomatice, petrecân- 
du-și timpul din urmă al acestei perioade în Italia începutului 
Renaşterii, Italia lui Giotto, Petrarca şi Boccaccio; pe cel din 
urmă îl va fi şi întâlnit. Studiază harnic opera acestor doi din 
urmă. De fapt poema: Troilus şi Creseyda e inspirată de Filo- 
strato lui Boccaccio, iar Istoria (din „Povestirile de Canter- 
bury“) despre îngereasca răbdare a mult încercatei Griseldă o 
găsim în Petrarca, cum 0 și mărturisește „clerk“-ul care o re- 
latează. 

Chaucer ajunge la întoarcere controlor al vămilor din portul 
Londrei. In 1386 el îşi pierduse favoarea curţii şi deveni relativ 
sărac. Starea lui se mai îndreptă în 1389 când tu însărcinat să 
Supravegheze reparaţiile şi schimbările aduse Palatului West- 
minster și Turnului Londrei, cel de fioroasă amintire. O aluzie 
frumos adresată lui Henric IV. („Compliment pungii Sale“) îi 
aduse o pensie până la sfârșitul vieţii; moare în anul (așa uşor 
de ținut minte) 1400. In acești din urmă ani a scris cea mai 
nare parie din „Canterbury Tales, 

Fu înmormântat în Westminster Abbey, „panteonul“ Marei 
Britanii, se pare nu atât din recunoștință pentru meritele lui ce-l 
ridică la rangul de cel dintâi mare poet al Angliei — și de fapt 
cel mai mase nume literar — înainte de Shakespeare, cât pentru 
slujbele ce ocupase. 

Locul lui de odihnă e nu departe de lespedea ce acopere, 
spune inscripţia, „ceeace a fost muritor din Isac Newton“. Dea- 


OBCU CLUJ 


— 150 — 


supra mormântului, — lipit de zidul Capelei Sf. Benet — o fe- 
reastră în sticlă colorată îi reprezintă simbolic viaţa și opera. 

Chaucer a descris posterității ce era Anglia vremii lui: cu 
catolicismul ale cărui temelii erau acolo amenințate tot mai mult 
de decăderea unui cler ce se înfrupta peste cuviință din bunu- 
rile acestei lumi, precum ne-o arată și eroica mărturisire a con- 
temporanului său John Wyclif; cu clasele de jos cari își cereau 
drepturi la o viață omenească: (între pelerinii spre Canterbury 
domneşte cea mai democratică bună înțelegere căci se găsesc 
acolo reprezentanți din toate clasele sociale); cu zorile vag viorii 
ale Renașterii ce avea să urmeze unei epoci de misticism și su- 
perstiție. Căci epoca lui Chaucer e una de transiţie: în ea se 
amestecă litaniile catolice cu zvonurile ce aveau să premeargă 
zilelor noastre. El urmează, în timp, călugărului raționalist Roger 
Bacon (1214-94), premergătorul cu cinste al marelui său omonim 
de pe timpul lui Shakespeare. 

Chaucer e pătruns ca puțini alții de farmecul universal 
al firei, de imaginaţia ei neistovită; căci el ar fi putut spune în 
engleza lui, medievală, ceeace avea să exclame liric Heine mai 
târziu : „und (ist) so natirlich die Natur !* 

Fiindcă, într'un fel, Chaucer poate fi socotit ca un pregătitor 
al romantismului și prin simțul lui pentru natură, pentru „Stim- 
mung“, prin imaginația lui aventurieră și îndrăzneala lui de 
iconoclast. Dar mai cu seamă prin cadrul naturei: 


„Când luna lui April cu ploile-i cu toane 
„Inlăturând vânturile lui Martie 
„A pătruns la rădăcini și a scăldat 
„Fiecare fibră în sucul 
„A cărui vârtute tresare în floarea de mai târziu; 
„Când Zefirul cu dulcea-i adiere 
„Inspiră în dumbrăvi şi câmpii 
„Semănăturile fragede ; când tânărul Soare, 
„Şi-a făcut jumătate din cursa-i prin zodia Berbecului 
„Şi păsărelele cântă melodii 
(ele ce dorm cât ține noaptea cu ochii deschiși) 
„Atunci oamenii doresc să pornească în pelerinagii“... 


lată în ce atmosferă de primăvară încep „Canterbury Tales“, 
opera capitală a lui Chaucer. 


OBCU CLUJ 


— 151 — 


“Trei sunț înrâuririle mari asupra lui: cea franceză, italiană 
și engleză: Cea franceză făcea pe prietenul său Eustache Des- 
champs să-l numească oareșicum nedreptățindu-l „un mare tra- 
ducător“, precum alţii l-au considerat drept un poet francez ce 
a scris în englezește. 

Poemul Roman de la Rose, pe cara l-a tradus în parte, l-a 
înfluenţat prin alegorismul și lărgimea lui enciclopedică. Şi Frois- 
sart l-a înrăurit, nu prin cronica lui plină de izbitoare icoane 
de feudalism francez din secolul XIV, ci prin opera-i poetică 
mai puțin cunoscută. 

Frăgezia sentimentului, însușire atât de franceză, o resimțim 
în a iui „Compleyut to Piti“ și „Book of the Duchesse“. 

Inrâurirea italiană se întâlnește în o seamă din poemele 
sale, între altele în Legend of Good Women, influenţată de Dante 
Sau derivată din Boccaccio. Scrie aceste legende „ale femeilor 
bune“, pentru a-și ispăși păcatul de a fi tradus Roman de la 
Rose şi de a fi ponegrit pe femei în felul cum zugrăvise pe 
Cressida. Ci ori cât am simți în scrisul său educaţia lui clasică, 
— el îace chiar paradă de ea în lungi perioade pline de mito- 
logie și de figuri antice — italiană și franceză, pe de altă parte 
Chaucer rămâne totuși un mare poet englez. 

EI are umorul sănătos al nației sale, simțul ascuţit al rea- 
lităților ce răsbeşte prin toate influențele livreşti. Puterea lui de 
a caracteriza real ne aminteşte caractere shakespeareiene de felul 
lui Falstaff şi Antolycus. Oamenii lui au respirat aerul marin al 
Marei Britanii; Chaucer i-a cunoscut, le-a strâns mâna, a mâncat 
și băut cu ei, 

La curte cunoscuse clasele de sus; și la îel viaţa lui variată 
i-a dat prilejul să vadă lupta grea pentru trai a celor de jos. 
Când descrie unele tipuri populare, nu poţi să nu te gândeşti 
la elementul clownesc din poznele mult gustate ale lui Til 
Eulenspiegel; găsim la Chaucer note ce ne amintesc de Anton 
Pann al nostru. E ceva din | 

„Dela lume adunate 
„Şi iarăși la lume date, 
în multe pagini ale medievalului nostru englez. 

Sunt stranii aceste înrudiri sufletești pe deasupra graniţelor, 

Spaţiului și timpului. E greu bunăoară să nu aduni întrun mă- 

nunchi pe Alphonse Daudet, Dickens și Brătescu-Voineșşti: toți 
trei au aceiași duioşie față de desmoșteniţi și aceiași fărâmă de 
lacrimă ce le însoțește zâmbetul. 

Ca să ne reîntoarcem, cine ar putea să nu se gândească 
la Anton Pann — pentru care avea o așa de mișcătoare prețuire 
Caragiale :(o atitudine înrudită bunăoară cu aceea pe care R. 
Wagner o avea față de ritmul melodios și dansant al popularului 
vienez Johann Strauss) — zic, cum ar putea cineva să nu se 
gândească la șotiile lui Anton Pann, citind farsa povestită de 
morarul din „Canterbury Tales“, sau istorisirea femeiei din Bath, 
din prologul „Povestirilor“: 

„— era o leacă surdă; ce păcat! 

„Avea o mulțime de haine pe cari şi le aducea din 
Ypres și Gaunt. 

„In toată parohia nu se găsea femeie 

„Să intre în biserică înaintea ei, 

„Dacă vreuna totuși i-o lua înainte, 

„Atunci avea de furcă cu ea. 

„Faţa-i era semeaţă, îrumoasă și roşie 

pisi Cinci soţi dusese în, fața altarului, 

„Ca să nu mai vorbim de prietenii ei din tinereţe, 

„In lume îi plăcea să râdă din toată inima, 

„Se pricepea la leacuri de dragoste 

„Căci cunoștea danţul de când lumea al acestei măestrii....“ 


Acest sănătos umor popular — râsul oamenilor care-și fac 
din traiul bun un scop al vieţii, al femeilor ce amintesc „femeile 
bine hrănite cu brânză grasă de Olanda“ de care vorbeşte H. 
Taine; vitalitatea nestingherită a norodului ce face farmecul pân- 
zelor celor doi Teniers şi al farselor lui Hans Sachs: Chaucer le 
are în comun cu neînfricatul optimism al bunului popor al Londrei, 
optimism care i-a sugerat lui Dickens pe simpaticul Sam Weller 
și face dintrun Cockney din zilele noastre una din cele mai re- 
confortante tovărășii. 

E adesea la Chaucer un fel de „tupeu obraznic“ în fața 
lucrurilor teribile ale vieții, un râs aruncat sfidător rânjetului de 
scăfârlie al morţii, pe care „femeea din Bath“ de pildă, ca și 
morarul. refuză scurt să o recunoască. 

Sunt oameni ce trec pe lângă moarte cu pălăria pe cap, cu 
pipa în gură și mâinile în buzunar, fără să se sperie nici de 
scheletu-i şi nici de coasa ei fatala: 

„Morarul era un vlăigan zdravăn, 

Mare în mușchi și în oase, 

Scurt în umeri și larg în piept. 

Nu era ușe pe care să nu o ridice din țâţâni 
Sau să nu o poată sparge cu capul. 

Barba-i era roșcată ca vulpea 

Şi largă cât lopata. 

Deasupra nasului la dreapta avea un neg 

Pe care creștea un șomoiog de peri 

Roșii ca și perii de pe urechea unei scroafe; 
Nările-i erau negre și largi. 

De-o parte purta o sabie. 

Gura-i era mare cât o gură de cuptor. 

Se pricepea să fure din grăunțe... 

Purta o haină albă și un fel de glugă vânătă, 
Sufla zdravăn în cimpoi 

Și zicând dintrânsul ne-a scos afară din oraș“. 


In această vigoare elementală, caracteristic anglosaxonă, ce 
răsună ca trompete de aramă și din opera așa de profund bio- 
logică a lui Shakespeare, simțim cât de mult Chaucer e expo- 
nentul solului britanic. Nu cred că termenul e folosit impropriu 
nici prea temerar, dar în ceeace Chaucer are mai ales,e o bună 
câtime de „semănătorism“; dacă definim acest cuvânt drept ceeace 
el desemnează: o literatură şi o artă cu rădăcinile bine prinse în 
țărâna vie a unei naţii, cu trunchiul, ramurile și florile bătute de 
vântul și soarele unui anumit climat. 

In acest înțeies Chaucer e alături de Wagner cu al său 
Hans Sachs, „cismarul și poetul“, bătând zdravăn calapodul în 
ritmul ridiculei serenade a artificialului Beckmesser; alături de 
Hayden şi Schubert, ba chiar alături de promoteicul simîonist din 
Bonn, care nu disprețuia melodia ce se revărsa proaspătă de pe 
buzele omului din popor. E aproape un „test“ al talentului su- 
perior și al geniului interpretarea lucrului trăit, pipăit, gustat sau 
văzut; prinderea şoaptei codrului, melodizarea lanului de grâu în 
legănare, a vocilor câmpului și ale marinului întins albastru ce 
pare a înghiți restul marelui întreg. In această inspiraţie a lu- 
Crului trăit recunoaștem sufletul anglosaxon, ce trăeşte intens 
pământul pe care-l calcă și sânul de ape al mărilor ce el brăz- 
dează cheltuindu-și necruţător puterea pentru a stoarce noi energii 


OBCU CLUJ 


— 154 — 


nebănuite. Ne gândim fără de vrere la tăcutul eroism cuceritor 
al lui Robinson Crusoe. 

Această îndrăgostire de chipul și sufletul lucrurilor şi oa- 
menilor i-a ajutat lui Chaucer să spargă mediavala formă, arti- 
ficialul tipar abstract al alegoriei pe care de pildă o întâlnim în 
prima parte a lui Roman de la Rose, în cele 4669 versuri ale 
lui Guillaume de Lorris, — unde „roza“ simbolizează doar fe- 
meia — creind oameni ce iubesc și urăsc și fac lucrurile pe 
cari le-a făcut omenirea de când lumea. E un realism ce amin- 
teşte de scrisul lui Rabelais ale cărui cărți, ca să citez pe d-l 
lorga „râd de li se cutremură scoarțele“. 


% 
se * 


Canterbury Tales, opera de căpetenie a lui Chaucer, e de- 
parte de desăvârșire. Are lungimi pe cari noi modernii, ce trăim 
întrun tempo vertiginos, nu le mai putem îndura. A fost scrisă 
când timpul creștea ca o buruiană pe toate potecile; când căr- 
ţile nu-şi făceau concurenţă pe viață și moarte una alteia, dintr'o 
mie și una de cauze dintre cari prima e că nu existau cărţi pe 
la 1400, tiparul fiind răspândit în Anglia abea pela finele sec. 
XV. Când romanele și poemele se citeau în rare manuscrise, nu 
însemna să abuzezi prea mult de timpul, ochii şi răbdarea citi- 
torului. Chaucer intercalează lungi predici, luate chiar din altă 
parte: Povestirea lui Melibeus şi a „preotului“. 

De altfel se pare că furtul proprietăţii literare nu cauza re- 
mușcări nici celor mai mari dintre medievali. 

Filosofic şi esteticește vorbind nime nu va imputa lui 
Goethe că a întrebuințat lucruri streine pentru Reinecke Fuchs și 
marele său Faust, căci aici s'ar potrivi bine vorbele lui Lafontaine: 

„Păpându-i, le-ai făcut stăpâne prea mare cinste“. 

Chiar şi Neromânii vor ierta lui Eminescu cu recunoștință 
„Sa stins viaţa falnicei Veneţii“ și „La steaua care-a răsărit“, 
cu toate aparențele de plagiat sau de traducere genială. Şi nime 
nu se va război cu umbra lui Mendelssohn şi a lui Wagner 
fiindcă au întrebuințat ambii același vechi imn protestant, primul 
într'o simfonie iar al doilea în Parzifai. 

Nu unul mai mărunt decât însuși Emerson apără pe autorul 
nostru de bâzăiala ne-la-locul ei a unor critici: 

„Un poet de seamă, ivindu-se în timpuri neșştiutoare de 
carte, absoarbe în sfera lui toată lumina ce radiază de pretu- 
tindeni. Orice nestemată a inteligenţii, orice floare a sentimen- 
mentului, este aleasa lui datorie s'o aducă poporului său; şi 
astfel el ajunge să-și pue memoria pe aceeaşi treaptă de pre- 
țuire cu propria-i invenţie. De aceea puţin își bate capul cu 
obârşia cugetelor sale, dacă sunt traduse sau îi vin din tradiție 
sau călătorii prin țări îndepărtate, sau prin inspiraţie. Oricare 
le-ar fi isvorul, ele sunt deopotrivă de binevenite auditorilor săi 
necritici... Şi Chaucer a împrumutat enorm... El fură cu scuza 
că lucrul ce ia m'are nici o valoare acolo unde a fost găsit şi 
are cel mai mare preț acolo el unde îl lasă. E aproape un fel de 
regulă în literatură că un om odată ce s'a dovedit în stare să 
scrie original e eo ipso îndreptățit să fure la discreție din scri- 
erile altora. Gândirea e proprietatea celui ce e în stare s'o cu- 
prindă și a celui ce știe s'o întrebuințeze, să o plaseze adequat. 
O anumită stângăcie dă de gol pe cel ce întrebuințează gându- 
rile altuia; dar îndată ce-am învăţat ce să facem cu ele devin 
ale noastre proprii“. 

La ceeace Rickett (care citează acestea) adaogă cu dreptate: 

„Aceasta e critică sănătoasă... Geniul își are alchimia lui 
ce poate transmuta metalele de rând — pe cari le poate fura oca- 
zional — în aur curat. La fel s'a întâmplat și cu celălalt splendid 
împrumutător : Shakespeare. 

„Chaucer roșește însă mai mult de furturile sale literare de 
cât Shakespeare“. 

Dar după atâtea menționări, ce sunt Canterbury Tales? 

Incepem prin a răspunde că titlul acesta prescurtat — care 
putea îi lung potrivit datinei evului de mijloc, când se găseau 
autori ce ticluiau titluri ce țineau o pagină întreagă — ar trebui 
lungit astfel: „Povestirile unor pelerini pe drumul înspre Can- 
terbury“. 

Douăzeci și nouă de pelerini de ambe sexeși din toate sira- 
turile sociale — și iată câțiva din admirabilul Prolog care e de 
fapt un șirag din minunate portrete, în rândul în care ni-i pre- 
zintă Chaucer: 

Noi am tradus mai sus, în parte, pe acela al morarului şi 
al Femeii din Bath, cea care-şi așteaptă cu brațele deschise al 

şaselea bărbat; un Cavaler „om de preţ“ și fiul: său un tânăr şi 
îndatoritor Scutier ; şi un fel de Răzeş cu „în mână un straşnic 
arc“; Prioresa cu care vom face cunoștință mai la vale; un Călugăr 
ce nu-și făcea capul călindar „zgâindu-se plecat pe o carte, închis 
într'o mănăstire“, preferindu-i „câinii de vânătoare iuți ca pă- 
sărilen zbor“; un Frater familiar cu „femeile alese ale cetăţii“ 
care „ascultă confesiunile lor cu un zâmbet dulce şi dă apoi 
absoluţii plăcute“, (de aceia: „în loc de plâns și rugăciune 
oamenii trebuiau să dea arginți sărmanilor călugări“) !); era și un 
Negustor prinire dânşii „cu barba despicată 'n două“, ce vorbea 
solemn și cu duh: „nimeni nu știa că eră plin de datorii“; era 
pe acolo şi un Clerk&, cel din Oxentford cu care ne vom mai 
întâlni noi; un Jurist înţelept „discret și reverențios“; un „Fran 
keleyn“2), cu barba albă, iubitor de trai bun; un Bucătar ce gătea 
bunătăţi la a căror înșirare numai (şi Chaucer o face con gusto) 
îţi lasă gura apă; un Doctor de fizică — adică un medic ce cu- 
noștea pricina tuturor boalelor, și Chaucer îi sfârşeşte portretul: 
„căci aurul în medicină e un întăritor — de aceia el iubea aurul 
cu. deosebire“. . 

Un preot iubitor de carte şi cu duhul blândeţii: „propovă- 
duia învățătura lui Crist și a apostolilor săi și era cel dintâi care 
s'o urmeze“, el era însoţit de fratele său, un Plugar „trăind în 
pace şi fapte bune“; Morarul, cunoştinţa noastră de adineauri, 
un logofăt „Slab şi coleric....* de care se temeau ca de moarte 
cei de pe moşia pe care el o gospodărea; un „lertător de păcate“ 
și în sfârșit hangiul împăciuitor și voios cu toată lumea').... 
toți aceștia se găsesc laolaltă la Tabard Inn (Hanul T.), luând 
' fiecare parte la una din acele pelerinagii — din care lumeştile 
griji nu erau lăsate cu totul la o parte — ce se făceau an de an 
la sicriul martirului Thomas ă Becket, ucis în timpul lui Henric 
al li-lea. Hangiul e un om de viaţă, un prieten al tuturor. El 
propune pelerinilor ca fiecare să istorisească câte două povestiri 
la ducere şi două la întoarcere: cel ce va câștiga prin darul is- 
torisirei premiul, va fi ţinut pe cheltuiala celorlalți la întoarcere. 

') „din adins vorbea o leacă ?n vâriul limbei, ca să-i sune dulce en- 
glezeasca din gură-i.... Ochii îi jucau în cap cum schintee stelele intro noapte 
geroasă. Pe acest odor de călugăr îl chemă Huberd“. 


=) proprietar de pământ de naştere liberă, dar nu și nobilă. 
2) câţiva dintre pelerini sunt omişi în această înşirare. 

In felul acesta numărul povestirilor de Canterbury ar fi 
trebuit să fie 120. 

Dar poetul n'a apucat să scrie decât 24 în versuri; cu ex- 
cepția a două dintr'ânsele, cele mai multe în versuri iambice de 
5 picioare rimând două câte două. 

Proiogul — care e desigur partea cea mai originală a lui 
Chaucer, interesant și prin faptul că el e aşa de englezesc — 
ne prezintă pe tovarăşii şi tovarăşele de călătorie ale autorului; 
ca să dăm nouă specimene, în felul următor: 


„Era între noi şi o călugăriță: o Prioresă. 

Cu zâmbetul simplu și stios. 

Cea mai mare ocară a ei era de sfântul Loy. 

Ea se numea Doamna Eglentyne („Roză sălbatică“). 
Bine cântă la dumnezeiasca slujbă. 


Şi o intona frumos pe nas. Vorbea frumos şi curăţel fran- 
țuzește, după cum învățase la școala din Stratford at Bowe. 


Căci franceza pariziană îi era necunoscută. 

Frumos se purta cu toată lumea; 

La masă nu lăsa să-i cadă nici o bucăţică din gură; 
Și nici nu-și muia degetele'n sos. 

Ştia să ducă bucăţica frumos la gură şi se ferea 

Ca vre-o picătură să-i cadă pe piept. 

Buza-i era așa de curată 

Că pe ceașca ei nu se vedea nici o urmă de grăsime 
După ce beuse dintrânsa.*) : 


Era așa de bună la inimă şi de pioasă 

Că era în stare să plângă când vedea un şoricel 
Prins în cursă, de era mort ori sângeră.., 
Gura-i era mititică, moale și roșie 

Şi nu încape îndoială că fruntea-i era frumoasă: 
Cred că era de un lat de palmă. 

Şi nici nu era mică la trup; 

După cât am băgat de seamă 

Haina-i eră curată, 


*) Pasagiul acesta, așa de medieval, aminteşte cunoscutele versuri ale 
lui Hartman Von der Aue: i 

pe =. €r so geleret was 

„dass er aus den Buochen las“. 

(EI era aşa de învățat încât citea din cărţi). 

lar în jurul brațului purta 

Un rozariu de coraie mici 

Şi mai atârna de el o broșă de aur lucitor 
Pe care era scris cu A încoronat 

Urmat apoi de Armor vincit omnia“. 


Acest portret pe care am fost nevoiţi să-l prescurtăm e de 
o preciziune fără pereche: 

Persoana e plasată în timp și spațiu. li cunoaștem chipul, 
haina, manierele (-— ni se vorbește și de cățelușii ei, pe care-i 
hrănea cu carne îriptă, lapte și resturi de pâine), iar A cu co- 
roana deasupra ne arată neamul ales din care se trăgea. Prioresa 
e deci o foarte subțire persoană și în același timp o călugăriță 
de distincție. Toate portretele din vestitul „Prolog“ sunt tot așa 
de clar conturate prin atribute tipice pe cari le recunoaștem la 
prima vedere. lată între altele splendida înfăţişare a studentului 
de Oxford de pe vremuri: 

„Era și un „Clerk“ din Oxenford*) 

Care se îndeletnicise multă vreme cu logica. 
Calul pe care călărea era slab ca o mârțoagă 
Şi mi-e teamă că nici el nu era mai gras. 
„„„„Nu era el așa de lume încât să îi avut vre-o slujbă. 
Ci prefera să aibă la căpătâiul patului 
Douăzeci de cărţi îmbrăcate în roșu sau negru 
Despre Aristotel și filosofia lui, 

Decât haine bogate și mândre. 

Căci cu toate că era filosof 

Avea puțin aur în lădița lui; 

Ci tot ce putea căpăta dela prietenii lui 

EI cheltuia pe cărți și învățătură. 

Şi harnic începea să se roage pentru sufletele 
Celor ce-l ajutau astfel la carte. 

Grija lui cea mai mare era de cărțile lui, 

Nu spunea nici un cuvânt mai mult decât era nevoie. 
Ci şi acela era spus cu formă și cuviință. 
Scurt la vorbă și plin de cugete înalte. 

Vorba lui arăta virtute, 

Şi bucuros se 'nvăţa pe sine și pe alții“. 

Ceva din chipul morarului și femeii din Bath am redat 
ceva mai sus când am vorbit de realismul lui Chaucer. in le- 


*) „Oxenford“ : forma veche arată şi mai bine că cuvântul Oxford în- 
semnează „Vadul Boilor“. Compară şi numeroasele nume de localități ger- 
mane terminate în (- furt) (== vad): Frankiurt, Erfurt, Klagenfurt. — Dr. Svensk. 

gătură cu această din urmă trăsătură trebue să amintim ocările 
(am zice înjurăturile de mam îi în Anglia) ce se aud din când 
în când din gura hangiului și a unora dintre pelerini. Se ştie 
că în sec. XVII Puritanii au dus o luptă dârză împotriva „lim- 
bajului profan“: până și Shakespeare a fost expurgat de zounds, 
snails, sblood“ (rănile, unghiile, sângele lui D-zeu). Nouă abia 
ne vine să credem că așa de nevinovate, am zice chiar cuviin- 
cioase expresii au putut fi considerate drept blasfemii. Mai de 
grabă le-am socoti niște „mici ocări drăguțe și neprimejdioase“. 
Ci realismul — am zice mai de grabă naturalismul — lui 
Chaucer îl face vinovat de un păcat pe care Puritanii nu i l-ar 
fi iertat. De altfel Chaucer ne-o spune însuși: 

„Ocările lor sunt așa de mari și spurcate 

Că e grozav să-i auzi înjurând: 

Sfășiau trupul Mântuitorului 

Socotind pe semne că Jidovii nu l-au sfâșiat în deajuns“ 

Da, pelerinii spre Canterbury înjură din când în când. (E 

comică suduiala de „oase de cocoș“ a hangiului!) Dar ca și în 
Shakespeare aceste expletive nu puteau lipsi, ele colorând cu 
umorul lor tare și realist aceste pagini ce rezumă timpul când ca- 
tolicismul englez luneca pe un povârniş profan. Intre alții fhe 
Pardoner, cel ce ierta păcatele în schimbul unui dar din partea 
greșitorului. Chaucer nu-l cruță de loc, căci iată cum e pus 
să-și sfârșească povestirea: 

„Acum, oameni buni, Dumnezeu să vă ierte păcatele 

Şi să vă păzească de sminteala sgârceniei, 

lertare sfântă vă dau vouă tuturora, 

lar voi să-mi dați, în schimb, nobili şi sterlingi 

lau și broșe de aur, linguri și inele.. 

Ci am uitat să vă spun, Domnilor, 

Că am reliquii și indulgenţe în cutărul meu 

Ce mi-au fost date chiar de mâna Papii. 


Vino, domnule hangiu, și oferă cel dintâiu 
Şi vei săruta, rând pe rând toate reliquiile”.. 
La care acesta răspunde: 
„Ba eu nu, că mar blestema Christos 
Ce, vrei să mă faci să pup nădragii tăi cei vechi 
Și să jur că sunt moaștele unui sfânt?“. 
lertătorul se înbufnează, dar Cavalerul cel nobil îi împacă: 
„Domnule iertător, fii vesel şi voios; 

Tu, hangiule, ce ne ești atât de drag, 

Te rog să săruţi pe iertător; 

lar pe tine, lertătorule, rogu-te, apropie-te, 

Ca să râdem şi să ne înveselim 

Ca și mai înainte“. - 

lar ei se sărutară frățește și-și văzură călare de drum. 

Cam aceasta e atmosfera Povestiriior. Călătoria e numai un 
pretext. Cum cartea e trunchiată, noi n'apucăm să însoţim pe 
pelerini intrând în Canterbury, necum la înapoierea spre Londra. 
Din drumul spre Canterbury nu vedem nimic, ceeace e poate 
intenționat, căci nimic mai nepotrivit cu o călătorie decât aceste 
lungi povestiri versificate, cu savante aluzii mitologice, adesea 
spuse de pe cal unei cete de 29 de ascultători și ei călare: 
lucrul e neînchipuibil. 

Ci ei povestesc ca într'o „mie și una de nopți“, ca şi când 
toți ar sta comod locului; drumul menţionat fugitiv între povestiri 
duce înainte doar firul. Cel ce leagă povestirile între ele e 

mai ales hangiul, cu remarcele lui hazlii. 


ae 
* Ei 


Chaucer e înainte de toate un mare povestitor. EI are ta- 
lentul întemeiat de sigur și pe memoria limpede a medievalului 
— aşa de cruțată de formidabilul materia! pe care suntem ne- 
voiți să-l asimilăm noi cei de azi — și are darul de a desface 
îngrijit firul de tort al istorisirei. 

Ca cetitorul să-i poată savura măestria, fie şi într'o tălmă- 
cire în proză, dăm un crâmpei din C. Tales; și cu intenţia dea 
întregi antologia ilustrativă pe care am crezut-o indispensabilă 
cu toată puţinătatea acestor pagini, silit restrânse: 


pă Un cocoș cu numele Chanticleer; 

N'avea pereche în toată țara: așa cânta. 

Vocea lui era mai veselă decât tonul orgii 

Când se aude tare la biserică în zile de solemnă liturghie. 
Cântatul lui spunea ceasul mai exact 

Decât orologiul cel mare din turnul Abbey. 
Pieptenul lui crestat era inelat şi roșu ca şi coralul, 
Cu zimţi ca un zid de castel; 

Ciocu-i era negru și lucitor ca o nestemată, 
Picioarele cu degetele îi erau azurii, 

Pintenii lui arătau mai albi decât crinul. 

lar penele-i erau ca aurul cel nou. 

Acest ales cocoș avea în stăpânire 

Şapte găini ţinute spre mulțumirea lui, 

Ele erau în același timp surorile și iubitele lui, 
Ca și el minunate la culoare. 

Dintre cari cea mai ales colorată la gât 

Era pe drept numită frumoasa domnişoară „Part-e-Lote“. 
Era curtenitoare, discretă și blândă, 

Plăcută în societate și se purta așa de frumos 
Chiar dela vârsta de șapte zile 

Că avea cu ce să stăpânească 

Şi încătuşeze inima lui Chanticleer. 

lar el o iubea!.... 

Şi era o plăcere să-l auzi cântând, 

Când mijea soarele dimineața, 

In dulce melodie: — „lubita mea-i departe....“ 


Şi așa s'a întâmplat că odată înainte de zori, 
Pe când Chanticleer sta cocoţat pe prăjina lui 
Printre toate soțiile lui, 
Chanticleer al nostru începu să geamă din gât, 
Ca unul ce visează urât. 
Şi când Part-e-lote îl auzi 
e sperie și zise — „lubitul meu soţ, 
Ce te doare de gemi ca de spaimă? 
Ştiu că-mi dormi ca un butuc. Ruşine să-ţi fie!“ 
El îi răspunse astfel cuvântând; „Doamna mea, 
Te rog mâhnirea-ți potolește și teama. 
Vai! ce vis cumplit avui adineauri, 
Şi cum îmi tremură inima de spaimă. 
Dumnezeu să mă ferească de-o nenorocire 
Şi să mă scape de temnița cumplită! 
Se făcea că umblam în sus și 'n jos 
Prin curtea noastră, când deodată văzui un dobitoc: 
Era ca un câine; sărise asupră-mi 
Să mă ucidă și mai multe nu. 
Culoarea-i bătea între roșu și galben, 
Şi coada ca și urechile lui 
Sfârșeau în păr negru, altfel decât restul trupului, 
Botu-i era mititel iar ochii-i schinteiau aprig 
De să, mori de spaimă; 
lată de ce am strigat prin somn“. 
„Pleacă — îi zise ea — fricos ce ești! 
Pe cerul de deasupra noastră! 
Ai perdut inima și dragostea mea! 

Pe cinstea mea, nu pot iubi un laș. 

Ştiut este că noi femeile dorim 

Ca soţii noștri să fie dibaci, înţelepţi și liberi... 

O zi sau două mănâncă și tu prânzuri ușoare 

De viermi înainte de a lua un laxativ 

De dafin, de fumătoarea ce creşte aproape: 

Du-te, ciugulește-le și înghite-le ! 

Fii voios bărbate, demn de tatăl tău 

Şi nu te teme de visuri! Alt ce să-ți mai spun“. 

„Doamnă“ zise el „mulțumesc pentru sfat... 

(Cu toate acestea) noi ştim că oamenii au citit adesea în 
cărțile bătrâne.... 

Și au descoperit din pățanie 

Că visele își au însemnarea lor 

Şi ne prevestesc bucurii și dureri.... 

De aceia, dragă Part-e-lote, 

Din aceste pilde bătrâne poți vedea limpede 

Că nime nu trebuie să disprețuiască 

Cu nesocotinţă visele ce prevestesc; căci, ascultă-mă pe mine, 

Sunt vise de cari trebui” să ne temem“. 


Un vulpoi, vestit pentru şiretenia lui, 

Ce trăise trei ani în dumbravă, 

Indemnat de sborul închipuirei sale îndrăsnețe, 
Pătrunsese prin gard, chiar noaptea aceea, 

In curtea unde mândrul Chanticleer 

Locuia cu cele şapte neveste ale lui; 

Şi se lungi întrun strat de verdeţuri 

Până trecură cele dintâi ore ale zilei, 

Aşteptând prilejul să cadă asupra lui Chanticleer... 
Care când dădu cu ochii de vulpe, 

Ar îi luat-o la fugă dacă dușmanu-i viclean 

Nu i-ar îi spus: „Nobile domn, încătrău vrei să mergi? 
Ţi-e teamă de mine, prietenul tău? 

Fireşte ași fi cel mai rău dintre vrășmaşi 

De ţi-ași cășuna vre-un rău fără pricină... 

Pe cinstea mea, ai o voce aşa de veselă și dulce, 
Ca a îngerilor ce locuiesc în ceruri... 

Dar de-i vorba de cântare, dă-mi voie să-ți spun, 
Pe lumina ochilor mei, 

Că afară de tine, pe nime n'am auzit cântând așa 
Decât pe tatăl tău, într'o dimineaţă de Mai... 

Ci cântă amice în numele Fecioarei! 

Să vedem de poţi cânta ca tatăl tău?! 
Chanticleer prinse a bate din aripi 

Nebănuind sărmanul cursa cea ascunsă, 

Orbit cum se găsea de-a vulpii lingușire! 

Vai, domnii mei, ce adesek ţineţi lingușitori 
La curțile voastre şi mulți ăscunși-trădători 

Ce vă plac cu mult mai mult, pe legea mea, 
Decât cei ce vă spun curatul adevăr. 

Mergeţi de citiți ce spune Eclesiastul asupra lingușirii. 
O domnii mei, păziţi-vă de cei ce vă trădează. 
Chanticleer a! nostru se înălță în. vâriul degetelor, 
Îşi întinse gâtul, iar ochii și-i închise 

Sincepu să cânte tare. 

Vulpoiul — Sir Russeli — deodată se-avântă 
Şi-apucă de gât pe Sir Chanticleer, 

Şi-l purtă în spinare înspre pădure, 

Căci nime nu văzuse ce se petrecuse, 

O, de ce ţi-e scris nu poţi scăpa! 

De ce-a sburat Chanticleer de pe prăjina lui? 
Ce păcat că nevasta-i nu a crezut în visuri! . 
Ci într'o Vinere s'a întâmplat această jalnică întâmplare! 
O Venus, tu ce eşti zeița mulțumirii, 

Odată ce Chanticleer ţi-a jurat credință 

De ce-ai îngăduit aceasta chiar în ziua ta? 

Ci iată cum destinul răstoarnă deodată 
Nădejdea si lăudăroșia vrăjmașului : 

Cocoşul cum zăcea pe spatele vulpii 

Astfel îi grăi în spaima lui: 

— „Bunule domn, dacă ași îi în locul tău, 

Pe ce am mai sfânt așa ași spune: 
Inapoiați-vă ţopârlanilor, 

Lovi-var ciuma; 

Acum Cam ajuns în pădure 

Orice-aţi face cocoșul nu mai scapă! 

O să-l mănânc pe loc, pe legea mea!“ 

Şi când vulpea rosti cuvântul, deodată 
Cocoșul se desprinse frumuşel din gura lui 

Şi sus zbură pe un copac. 

lar vulpoiul când văzu că îi scăpase 

„Vai! zise el, vai, bunule Chanticleer, 

Mi-e teamă că rău te-am supărat, 

Așa cumplit înspăimântându-te, 

Răpindu-te departe de-a ta curte, 

Ci nuam vrut să-ţi fac nici un rău: 
Coboară-te să-ți spun întreg cugetul meu, 
Curatul adevăr, aşa să-mi ajute Cel de sus!“ 
„Ba nu — răspunse el — „blăstămaţi să fim amândoi 

„Intâi eu cu oasele și sângele meu 
De mă vei mai amăgi vreodată! 
Nici când prin lingușirea ta, să cânt nu mă vei mai face 
Şi să clipesc din ochi. 
Căci cel ce 'nchide ochii când ar trebui să vadă 
Nu-i vrednic să trăiască !“ 
„Ci Dumnezeu să nu-i ajute celui ce ca mine“ 
Zise vulpea, „așa puţin se poate stăpâni, 
De vorbeşte tare când ar trebui să tacă“! 
lată ce înseamnă să fii neprevăzător, 
Așa nesocotit şi ușor de linguşit. 
Ci voi ce credeți că acestea sunt scornituri 
Despre o vulpe, sau un SL și-o găină oarecare 
rr de-aicia pildă, oameni buni, 
Că Sfântul Pavel zice că orice-i scris, 
E scris spre 'nvățătura noastră. 
Ci voi culegeți grâul, iar pleava lepădaţi! 
x 
x % 


E timpul să ne despărțim de Chaucer. Ci să sperăm că 


aceste puţine pagini au reușit să ne zugrăvească pe autorul nostru: 


Cu mediavala lui universalitate, cu alesul lui dar de a po- 


vesti curgător şi interesant, cu medalioanele-i încrustate admi- 
rabil în faimosul lui „Prolog“, cu lumea timpului său, trăind în 
opera lui, și mai ales cu umorul lui; umorul, ce face din „Can- 
terbury Tales“ o carte profund engleză, cu toate abaterile ei şi 
prin alte meleaguri ale Europei veacului al patrusprezecelea 
decât plaiurile Marei Britanii. 


Dr. 1. Ol. Ștefanovici-Svensk. 

Cronica Externă. 


Criza 


Situaţia generală, în toate țările din lume, se prezintă astăzi 
sub forma acută a unei crize universale. Criza, cu rădăcini adânci 
în transformările fundamentale ale epocii postbelice, are grave 
repercusiuni economice, politice și sociale. De aceea va trebui 
să considerăm acești trei factori, la cari se adaugă elemente 
istorice și psichologice, în orice analiză a situației generale con- 
timporane. O înțelegere a problemelor internaționale, din punctul 
de vedere al combinațiilor de forțe în politica externă, nu se 
poate concepe fără un prealabil studiu al situaţiei politice interne 
a celor mai reprezentative țări din lume. 

Vom începe cu Anglia, care, ca centrul celui mai impu- 
nător imperiu colonial produs de istorie, prezintă un interes deo- 
sebit. O comprehensiune a mentalități politice engleze este con- 
diționată de cunoașterea unor particularități caracteristice: res- 
pectul tradiției, arta compromisului şi „fair play“-ul. Evoluţia 
istorică a politicei britanice se prezintă ca o continuitate neîntre- 
Tupă de reforme treptate și înțelepte, adaptate nevoilor momen- 
tane, iar nicidecum supuse unor idealuri abstracte, rezultate din 
speculațiuni logice. Sistemul constituțional și juridic, precum şi 
Organizarea vieţii publice și private, toate s'au transformat sub 
impulsul simțului practic. lar aceste transformări nu s'au înfăp- 
tuit prin sguduiri violente, ci printr'o calmă şi constantă apli- 
Care a artei compromisului. Doctrinele cele mai antagoniste, în- 
stituțiile cele mai variate, exigenţele cele mai complicate au găsit 
un teren fecund de colaborare tocmai prin cultivarea specific 
engleză a compromisului, care elimină exagerările radicale şi 
contribuie numai la realizări practice. lar aplicarea soluţiilor 
Compromisorii se tace prin mijloace loiale și sincere, cari con- 
stituiesc idealul englez al „fair play“-ului, adică al „jocului drept“. 
Acest termen sportiv sintetizează aspiraţiunea generală a tuturor 
straturilor sociale de-a se folosi în arena politică numai de lupta 
onestă, disprețuind intriga și demagogia. 

In arena politică a Angliei contimporane, lupta se dă între 
trei partide: conservator, liberal, și laburist, conduse respectiv de 

Baldwin, Lloyd George şi Mac-Donald. Caracterul esenţial al 
doctrinei partidelor este predominarea elementului economic. Con- 
servatorii, prin tradiţie istorică, sunt protecționişti. Insă protec- 
ționismul conservator are aspirațiuni vaste: construirea unei 
imense unităţi economice din numeroasele elemente eterogene 
ale dominionurilor și coloniilor, prin întroducerea unor tarifuri 
preferențiale interimperiale. 

Partidul liberal rămâne credincios doctrinei clasice a liber- 
schimbismului universal, inaugurată, cam pe la mijlocul secolului 
trecut, de școala din Manchester a lui Cobden, care a permis 
industriei engleze să ia un avânt atotputernic, întrun timp când 
revoluția industrială era încă la începutul ei și când comerţul 
britanic a putut monopoliza piața mondială. Credinţa liberală 
este că numai o abolire a războiului vamal, adecă înlăturarea ta- 
rifelor ucigătoare, în toate țările din lume, poate salva prosperi- 
tatea britanică de o decadență sigură. 

Partidul laburist pretinde că forța națiunei engleze residă 
în clasa ei muncitorească, căreia îi revine dreptul de-a beneficia 
de rezultatul muncii ei prin naționalizarea progresivă a ramurilor 
principale de producţie și prin eliminarea competiţiunei capi- 
taliste. Opera socializării trebuie însă supusă unui proces de 
evoluție lentă şi liniştită, prin respectarea tradiţiilor istorice și 
prin colaborare cu elementele burgheze ale naţiunei. 

In Casa Comunelor, laburiștii se pot menținea la putere 
numai grație ajutosului dat de liberali. Liberalii, cu toate că sunt 
aderenţi neclintiți ai capitalismului, văd în conservatori un pe- 
ricol pentru tradiția liber-schimbistă a Angliei; iar, de altă parte, 
au văzut că laburiștii se opun întroducerii tarifelor vamale ridi- 
cate, de frica scumpirei alimentelor, care ar lovi clasa muncito- 
rească. Astfel, partidul liberal, numeric neînsemnat, întărește po- 
ziția parlamentară a laburiştilor și îi apără de atacurile numeroase 
ale conservatorilor. Cu toate acestea este clar că laburiștii pot 
rămânea stăpâni la Westminster şi la Whitehall! numai atâta vreme 
cât îi tolerează liberalii. De-aceea, guvernul laburist nu poate 
înfăptui nici o reformă socialistă mai radicală. Aşa încât se poate 
zice că astăzi, în Anglia, laburiștii sunt la guvern şi liberalii la 
putere. lar situaţia generală este gravă. 

Cauza acestei situaţii grave se găsește, evident, în criza 

economică și, mai ales, în grozava creștere a cifrei şomajului, 
care s'a ridicat la 2!/, milioane. Cum Anglia este aproape com- 
plect industrializată (numai vre-o 5%, din populaţie se ocupă cu 
agricultura), acest șomaj se prezintă ca o calamitate națională. 
Numai prin impozite directe foarte ridicate (care ating, la veni- 
turi mari, până la 70%) și prin taxe succesorale enorme (cari 
absorb */, până la !/, din întreaga moștenire, — caracterizate de 
marii financiari ca o adevărată „expropriere a capitalului“), —, 
se pot susținea milioanele de șomeri, prin ajutoare regulate plă- 
tite de Stat. Cum însă această situaţie devine tot mai acută, prin 
creșterea continuă a șomajului și prin descreșterea corespunză- 
toare a venitului național, opinia publică stă neorientată, cu toate 
că-şi păstrează calmul caracteristic englez tocmai în situații grave. 

Insă toată lumea, dela bancherul bogat din City, până la 
micul funcţionar din provincie și până la ultimul muncitor, an- 
gajat în fabrică sau trăind din ajutorul de șomer, resimte con- 
secințele inevitabile ale crizei. 

După Anglia, să trecem repede în revistă, alte câteva ţări 
mai însemnate: Franța, Germania, Italia, Uniunea Sovietică şi 
Statele Unite. 

Franța se poate mândri, astăzi, cu o prosperitate, în com- 
Paraţie cu restul lumii. Echilibrul admirabil al structurei sale 
economice (60%, industrie și 40%, agricultură), hărnicia locui- 
torilor din toate clasele sociale și spiritul lor de economie, precum 
şi absența unei suprapopulări, datorită unui procent redus al 
nașterilor, bogăţiile ei naturale și ramurile ei de producție spe- 
Cializate, — toate contribuie la o bună stare relativă. lar șomajul 
este aproape inexistent (vre-o 10.000), ceeace este un lucru mare 
în Occidentul industrializat. 

In schimb, situaţia politică este mai incertă. Tradiţia nume- 
roaselor blocuri şi grupuri în Parlament, cu intrigi de culoar și 
Cu ambiții nesăturate, îac aproape imposibilă o continuitate con- 
structivă în viața politică. Dela aripa dreaptă, protejată de Poincare, 
şi condusă de Tardieu și Marin, — trecând peste centrul ete- 
Togen, care constituie însă forța decisivă, — până la stânga ra- 
dical-socialistă a lui Heriot, socialistă a lui Blum şi comunistă 
a lui Cachin, — balanţa puterii oscilează des între guverne de 
concentrare republicană şi guverne de cartel de stânga. Un ca- 

binet se perîndează după altul, așa încât Franţa a avut, în ul- 
timii doi ani, nu mai puţin decât 7 guverne. 

Actualul guvern Laval este o combinaţie a forțelor de dreapta, - 
în colaborare cu elementele moderate ale centrului, şi pare a avea 
majoritatea parlamentară, pe care a avut-o Tardieu. Insuși Tardieu 
a intrat în guvern ca Ministru al Agriculturii. Faptul însă că gu- 
vernele Tardieu, cari au precedat actualei formațiuni, au fost răs- -. 
turnate în mod cu totul neașteptat, privează actualul cabinet de 
orice simț al siguranței. 

In plus, se mai adaogă alte câteva elemente compromiţă- 
toare : scandalul Oustric, care a luat proporţii enorme şi în care 
sunt implicați mulți politiciani de dreapta; scumpirea alimentelor, A 
din cauza unei protejări insuficiente, după cum se spune,a unei 
agriculturi neraţionalizate; în fine, criza economică mondială, care 
a redus simţitor industria prosperă a turismului, — toate contri- 
buie la o atmosferă de nemulțumire generală. 

De-aceea, partidele de stânga se pregătesc să combată în i 
viitoarele alegeri, partidele de dreapta. Slăbiciunea lor este însă i 
rivalitatea între radicali și socialişti, care fiecare vrea să câștige i 
masele nemulțumite. 

Germania este una din ţările în care criza economică mon- 
dială se resimte mai tare. Cifra șomajului a crescut la 4.000.000. 
Industria şi comerțul sunt paralizate. Micile economii au fost 
distruse încă în timpul inflațiunei. Toată lumea este deprimată. 

In această atmosferă generală de nemulţumire, s'au născut şi au 
crescut curente extremiste, cari ameninţă existența tinerei demo- 
crații republicane a Reichului. 

Cele două tendințe extreme ale politicei germane sunt gru- 
pările național-socialiștilor şi comuniștilor. Primii, cari constituiesc 
o organizație fascistă, recrutată din elemente patriotice și bazată 
pe o ideologie integral naţională, însă cu tendințe socializante, 
au ca program o „Befreiungspolitik“ de sub sarcina reparațiu- 
nilor și o restaurare a imperialismului german. In tabăra opusă 
stau comuniștii, recrutați, mai ales, din masele nemulțumite ale 
şomerilor, cari consideră ajutorul priinit dela Stat că insuficient 
şi al căror ideal ar fi un „Sowyetdeutschland“. Lupta între Hi- 
tlerism şi Bolșevism este violentă, atât în Reichstag, cât și pe 
străzi, unde manifestaţiile au, adeseori, un caracter sângeros. 

Numai grație acestor ciocniri violente între extremiști, se 
poate menținea un guvern de centru, patronat de Briining, ale 
cărui şanse de stabilitate sunt însă incerte. 

Italia continuă să aibă un regim fascist consolidat. Statul, 
organizat după sistemul corporativ, a cărui tendință este să în- 
locuiască incompetința parlamentarismului universal, cu o repre- 
zentare a intereselor profesionale, — este considerat ca un re- 
gulator în toate domeniile vieții publice și economice. Armonia 
claselor sociale vrea să se substituie luptelor de clasă. Dictatura 
lui Mussolini, susținut de un partid puternic și disciplinat, se- 
condat de o miliție fascistă bine organizată, combate orice în- 
cercare de atac, îndreptată împotriva regimului, cu o vigoare 
tenace. 

Se pare însă că, în sânul partidului s'au introdus unele 
elemente ariviste, cari compromit prestigiul moral a Fasciei. Pu- 
rificarea partidului este una din preocupările arzătoare ale zilei. 

De-altă parte, criza economică se resimte, în mod evident, 
şi în Italia. Recolta slabă și un șomaj de vre-o 500.000, au con- 
secinţe serioase asupra economiei naţionale. Lefurile tuturor func- 
ționarilor au fost reduse cu 10%, însă corporaţiunile au forțat, 
în mod corespunzător, o reducere a tuturor prețurilor. Această 
funcțiune regulatoare a Statului corporativ se numește: Dicfatura 
prețurilor. “Totuşi depresiunea economică se resimte în toată 
Peninsula. 

Uniunea Sovietică este astăzi obiectul unor elogii și cri- 
tici egal de exagerate. Uniunea, prin importanța situațiunei ei 
internaționale, merită să fie privită într'o lumină realistă. 

După revoluţia menșevică din Aprilie 1917, a urmat o pe- 
rioadă critică, în timpul căreia Sovietele au luptat cu adversari 
interni și cu trupele intervenţioniste. In 1922, odată cu restau- 
rarea parțială a proprietăţii, producţiei și comerțului particular, 
Sa inaugurat Noua Economie Politică (NEP), cu scopul de-a 
atrage capitalul străin pentru exploatarea bogățiilor naturale ale 
țării. Rezultatele fiind slabe, Sovietele au instituit, în 1928, un 
„plan de cinci ani“, care prevede o intensă raţionalizare a agri- 
culturii, prin forme colective, și o industrializare generală a Ţării. 
Dacă numai 50%, din acest plan s'ar putea realiza, Rusia ar de- 
veni un important factor economic. 

Executarea acestui plan se face însă prin sacrificii şi su- 
ferințe enorme. Dictatura lui Stalin întrebuinţează mijloacele 
brutale ale tradiţiei ţariste nu atât împotriva foștilor aristocrați 
(cari aproape toți au emigrat), cât mai ales contra „Kulacilor“ 
(țăranilor instăriți) și micilor burghezi. Chiar muncitorimea este 
supusă unui regim de muncă forțată, cu privaţiuni de alimente, 
combustibil şi îmbrăcăminte. Entusiasmul celor 1!/ milioane co- 
muniști este întărit prin poliția politică şi prin procese antibur- 
gheze spectaculare, cari însă nu pot suprima mizeria generală. 

Statele Unite au început să piardă nimbul glorios al pro- 
sperității americane. După un teribil cragh bancar, a urmat o 
criză a industriei și comerțului, Agricultura încă sufere cumplit, 
cu toată mecanizarea ei raționalizată. Şomajul a crescut la 5.000.000. 

Situația este cu atât mai gravă, cu cât şomerii nu primesc 
ajutoare regulate dela guvernul federal, ci numai subvenţii spo- 
radice dela state și dela comune, cari complectează, după pu- 
tințele lor, acțiunea carităţii particulare. Acest neajuns, care 
atinge milioane de oameni și care provoacă o mizerie teribilă şi 
o depresiune generală, este obiectul unor atacuri violente atât 
în Casa Representanților, cât şi în Senat. 

Administraţia lui Hoover devine tot mai nepopulară, cu atât 
mai mult cu cât se opune deschiderii unor credite largi pentru 
ajutorarea şomerilor. lar, de altă parte, lucrările publice pentru 
ușurarea şomajului („relief works,) par a îi insuficient organizate 

Lupta între prohibiționiști şi antiprohibiționiști, creşterea 
criminalității, mai ales în Chicago, acuze de corupție în admi- 
nistrație, complectează acest tablou nu tocmai trandafiriu, în care 
se găseșie astăzi America, 

Dacă ne întoarcem privirea spre restul universului, vedem 
aceeași situație. Țările scandinave, Olanda și Belgia suter de 
șomaj. Elveţia are de îndurat pierderi prin scăderea turismului, 
care atinge mai ales industria hotelurilor. Spania abia s'a recules 
după ultima încercare de revoluție militară și viitoarele alegeri 
se prezintă ca o problemă grea pentru regimul Berenguer. Por- 
lugalia împărtășește greutățile crizei. 

Biocul agricol al Europei Centrale, dela fările baltice și 
Polonia până la Austria, Ungaria, Cehoslovacia, România și Ju- 
goslavia se sbat în mijlocul acestei crize, care, aici, ia proporţii 

agravate mai ales în urma concurenței „dumping“-ului sovietic. 
Aceste ţări, cu structură economică particulară, văd un mijloc de 
atenuare într'o colaborare mai strânsă. 

lar țările balcanice, — Bulgaria, Grecia și Albania — încă 
au de suportat aceleași dificultăți ale crizei. Regimul Kemalist 
din Turcia a fost silit să suprime sângeros, prin spânzurarea 
alor 58 de rebeli, recenta revoltă reacționară a dervișilor. 

In extremul Orient găsim şomaj în /aponia ; războiul civil 
şi o foamete endemică în China, datorită mai ales lipsei de căi 
de comunicaţii. In /ndia campania de agitaţie a lui Ghandi, care 
abia a ieșit din închisoare, continuă. 

Dominionurile vastului Imperiu Britanic, cari, mai ales din 
punct de vedere economic, pot fi considerate ca țări indepen- 
dente, trec și ele prin criză. Australia şi, într'o măsură oarecare, 
Noua Zelandă, au grave dificultăţi financiare, industriale și agri- 
cole. Canada, cu agricultura ei desvoltată, se plânge mai ales de 
dumpingul rusesc. 

In America Latină au isbucnit și s'au potolit o serie întreagă 
de revoluții. Din Cuba până în Uruguay, multe regimuri au 
fost răsturnate și înlocuite cu junte militare sau cu noi guverne. 
Adevărat că aceste -isbucniri violente au mai mult un caracter 
politic, decât revoluţionar. Regimul fundamental rămâne intact; 
numai guvernanţii se schimbă. Ele pot fi comparate mai repede 
Cu niște alegeri sângeroase. 

insă criza generală se întinde pretutindeni, pe toate conti- 
nentele și în toate țările, după cum rezultă și din această sumară 
expunere a situației universale, Ţinând seamă de vasta comple- 
xitate a problemelor și circumstanțelor, precum şi de spaţiul redus 
al acestui articol, multe chestiuni şi amănunte au trebuit să îie 
eliminate, cari toate ar fi coroborat adevărul: că actuala criză este 
universală și că nici o ţară nu se poate lăuda ca fericită, după 
cum nici una nu se poate plânge că este nenorocită, când își 
raportează situația la factorul general. 

Diagnosticul acestei crize este greu de stabilit. Suprapro- 
ducţie sau „subconsumație ; desechilibrarea vieţii economice în 
urma războiului ; raționalizarea industriei; creșterea standardului 
de viață a clasei muncitorești; mecanizarea agriculturii; intesifi- 
carea competițiunei internaționale; dumpingul rusesc; războiul 

tarifelor vamale ; tendințeie de industrializare a țărilor agricole 
şi de agricultizare a țărilor industriale ; speculaţiunile de bursă; 
distribuirea neregulată a aurului; nesiguranța regimurilor sociale 
şi politice; — toate acestea, și multe altele, sunt elemente, cari 
se presupun la rădăcina crizei. 

Terapeultica crizei este încă și mai grea de fixat. Muncă in- 
tensă şi resemnare în privaţiuni; suprimarea energică a lenei și 
corupţiei; renunțarea la fraze și abstracțiuni; căutarea soluţiuni- 
lor practice pentru nevoile momentane; eliminarea intrigilor mă- 
runte de partide şi de coterii; impunerea justiției fiscale şi so- 
ciale; nivelarea şi armonizarea intereselor de clasă; credință întrun 
viitor mai bun; entusiasm şi abnegaţie; apărarea liniștei interne 
şi colaborare strânsă internațională; iată câteva din remediile, 
cari se impun poruncitor în situația prezentă. 

Prognosticul crizei este aproape imposibil. Unii economişti 
și financiari americani au început să exprime, în ultimele săptă- 
mâni, optimism. Justificarea lui este secretul viitorului. 


Londra, 6 Februarie 1931. 
Caius Bardoși. 


Preţipiș gârliciul... 
de Al. Petăfi 


Preţipiș gârliciul, Mă'ntinsei în ţărnă, 
Şi povara-mi grea... Nasu-mi sângeră.,. 
Când s'o iau spre casă, Piatră blăstămată, 
Mă culcă sub ea. — Din pricina ta, — 
Mă culcă sub ea! Din pricina ta! 


N'aș umbla prin pivniţi, 
Pe cuvânt vo spun, 
Dar sunt eu de vină 
Că e vinul bun, — 
Că-i aşa de bun? 


In româneşte de Ax. Banciu. 

Holumb 


Pe sub streşini de vecernii solitare 

Ca ulcioarele 'n privare pe la noi, 

Mă strecor neliniștit și fără zare 

Și sub gânduri ca un paltin mă despoi. 


Nu știau bătrânii slovă — ca bălrânii... 
Dar din mai bătrâni adef au apucat: 
Pe răboj însemni tainurile slânii, 

Iar holumbul — pe spinare de băiat. 


Tata, Dumnezeu să-l ţie, poartă semnul 
Mai cucernic ca 'ntr'un colt de testermea ; 
Ei și tata — tata n'a uitat îndemnul 

Să mi-l treacă, sub blestem, în paza mea. 


Dar mă sbucium cu privirea vinovată 
Că sub blestemul lui greu o să rămân 
Și de-aceea simt prin vine, câte-odată, 
Glas de clopot năbuşit cu smoc de fân. 


Dumitru Olariu 


*) Holumb == piatră de hotar. 

Pentru înțelegerea poeziei, ținem să dăm următoarea lămurire: Bătrânii 
noştri nu posedau asupra pământului lor „diresuri“. Cea mai elocventă măr- 
turie pe care o putea aduce cineva pentru justificarea posesiei, — era bătaia 
primită dela tată-său pe locul holumbului. Şi acest corectiv se aplica din tată 
în fiu, astfel că se stabilise, cu veacuri în urmă, o tradiţie sfântă și înalterabilă. 

Poetul, care a primit în paza sa perpetuarea focului sacru, se vede azi 
în trista apostazie de a rupe tradiția, profanând memoria înaintaşilor săi. 

Ca un ecou de dincolo de mormânt, aude, uneori, în adâncul conștiinței 
sale, glasul naturii primare care-l revendică. 


privar = pridvor, ader == obiceiu Nota Red. 

De suflet nou 


Lopetți aștern poveri de lut, 

Pe oseminte putrede de gând; 

Nu știu în vreme unde-mi vine rând 
Și am uitat de unde-am început. 


Sfârșește'n mine neam necunoscut, 

Ce-mi stă la căpătâi, aci, plângând ; 

Aș vrea să strălucească pentru el un gând, 
Dar toate chiotelen mine au tăcut 


Și pasul meu s'a adâncit în tină. 
Stâtută, apa sufletului meu a prins rugină 
Și nu tresare'n undă-i nici o cută.... 


Suflete nou, cu apa ne'ncepută ! 


Constantin Munteanu 

Din stânga și din dreapta 
18. | 


Mutre de domni străini... Automobile poposind în sat.., 

— Cine-or hi? — întreabă badea lon. 

— Or hi niscai candidați şi ăștia! — răspunde badea 
Niculae. 

— Te pomenești!.. Așa, așa... Doar mai când cetiam că 
să face iară alegere în locu ălui de l-or făcut nu știu ce director, 
c'o plată de-ar putea trăi un sat din ea. 

— Atunci de bună sama-s deia. In ajunu alegerilor te 
omoară cu dragostea; după alegeri, bate-le urma.... 

— Că ghine zici. 

— Da nu-i aşa? 

— Sfântu adevăr. 

—— Altă nație să mai cumințeşte dup'atâtea amăgeli, da noi?... 

— Prea încrezători în vorbe. 

— Ba proști, proşti în leje. 

—— Da ce-i, vecine Toadere, se adresează acesta cătră al 
treilea, care vorbise cu unul dintre domnii streini și acum venia 
spre ei —- doar chiar îţi dă vo licență de crâjmă? 

— Cine? 

— Candidatu la deputăție. 

— De unde ştiţi că-i candidat? 

— l-am mirosit gușulița cu făgăduieli. 

— Ba zău? Doar nu vo hi făgăduit și dumneavoastă? 

— Ba ghine că nu. 

Măi al dracului ce-i!... lo credeam că numa io am pus 
groșița... 

— O s'o vezi când ţi-i vedea ceafa! 

— De ce? 

— Da so ținut careva de cuvânt din câți ne-or răscolit 
prafu de pe uliți și ne-or asurzit cu făgăduieli ? 

— Da nu i-o dat licență lu Irimie Beregată? Şi drept de 
trafică lu lonu Chivii? 

— l-ai întrebat cu cât le-or ușurat şerparele? 

— Vorba-i că le-or dat. 

Cu miile alea puteai lua și d-ta, fără să mai răgușeşti 
strigându-i „să trăiască“! Achim Codău n'o votat cu el și vezi-l 
cum ne râden obraz? El şi cu drept de crâjmă, și de trafică, 
și cu ștupendiu pentru băiat... 

— Dacă are bani.... 

— Asta-i! 

— Ce să facem atunci ? 

— Să-i înțărcăm de-a mai veni pe-aici să ne mai îmbete 
cu apă rece. 

— Cum? 

— Cum i-or înțărcat ăi din Frecăței. Fără bătaie, fără huideo, 
cu vorba bună. 

— l-or hi pus feştilă la mașină. 

— Da de unde! Să vedeţi cum o fost. Dupăce s'or adunat 
oamenii, o 'mceput candidatu să le vorghească, Și dă-i și dă-i... 

După el, ăialanți cu care venise și care-i suilau în foi, 
lăudându-l de nici să hi fost cu stea ?n frunte. Oamenii nici 
cârc... l-or lăsat să vorghească pân's'or săturat. Da din când în 
când își întorceau capu spre unu din ei: îi zice Pătru Ispas. 

Dupăce-or isprăvit de grăit şi de făgăduit și dupăce pe ăi 
din celelante partide i-or făcut petece de oghele, numa ce să 
ridică Pătru Ispas din mijlocu mulțimii și, ieșind în faţa lumii, 
cu glasu domol, așezat, le-o spus cam aşa candidatului și to- 
varăşilor lui : 

Ne-aţi vorghit aşa de frumos, domnilor, toți câţi aţi cu- 
vântat, de noi sântem hotăriţi să merem cu dumneavoastă, până n- 
trunu. Da hiincă tot așa ne-or vorghit şi domnii care-or mai 
fost pe la noi când cu alegerile din alți ai, spunându-ne şi ei, 
ca și dumneavoastă, că mai presus de toate trăbuie să avem 
în vedere binele obștesc, nu al nostru, şi că ei nu luptă şi nu 
cer votu nost ca ăilanți, ca să să procopsească pe ei, ci numa 
ca să poată înscăuna dreptatea în țară, șşi-apoi, dupăce le-am 
dat votu, i-am văzut pe toţi înțolindu-se care mai de care cu 
slujbe bune și afaceri grase, în vreme ce noi nu numa că am 
rămas cu toate nedreptățile și cu toate vechile greutăți în spate 
—— pe care spuneau dumnealor că cum or ajunje la putere ni 
le iau din spate — da ni s'or mai încărcat altele, nouă, peste 
cele vechi, de nu ştim cum să ne mai cârpim zilele ca să nu 

păcătuim, — de aceea, uite, domnilor, ce-am hotărît noi (şi sco- 
țând de sub suman sfânta scriptură și o cruce, le puse pe masă 
înaintea domnilor): dumneavoastă să juraţi aci în fața noastră, 
pe sf. scriptură și pe cruce, că de veţi ajunge la putere, nu veţi 
lua nici o slujbă peste care o aveţi astăzi — afară dacă nu 
cumva vă vom ruga tot noi so primiți — și nici nu veți umbla 
să faceţi nici o afacere, rămâind și acolo luptători pentru binele 
obștesc nu pentru al dumneavoastă, trudindu-vă să înscăunați, — 
cum spuneți dumneavoastă așa de frumos — dreptatea ?n ţară, 
mai ușurînd din povara mare su care troznesc azi spetele bietei 
țări, a bietului popor.... 

— Ce-o urmat, bănuiţi! — zice povestitorul către ceilalți doi. 

— Ce? 

— Pătru Ispas o fost ridicat în slavă de-un val de „să 
trăească“ cum nu și-or auzit, gândesc io, domnii deputați și ăi 
dela legăul lor de când or deschis ochii pe lume. 

— Şi-or jurat? 

— Cine? 

— Candidatu cu ortacii lui. 

— Da cine i-o mai văzut!... În învălmășeala care s'o iscat 
când l-or luat pe Ispas pe umeri, s'or făcut camîor, și când o 
ieşit lumea după ei, n'o mai dat decât de putoarea benzinei 
rămasă pe urma mașinilor. 

— Şi de-atunci... 

— Dacă i-ai mai văzut d-ta, i-or văzut și Frecăţeenii. 

— Şi noi?.. 

— Acultăm la braşoave și batem din pălmi. 

— In loc să împrumutăm dela Frecăţeeni pe Pătru Ispas. 

— Să ştiţi că la adunare am să viu cu crucea și cu sf. 
scriptură. 

— Ori de nu, împrumutăm dela Frecăţeeni pe Pătru Ispas!.. 
Nu de alta, da să știm odată și noi cu cine avem de-a face. 
Ne-au tras destul ibrișnu pe la nas toți neisprăviţii, toţi nesă- 
turații.... 


” 19. 


Inceput de primăvară. Mâţişorii, ghioceii îşi tac apariția 
pe străzile inundate de lume și de-un soare călduţ. 

— la, conașule, ia dela baba ghiocei frumoși, averea-i no- 
roc în viață, că frumos te-a mai făcut maică-ta.,. — se milo- 
geşte către un elev țanțoș de liceu, o ţigancă bătrână, îndoită 
de şale, cu fața sbicită, dar cu ochii jucăuși. 

—— Cu cât dai legăturica? 

— Numai trei lei, conașule dragă. 

— Nu ţi-e ruşine? Trei lei pentru câteva fire!... Crezi că 
eu fur banii: 

— Da cât dai, conașule? 

— Trei la doi lei! 

— Glumeşti drăguțule? 

— Ba de loc, 

Şi elevul dă se plece. 

— Da două la trei lei iai? 

— Ba! — strigă elevul mândru, depărtându-se. 

Baba după ei: 

— N'ai franci, băiefe!... 

— Ba oiu cere dela tine. 

— No ia dacă ai! 

— Așa nu. 

Dar baba-l simţise. 

— Uite, mă fâcă, nu trei, toate zece bucheţelele la doi lei... 

„Conașul“ devenit „ţâcă“, roşu pânăn stârcul urechilor, se 
făcu a n'auzi, depănând repede din picioare. 

— Să-răăă-că-țu de el!... — silabisi pe urma lui, clăti- 
nând din cap, hoașca de viespe, 

O asurzit băiatu... Dacă n'are gologani!... 


20. 


Cât de simpatice, fiindcă sunt inofensive, dar, în acelaș 
timp, şi cât de caraghioase ne apar azi unele figuri — le-aş zice 
perimate — care-și mai plimbă încă printre noi zdrenţele fudu- 
liei de odinioară! Sunt mai ales figurile pline încă și azi de 
importanţa pe care n'o aveau, dar le-o împrumuta slujba pe care 
o „umpleau“. Sunt fiinţele care, ori-de-câte-ori se uită în oglindă, 
văd încă în jurul preţiosului lor cap și mai preţioasa aureolă a 
prestigiului social de odinioară, de care nimenea. nu mai ţine 
însă samă. Ei, cu toate acestea, trăesc și azi convinși ferm de 

valoarea lor, inegalată de cei care le uzurpă locul și funcţia pe 
care o ocupară ieri-alaltăieri. De aci și vechile lor atitudini ju- 
piteriene. Decât, atitudinea jupiteriană tără suportul Olimpului 
e ca atitudinea lui Ciubăr-Vodă din piesa lui Alecsandri. Sabie 
de lemu în teacă de tinichea nichelată. 

Uitaţi-vă, de-o pildă, la cutare fost „fisolgăbirău“, de care, 
odată, tremura un ținut întreg! Cât de caraghios e azi în atitu- 
dinile lui de pașă de pe vremuri: mereu încruntat, cu dispreţ 
suveran față de toți cei care nu-i vorbesc limba şi nu-şi mai 
îndoaie șalele în ploconeli de șerbi. 

Ca fisolgăbirău îl prindea; fudulia i se tălmăcea: „autori- 
tate“. Azi, ca „fost“, aceiași fudulie se interpretează: „prostie“ 

Sau, priviţi haiducul care-i decora capra birjei și anti- 
şambra biuroului. Pe-atunci, între pintenii gălăgioși și undrelele 
mustețelor, numai nasturi de alamă galbenă şi brandeburguri de 
fir. Azi tot lustrul de odinioară se rezumă într'o pereche de cizme 
frumos văcsuite, iar vechea-i „autoritate“, în perechea de musteţe, 
tot atât de respectabile ca lungime dar mai puţin năclăite. 

Şi cum să nu-ți alunece pana în călimara satirei, când 
compari pe fostul „căpitan de poliţie“ din urbea cutare, umflat 
de autoritate ca un corcodan la fluerăturile copiilor, cu vorba 
aspră, isonată de zdrăngănitul nedespărţitei săbii, — cu insul 
care azi își proptește autoritatea, prestigiul, demnitatea, notorie- 
tatea .. de odinioară întrun biet baston de trei „pițule“, cu 
vechea uniformă transformată în costum de turism, practicat pe 
distanța dintre două birturi, cun pămătuf în ceafa pălăriei verzi 
șin locul zdrăngănitului de sabie temută, secondat de țăcăneala 
unei potcoave desprinsă pe jumătate: țăcăneală care are ceva 
asemănător cu sunetul produs de târîrea peste pietri a unei 
cutioare de sardele, legată de coada unui câne amărit. 

Figurile acestea, cot la cot cu atâtea altele, mi-au defilai 
întro zi pe dinaintea ochilor sufletești. 

Eram prin Strada Lungă din Brașovechiu. Inaintea mea, un 
bărbat ca de un metru și jumătate, între 55—60 de ani, cioplit 
ca din stejar, cu piepţii și umerii hainei umilaţi de vată, pălărie 
tare, așezată solid pe capul cu cărare *n ceafă și cu părul adus 
peste tâmple și retezat în dreptul cozii sprâncenelor, paralel cu 
muchea nasului încălecat de ochelari. Pasul milităresc și-l ritma 

cu pendularea coatelor și cun bastonaș, al cărui vâri îmbrăcat 
în capsulă de alamă puncta când vidul de dinaintea sa — par''ar 
ti ordonat unui individ nevăzut: Drei Schritt vom Leib! — când 
solul pe care-l măsurau cu pași egali o pereche de ghete cu 
gumilastic. În tocuri, cuiul susținător de pantaloni: urmașul 
trufașului pinten, strunător de armăsari, undiță pentru femei, 
ideal pentru pedeștrii cleiului drumurilor desfundate de ploi 
fără socoteală. 

O ţinută cazonă care nu mai cadra cu surtucul și pălăria 
civilă. O ființă de fabrică fără contingențe cu viața și oamenii 
de azi. Un acumulator de înfumurare patriciană, gata să explo- 
deze la cel dintâiu contact cu democrația mai puţin periată, spă- 
lată şi scrobită. 

Cum mergea prin miilocul trotuarului, controlându-şi şi, în 
acelaș timp, mângăindu-și cu coada ochiului sfârcurile mustețelor, 
ținute dimineața câte-o oră în căpăstru — gândindu-se, probabil, 
la vre-o cucerire din tirierețe sau, poate, la soldații țancuri de 
stâncă în fața „Kompaniekommandant“-ului de plăcută aducere 
aminte — o Țigancă îlenduroasă și jegoasă, înaintând cu capul 
întors spre un dănciuc rămas în urmă, se atinse de proprietarul 
mustețelor și amintirilor legate de frumusețea lor. 

O congestie de sânge la cap, o scăpărare din amnarul pu- 
pilelor dilatate, un baston ridicat în slavă și-o gură deschisă larg 
să soarbă aier... aier mult... Dar nici bastonul n'a avut asupra 
cui cădea, nici gura asupra cui se descărca, căci Țiganca, miro- 
sind primejdia, își luase din vreme picioarele'n spinare. 

Cum mă uitam la acest subiect cu atribute pentru creionul 
profesorului Maximilian, avui impresia că am înaintea mea nu 
un fost Kompaniekommandant, ci un cocoș cu coada şi aripile 
retezate, încremenit în încordarea supremă a unui cucurigu sau 
a unui sbor desnădăjduit. Dar nici tu trâmbiţa cucurigului, nici 
tu sbor... Din toate podoabele de altă dată: creasta-gotcă și 
pintenii țanțoși ici, frezura burzuluită din ceafă și cuiul din câl- 
câie, colo... 


Atât. 
$S. Tamba. 

_Răsioind ziarele și revistele noastre 
VIII. 


— Cum e corect: binecuvântă sau binecuvintează, părinte? — 
mă întrebă într'o zi un prieten. Am avut azi o discuţie cu un bu- 
cureştean; el susținea pe binecuvintează, eu pe binecuvântă. 

In loc de răspuns, i-am pus şi eu întrebările: înseamnă sau 
însernnează, elimină sau eliminează, îndreaptă sau îndreptează, speră 
sau sperează, acceptă sau acceptează?.... 

— Şi una şi alta. 

— Atunci ? 

— Am înţeles. 

— Ai înțeles fiind vorba de aceste verbe; dar ce zici de 
următoarele forme? (Şi i-am înşirat câteva din cele de mai jos, 
pe care, mai târziu, le-am mai completat și pe care le înşir cu 
indicarea izvorului de unde-s culese). 

„Tema pe care o abordă d. G. D. în „Pietate“ este una din marile 
și permanentele melodii umane“. (Perpessicius) Cv.*) 16 Martie 1930 pg. 
2 foil. col. 5. 

Incep să mă amuz (Cr. 13 lul. 1929 p. 2. c. 7). Ca să se amuze, 
gălățeanca îşi asmute dulăii (Cv. 10 Noemv. 1929. p. 1 c.7). 

„Proect de lege prin care se autoriză o transacţie între... etc. (Cv. 
1926 11 Dec. p.4 c.5). „O primitivitate care nu autoriză nici o spe- 
ranță (Univ. 8 Dec, ur. 282 p. 1. c. 2 jos). „Agenţii dv. de poliţie trebuie 
să fi găsit anume lucruri care să vă autorize să întrebuințaţi“ etc. (N. 
lorga, N. R. 1925 nr. 122 pg. 1 c. 4) „Declar de aci (de pe banca minis- 
terială) că autoriz formal ţinerea întrunirii pentru Dumineca viitoare“ O. 
Goga. (Cv. 29 Nov. 1926 pg. 4 c. 4). 

D-i G-l Averescu „avertiză guvernul liberal să se retragă dela cârma 
țării“ (La banchetul dela Cluj. Cr. 21 Mart. 1928 p. 5 c. 7). 

„Poem străbătut de un fior după care înzadar a gonit să-l mai 
captive anonimul poet“ (Î. Călugăru. Cv. 1 Mai 1929 p. 2 c. 4). 

„D-l N. Îl. a avut una din acele izbucniri sincere care-l caracteriză (Au- 
rora 1924, 21 lulie, p. 1 c. 4). „li caracteriză lapidar“. (Cr. 4 Oct. 1928 
p. 2 c. 1 foil). 

„Işi contemplă reciproc palmele imaculate“ (Al. K. Cv. 19 Aug. 1929 
pg. 1 c. 5). „Nimic nu mă oprea să contemplu ....temperamentul de copil 
teribil al acestui om în toată firea“. (Cv. 22 Mart. 1930 foil. pg. 1 c. 4). 

„Tinerii înțeleg să contracte obligaţiile unei vieţi, cinstit, negusto- 
reşte“. 1. Călugăru. Cv. 15 lulie 1929 p. 1 c.6). 


*) Cv. == Cuvântul, Cr. == Curentul, N, R. == Neamul Românesc. 

„Mussolini face să conveargă datele naţionale, politice ale timpului 
său spre ea (realitatea vitală)“. (Cr. 23 lan, 1929 foil. p. i c. 4 jos). 

„Din scrisul d-lui.... se degâjă o savuroasă moralitate gazetă- 
vească“. (P. Ş. Cv. an II nr. 283 p. 1 c. 3). „Un uşor scepticism se de- 
găjă din această viață cu micimi etc“. (Cv. 23 Nov. 1930, foil. p. 2 c. 3. 
Perpessicius). „Acelaş parium tare se degajă din recenta lucrare (a d-lui 
Bacovia“). Viaţa Literară dela 1 Nov. 1930 pg. 3. col. 2. „Atmosfera pe 
care o degajă maidanul politicianismului român în descompunere“ (Cr. 
8 Sept. 1928 pg. 1 c. 3). 

„Nimic nu demonstră mai bine această distincţie ca rubrica faptelor 
diverse. (Cv. 6 Apr. 1930 p. 1. foil. c. 3. Perpessicius). 

„Şi l-au aşteptat să-și desclește mâinile de pe căpătâiul înalt al 
patului“ etc. (T. Arghezi: Icoane de lemn pg. 190). 

„Szabo Derzs6“, pe noul său nume Gh. Mille sau Cum îl designă 
istoriografii ţării sale: Coriolan Mille“... (Cv. 20 lulie 1930 p. 1 foil.c. 1). 

„Iși devoră oaspeţii“... (Cv. 23 Aug, 1930 pg. 1 c. 2).%) 

„Nu dezesper de izbândă“... Cv. 23 Aug. 1926 p. 1 îoil. c. 4. l.Dragu). 

„Pentru marea majoritate a parlamentarilor de azi — oameni noi 
în viaţa publică — apariţia aceasta (a d-lui M. Cantacuzino) echivălă cu 
un debut“. (Cv. 23 Iulie 1927 p. 1 c.7) 

„Sufletul se efălă“ (V. Rom.**) nrii 5-6 1928 p. 359). 

„Guvernul să comunice cu factorul constituțional şi să evidenție că 
de-atunci numai asupra guvernului şi Regenţei solidarizată cu el apasă 
răspunderea a orice s'ar întâmpla. (Cv. 22 Febr. 1930 p. 1 c. 5 sus). 

„Biurocratizarea serviciilor tehnice, a făcut ca inginerii să ignore ce 
se petrecea în propria lor circumscripție“. (Cr. 23 lan. 1929 p. 1 c. 2. 
Cezar Petrescu). „Ignoră faptul existenții unui guvern ale cărui acte me- 
rită să fie cercetate“. (Cv. an ii nr. 100 pg. 1 c. 2). 

„Sălbătăcia e trebuincioasă la fiecare patru sau cinci sute de ani, 
ca să împrospăte“. (Cv. 20 Dec. 1928 p. 2 c. 7). 

„Patria n'o slăvim numai pentru trecutul pe care-l încorporă, ci mai 
vârtos pentru viitorul pe care-l prepară“. (Cv. 28 Aprilie 1930, pg. 3 c.4 
V. Goldiş). 

„Dar am vrea să ştim cum de nu se indignă mai mult Epoca de- 
cât de noi şi de guvernul Maniu“ etc. (Cv. 3 August 1929 p. 4 c. 4)**%) 

„O formulă care intrigă şi nelinişteşte (Cv. 20 Decemvrie 1929 p. i 
c. 5). „Plecarea d-lui Vaida capătă un caracter diplomatic, care intrigă 
lumea guvernamentală“. (Cv. 17 Nov. 1929 p. 4c.7). 

„Personalităţi în care se întrupă sufletul mulţimii. (Ţara Noastrăo 
1909 nr. 6 p.îc.1). 


*) In Cv. 1 Maiu 1930 pg. 1 c. 3. devorează măruntaiele. 

**) V. R. = Vieaţa Românească. 

>**) Şi cu 6 şire mai jos: „vor s'o învieze“. De ce nu: învie, dacă 
preieră pe îndignă lui indignează ? 

„Partidul liberal se sacrifică și înventă el însuşi un mic complot“. 
(Cv. 30 Martie 1929 p. i c. 7). „Povestea pe care o inventă ca să-şi 
susțină ascendența imperială, e o melodramă pe care n'o gustăm“. (Cv. 
5 Martie 1930 p. 1 c. 7 C. Haiot). 

„Calomnia .... că prăd Statul pentru „promanedele“ mele“. (Cv. 29 
Aprilie 1930 p. 4 c. 3 N. Iorga). 

Inginerul acesta miraculos anulează tragedia prin chiar luciditatea 
cu care prezidă la desăvârşirea sa tragică“. (Cv. 9 Nov. 1930 p. 2c.1 
foil.). „Există o unitate de concepţie a autorului, care prezidă toate ipos- 
tazele lui epice“. (Cv. 27 Aprilie 1930 p. 2 toil. c. 2). „Premisele ce 
prezidă narațiunea d-lui C. K.“ (Cv. 23 Febr. 1930 p. 2 foil. col. 3). 

„Procede la organizarea dictaturii“. (Cv. 6 August 1929 p.1c.1], 

__ Nae lonescu“. 

Samavolnic e oricine protestă contra samavolniciei prin pumni și 
prin palme“... (N. R. 1924 nr. 285 p. 1. N. lorga). „Ungurii protestă. 
(Tot d-l N. Iorga, Rev. Ist. 1927 nr. 4-6 p. 161). 


„T. Maiorescu.... caută să reforme învățământul public“ (M. Dra- 
gomirescu și G. Adamescu : Manual de 1. rom. pt. cl. VII. Socec 1919, 
pg. 281). 


„Mitropolitul cu patru diaconi tămâie biserica“. T. Arghezi: Icoane 
de lemn. In „24 Decemvrie“, 

„Nobila sete de putere ce fortără (ambițiile democratice), ținându-le 
treze în serviciul Patriei“. (Cv. 24 Nov. 1930 pg. 1 c. 1, Titu Devechi). 
„De ce tortiără pe cetitori (acest poet)“? Calendarul Minervei pe 1902, 
Pg. 96. „Cu ghiarele, cu colții, răscolesc masa amorfă, tortără bietele 
mădulare insensibile“ etc. (Cv, 1 Mai 1930 pg. î, col 3). 

Prietenul meu, în cazurile acestea, se declară hotărît pentru 
formele terminate în — ez, deci pentru: abordează, captivează, 
contractează, degajază, inventează, ignorează, încorporează etc. 

— Dar bine, de ce condamni întrebuințarea formelor scurtate 
de mai sus? — îl întreb eu 

— Sunt neobicinuite. 

— Neobicinuite pentru urechea noastră nefamiliarizată cu for- 
mele franceze.... 

— Doar n'o să ne tragem acum tot dicționarul pe calapodul 
dicționarului francez!? 

— Noi, ardelenii, n'o să-l tragem, desigur, dar ni-l cam trag 
bucureştenii. 

— Ei Şi? 

— Ei şi scrisul lor se răspândeşte neasemănat mai mult decât 
al ardelenilor. Vor prinde, deci, şi aceste forme. Le mai favori- 
zează şi scurțimea. Ştii că limba tinde spre forme tot mai scurte. 


OBCU CLUJ 


— 184 — 


Nu e de disconsiderat apoi nici farmecul noutăţii, care încă cu- . 
cereşte... 

De altfel, tendința de a le încetăţeni nu e nouă. 

— Se poate? 

— Multe din ele le găsim încă la scriitorii veacului trecut: 
la Eliade Rădulescu, la Ghica, la C. Negruzzi. lată câteva exemple: 


„Vor să legitime toate păcatele innovanţei trecute...; 

Vor să sancțione bădărănismii“ etc.!) 

„Aquestia... dialectele le foleră şi se servesc de dânsele“.2) 

„Sarsailismul care infectă (prez.) și limbă și inimă şi minte“.2) 

„Vorbe ca slavă, cinste, slobozenie, milă etc. ne degradă“4) 

„Luând credință despre imparţialitatea ce vă caracteriză, cutez ada 
adresa câteva observaţiuni“.5) 

„Când o limbă își disprefă geniul său propriu, atunci degeneră și 
cade în obscuritate::.5) 

„Încep cu o chestiune mare.... care primă totul.. . Încep a vorbi 
despre Muncă“.?) 

„Părinţii întrigă pănce le procură (copiilor) o slujbă“.5) 

„Rare-ori, omul studiă pentru singura plăcere de a cunoasce; elu 
totudeuna voiesce, ca travaliurile, recautările sale, s'aibă unu ţielu de 
utilitate“.2) 

„Este una lege naturală, că ființiele superioare își asimilă, mistuescu 
pe ființiele inferioare“.!) 

„Să alegem un principe ţierei, care să ne sciă guberna elu pre noi, 
eară nu se'lu guberne alții pre elu“ („Tsansilvania“ 1869 pg, 51, col. 2.) 

„Asiediară (==aşezară) unu consiliu de statu.... pentruca acela se 
administre ţieara“ (Ibid. pg. 122 c. 2). 

„Mai ântâiu să se instale în principatu (Ibid. pg. 133, c. 2). 


D-l S. Puşcariu aminteşte în Prefaţa Dicţ. |. rom. al Acad. 
Rom. şi pe C. Negruzzi, odată cu abordează (|. p. 273) şi altădată 
cu: aboardă (1. 342). 


') 1. Heliade Rădulescu: Bibl. portativă. Literatura. Critica. Vol. 1. Buc. 
1860, pg. 262. 

2) Îbid. pg. 263. 

3) Ibid. pg. 276, jos. 

4) Id. Preiaţa la vocabular. 

5) Boierescu, în Foaia pt. minte etc. nr. 6 din 1855, p. 1, col. 1. 

6) Ibid. col. 2. 

1) 1. Ghica: Conv. economice, capitolul despre Muncă, cap. |. 

%) Ibid, 

5), 1) 1. C. Lerescu: „Manualu teoretico-practicu de economia politică“. 
Înainte cuvântare. (Buc. 1868). 

Ba aflăm câte-o formă de acestea scurtate chiar la Coșbuc. 
In Eneida 27 întrebuințează acapăr în loc de acaparez (Vezi Dicţ. 
Acad. Rom.). O întrebuinţează, probabil, din nevoia versificării. 
Nu tot aşa Creangă. Acesta întrebuințează forma ură pentru 
urează, fiindcă aşa o întrebuințează țăranul din Moldova. 
„Văru-meu Il. Mogorogea să punea de pricină că el nu ură. — Ură 
tu, măi Chiriece! — zic eu lui Goian“.!) 
Tendinţa aceasta o întâlnim şi la alte vorbe, d. e. la cele 
terminate la prez. ind. în — esc, — ești, — ește, 
Câteva exemple: „Printre atâtea întreprinderi economice se prăbușă 
şi una culturală. (Cv. 10-1X, 1930, p. 1, c.7). 
„România sprijină orice iniţiativă menită să consolideze pacea“ (Cv. 
3-lX 1930 p. 4. c. 2). „Cititorule, sprijine cu vorba și ajută cu fapta, ca 
să putem ajunge şi noi acolo unde trebuia să fim“ etc. (Cv. 26-VIIl, 1927, 
p. 2, c. 2, Dr. V. Gomoiu). 
O găsim şi la Eminescu. „Precum Atlas, în vechime, sprijinea cerul 
pe umeri, Așa el sprijine lumea și vecia, întrun număr. (Sat. 1). 
Forma pate pentru pățește a trecut din graiul poporului și la Eliade.) 
„Funcţionarul... tabără pe geamantanele bieţilor muritori de rând 
ca mine şi ca d-ta“. (Cv. 17-XIl p. 1, c. 7, jos). 
Dar avem şi exemple contrare: 
„Dn prof. 1. M. Moldovanu oferesce unu ecsemplariu din... etc.) 


Verbul unipersonal a trebui, care la prez. ind. luase forma: 
trebuie, de-o vreme "'ncoace se întrebuințează tot mai des în forma 
veche : rebuiește. 

„Taie numai atât cât frebuește“. (T. Arghezi: „Poarta neagră“ pg. 106) 
„Ne trebuiește selecționare severă“. (P. Șeicaru, Cr. 5 lan. 1931 
p. 1 c.5) etc. 

Ca pe vremea lui Miron Costin, care încă spune în „Prea- 
doslavia“ dela „Letop. Ţerei Moldovei“: Şi la acest fel de scti- 
soare, gând slobod şi fără valuri trebuește“. Motivul pentru care 
se abandonează forma mai scurtă trebuie, generală şi în limba 
pop., nu-l vedem. 

— După cum văd, nu săvârşim deci nici o crimă, — reia vorba 
amicul — dacă după analogia formelor citate mai sus, vom mai 


1) 1. Creangă: Amintiri din copilărie. Bibl. p. toți nr. 32-33 pg. 43. 
) O. c. pg. 150. „Pate ruşine“. 
3) „Transilvania“ 1870, p. 37, c. 1, jos. 

cionta şi noi din coada celor similare: dacă vom zice şi scrie 


aşa dar: 

exâmină, în loc de examinează 

promovă  ,„ „ „„ promovează 

instălă » m „ instalează 

funcționă „ „ „ funcționează 

deplăsă _„ „ „ deplasează 

alternă » m alternează 

expulză „ „ „ expulzează ș.a. m.d. 


— Dacă atâţia inşi spun se însenină, şi nu se înseninează, 
înseară şi nu înserează, de ce n'am putea spune şi: se înnoră, în 
loc de se înnorează? Sau, după analogia lui reflectă (reflectează), 
auloriză, avertiză etc. de ce m'am putea zice, cu acelaş drept: 
afectă, preconiză, centraliză, capitaliză, repartiză, solidariză (cu ac- 
centul pe penultima) etc. etc. 

Tu care formă o întrebuinţezi la prez. ind. la verbele: a con- 
serva, a exercita, a risca, a ordona etc.? | 


— Conserv, exercit, risc, ordon... 

— De ce nu: conservez, exercitez, rischez, ordonez ?... 

— 2] 

— Ei vezi! 

— Va să zică, ne dăm plainici. 

— Ba nu. 

— Dar ce să facem? 

— Să luptăm pe poziţiile noastre. 

— Până când? 

— Până când se va hotărî lupta: care pe care... Altă soluţie 
nu €. Mai dârz să ducem însă lupta împotriva formelor care pot 
avea două înțelesuri. Să nu ne mai înmulțim omonimele, c'avem, 
din păcate, destule, prea destule. 

— De pildă.... 

— De pildă, să păstrăm pe contractez, intrighează, tămâiază, 
torturează, infectează etc. fiindcă contract, intrigă, tămâie, tortură 
le întrebuințăm ca substantive, iar pe infectă ca adjectiv. 

lar pentru a deosebi prezintele de perf. simplu e neapărat 
necesar — mai ales azi, când cerem dela minoritari să înveţe ro- 
mâneşte — ca să întrebuințăm accentul la formele care, fără în- 

trebuințarea lui, te-ar putea lăsa nedumerit asupra timpului de 
care e vorba. 

(Ex. contemplă şi contemplă, speră şi speră, abârdă şi abordă, 
transpârtă şi transportă, etc. forma a doua cu accentul pe silaba 
ultimă). 

E mai greu când e vorba de verbe care pe ambele vocale 
au deja câte un semn (d. p. îngâmiă. „M. D. se îngâmfă ca un 
păun“. Cv. 13 lan. 1929, p. 2 c. 4). In cazuri de acestea, ne mai 
putând aplica accentul, trebuie să ne orientăm din context dacă 
e vorba de prezinte sau de perf. simplu. lar în caz că acesta nu 
ne-ar lămuri, ar trebui să spunem la prezinte: se îngâmfează sau, 
fiindcă în materie de limbă nu se pot impune forme, s'ar putea 
culege cu alt caracter de literă vocala accentuată. 

E curios apoi, că mulți din cei care au atâta aversiune faţă 
de term. — ez. și tind spre formele scurtate de mai sus, la anu- 
mite verbe fac tocmai de-a 'ndoasele: în loc să întrebuințeze forma 
scurtă, cea curentă, o înădesc, fără nici un motiv. 

Câteva exemple. „Au pornit să împlânteze ei drapelul în balconul 
localului municipal“. (Cv. 16 lunie 1930, pg. 1 c, 4. Al. Kirițescu). 

„Doi regi vor să se extermineze“ (rev. Limba Română 1 lan. nr. 5, 
1930, pg. 175 c. 2, Th. D. Speranţia). 

„Guvernul este hotărît să reprimeze orice încercări ce s'ar face îm- 
potriva constituției“. (Cv. 15 Martie 1930, p. 4, c.7). 

„Una este să semnalizezi cotidian guvernului... şi alta să-ți justifici 
dreptul la existență“ (Cv. 22 Febr. 1930, pg. 1, c. 5, N. Davidescu). „Nu 
sunt semnalizate de autorități“. (Ideea Eur. 1 Oct. 1927 p. 2, c. 2). 

„Să nu întârziez“ (Cr. 23 Apr. 1928, p. 1, c. 1. Dem. Theodorescu). 
„Centrala intârziază cu introducerea curentului şi luminei electrice“. (Cr. 
21 Ian. 1939, p. 5, c. 3). „Nu trebuie să întârziezi de loc“. (Cv. 13 Apr. 
1230, p. 2, c. 7). 

„A pactizat cu duşmanii țării“. (Univ. 12 lulie 1924 p. t, c. 5). La 
fel |, |. C. Brătianu (Viitorul 8 Mai 1925, p. 3, c.7). 

„A nobiliza viaţa“ (Rev. gen. a înv. nr. 8, Sept. 1924, pg. 520). 

„Să regularizeze situaţia circulației fiduciare“ (Cv, nr. 133, din 
1925, p. 4, c. 6-7). (N. R. nr. 87 din 1925, p.4,c.6).%) | 

„Sunt adânc hotărît să nu crufez nici o sforțare pentru a împlini...“ 
ete. — vorbe puse în gura d-lui Titulescu. (Cv. 25 Sept. 1926,p.4c.5). 


%) 7. Arghezi scrie în „Poarta neagră“ pg. 280: „Dupăce va fi regulat 
treburile orașului, va ieși la țară“, Şi Românul așa a vorbit și așa vorbeşte, 
oricât ar voi să-i mai dea acestei forme îndrăgostiții celeilalte forme un su- 
rogat de înțeles bucureștenesc. 

„A sistematiza“ (Cv. 15 lulie 1925, N. Crainic). 

„Se însinuează (Univ. 12 lulie 1924, p. 1 c.5). 

Să te mai miri apoi că şi ţăranii au pornit-o pe urma dom- 
nilor ? Petrea loan din Bercenii-Dobreni (Ilfov) povesteşte: „Pân 
nu terminează boeru la plug nu le dijmueşte (porumbu) la nici unt.) 

Si această tendință e veche. Găsim, d. p., forme analoage 
încă la 1854. 

„Seclele de când esisfezi (tu pământ serac, călcat de atâtea ginte 
barbare). Gaz. Trans. nr. 5l din 1854, p. 1,c.2). 

Tot acolo, nr. 59 (24 Iulie 1854) pg. 1, c. 1, găsim forma: „con- 
demnează“. „D-l vicepreş. observează, că în cazul când autenticarea pro- 
tocoalelor s'ar amâna etc. („Transilvania“ 1869 pg. 33 col. 2). „Trimise 
pe M. V. la P. B. pentru ca să-i ofereze graţia principelui“ (Trans. 1869 
p. 52) „Să nu-i persecuteze (Ibid. pg. 98 c. 2 jos). 

Ba găsim şi la cronicari câte-o formă de acestea: „(Vezirul) au scris 
la Brâncoveanul Vodă ca să împrumuteze Poarta cu cinci sute de pungi 
de bani pentru cheltuiala oștii“ **) Va să zică, o formă curentă în limba 
pop. din Moldova, înainte cu 200 de ani. 


Azi, în Ardeal, toate cele subliniate mai sus se întrebuinţează 
numai în formele lor mai scurte: să se extermine, să reprime, să 
semnaleze, semnalate, întârziu, întârzii, întârzie, a pactat, a înnobila, 
să reguleze, cruţ, a sistemiza, se insinuă. 

— Şi sunt de preferat acestea? — mă întreabă prietenul. 

— Fireşte. 

— Chiar dacă obârşia franceză, de unde au fost luate unele, 
justifică formele mai lungi ? | 

— Sunt cazuri când, oricât ai dori-o, nu poți strânge baierele 
cuvântului, cum ai strânge pe cele ale unei pungi, unde se poate 
însă — şi dovada o avem în formele uzitate în Ardeal — de ce » 
n'am face-o ? Francezii, de-o pildă, zic: pactiser, de unde: a pactiza. 
Noi avem însă subst. pact. De ce m'am face dar din acesta cu suf. 
deriv.-ă: a pacta, cum am făcut şi din alte substantive (experiment: 
a experimenta, beton: a betona, asfalt: a asfalta, blăstăm: a blăs- 
tăma, cină: a cina, fier: a înfiera etc.). Sau, franc. sysfâmatiser 
ne-a dat pe a sistematiza. Cum am făcut însă din uniform: a uni- 
formiza de ce m'am face şi din sislem: a sistemiza, nu „siste- 


*) Candrea-Densuşianu-Speranţia : „Graiul Nostru“ vol. |. pg. 191. 


**) 1. Neculce: „Letop. Țerei Moldovii“. (pg. 67. Ed. şcolară a Minist. 
din 1896). 

matiza“.!) Şi de ce rezumez (am cetit-o şi aceasta) când pot spune: 
rezum, fără ca această formă mai scurtă să poată da naştere la 
vre-o confuzie, neavând nici un omonim? 

— După cum văd, logica nu prea are ce căuta în domeniul 
acesta. 

— Nu prea. Fiecare Român, care ştie ţinea condeiul în mână, 
are dreptul să lanseze forme şi construcţii, după priceperea şi cu- 
noştințele sale, după respectul ce-l are față de patrimoniul comun, 
care e limba naţională. Unele dintre acestea mor încă la naştere 
sau în faşe, cum mor copiii monştri, pe care medicii îi păstrează 
apoi, ca pe nişte curiozităţi şi capricii ale naturii, în muzee, în 
spirt, — altele, mai norocoase, prind să ajungă în circulaţie şi să 
se răspândească. 

Cei crescuţi în cultul formelor corecte, cei care ţin seamă de 
legile şi de firea limbii, se burzuluesc și critică, înfierează, ori-de- 
câte-ori dau de câte-o formă sau construcție barbară. Câţi se uită 
însă în gura lor în această epocă de „personalități“ ? 


Ax. Banciu. 


92% 
Sag 


Despre Patrie 
de ÎI. Arany 


De Patrie spusei odată 

Si eu o vorbă cutezată, 

Pe când şi-atât n'a fost ușor. 
Acum, Sunt laș, nepăsător... 

Acum, în plină libertate, 

Când cei cari ieri vorbiau în șoaple 
Îşi urlă gândurilen cor 

— Asemenea copiilor — 

Și regelui, miniştrilor, 

Le fipă babe din pridvor. 


In româneşte de Ax. Banciu 


1) Bărnuţiu în scrisoarea publicată în acest nr. zice: se sistemează. (pg.142) 

Dări de seamă 


I. E. Torouţiu: Heinrich Heine și heinismul în literatura 
românească. Bucureşti, „Bucovina“, 1930, pag. 252—80, 

In anul 1926, cu prilejul apariției monografiei d-lui N. 
Tcaciuc Heinrich Heine in der rumâănischen Literatur. (Cernăuţi, 
„Glasul Bucovinei“) mi-am făcut observaţiile critice în Daco- 
romania IV pp. 1204—1208. — Apreciind meritul adunării unui 
prețios material am constatat, între altele, că la baza studiului 
d-lui N. Tcaciuc stă un articol al lui Ilarie Chendi, pe care-l 
urmează cu fidelitate, și că prelucrarea materialului a fost lăsată 
în grija altuia. 

De curând s'a aflat un continuator în persoana d-lui LE. 
Torouţiu care se străduește să toarcă mai departe firul început 
de înaintași. In elegantul volum, tipărit în propria-i editură, d-l 
|. E. T. ne vorbește în 87 de pagini de tinerețea, studiile și ati- 
tudinile lui Heine, de frământările social-politice din întâia ju- 
mătate a secolului trecut, cu gândul de a da „o justă interpre- 
tare unei creațiuni născute ca produs al epocii autorului“. Dar 
tot d-l [. E. T. scrie mai departe: „Totuși opera nu trebue iden- 
tificată cu viața particulară a poetului, şi mai ales opera lui 
Heine cu viața sa. Dimpotrivă, mai mult ca oriunde, aci se im- 
pune teoria estetică a judecării artistului după operă“. (pag. 68) 
—— Sântem de perfect acord cu d-l |. E. T. — Trăgând însă con- 
cluziile logice ale acestor ultime afirmațiuni, și d-sa trebue să 
fie de acord cu noi că partea | a lucrării d-sale, care se ocupă 
de variate probleme, dar prea puţin de consideraţii estetice 
asupra operei poetice a lui Heine, nu-și are locul în acest studiu. 
In loc să se mărginească să ne deie, succint, portretul literar al 
poetului Heine, aşa cum răsare din creația sa lirică cu caracter 
universal şi valoare eternă, d-l |. E. T. ține cu orice preț să 
turbure imaginea poetului prin evocarea nenorocitei fantome — 
care zadarnic își caută un loc de odihnă, în bronzul unei statui 
— a semitului „obraznic şi dispreţuitor al oricărei morale pă- 
mântești“. (pag. 77). O fi acesta adevărul istoric. Dar la ce bun 
aceste necurmate scormoniri prin paginile istoriilor literaturii 
germane și. scoaterea lor în relief întrun studiu menit să ne 

familiarizeze cu ceeace a fost sublim și nemuritor în suiletul 
unui poet?!1) 

Trecând la Heine în literatura română, autorul monografiei 
declară că se sprijineşte pe studiul lui N. Tcaciuc, a cărui „listă... 
este arhibogată“. (D-lui [. E. T. îi plac, după cum vedem, super- 
lativele). Pe de altă parte însă „nu împărtășește punctul de ve- 
dere al lui N. T. în judecarea traducerilor românești“ fiindcă 
din laturea „științei pure chestiunea se prezintă altfel“ (pag. 89), 
fapt pe care însă d-sa nu vrea să-l recunoască când îl spune 
altcineva, îngăimând (la pp. 233—234) o lamentabilă apărare, în 
numele d-lui N. Tcaciuc, împotriva recensiei mele din Daco- 
romania : — „Toată poezia noastră lirică este străbătută de su- 
flul general omenesc — heinean“ — exagerează iarăși d-l |.E.T. 
— „și atunci sau toți poeții români lirici sunt heiniști, (!2) sau 
nici unul, (!2) fiindcă lirismul erotic nu este marfă de import, nici 
export. (!?) Natura, fiziologa și psihologia iubirii sunt jurnizoarele 
subiectelor și formelor de exprimare, și atunci o întrebare se pune: 
care altul din elementele specific heinene a intrat în materialul 
poeţilor noștri?“ — Lăsăm la aprecierea cititorilor să judece după 


Dar să vedem cum rezolvă d-l |. E. T. problema, practic, 
din — de d-sa des accentuatul — punct de vedere al științei 
literare pure. Inșirând pe diferiții tălmăcitori de versuri, dela p. 
108 — p. 202, face, la unii, o sumară caracterizare a felului 
cum au înțeles să tălmăcească, dupăce ne dă câteva note bio- şi 
bibliografice. Apoi întocmește lista traducerilor, înregistrând atât 
titlul sau versul iniţial al traducerii cât şi pe cel al originalului. 
Sistemul întrebuințat este incomplet și lipsit de preciziunea ce 
trebue să caracterizeze o lucrare de ştiinţă literară. Controlânii 
câteva pagini din revistele indicate dedesuptul listelor de tăl- 
- măciri, am constatat că s'au strecurat greșeli regretabile, care ne 
impun să formulăm serioase rezerve față de materialul prezentat 
de către d-l |. E. T. — în orice caz o verificare minuțioasă și 
un control,sever este, după cele constatate, o condiţie indispen- 


1) D-l prof. Dr. M. Friedwagner documentează, în darea de scamă 
(apărută în Czernowifzer Allgemeine Zeitung din 25 Dec. 1930 nr. 7739) că 
d-l |. E. T. nu l-a înțeles și nu l-a judecat, după merit, nici pe Heine-poetul, 
nici pe Heine-omul, 

sabilă pentru specialistul sau istoricul literar care ar dori să 
utilizeze acest studiu. Precizăm : unele din traducerile dela sfâr- 
şitul listelor se găsesc în revistele indicate tocmai în anii dintâi, 
la paginile dela început şi invers. De unde să ghicească aceasta 
cercetătorul care se va vedea astfel nevoit să frunzărească din 
nou prin volume întregi din periodicile vechi, atât de greu ac- 
cesibile? — Apoi unele indicațiuni de pagini lipsesc cu totul. 
De ex. lap. 168 din studiul d-lui |. E. T. nu-i indicată pag. 29 
din Amicul familiei a. XIII, la care pag. se află o traducere a - 
lui C. Morariu. Titlul exact al acesteia este în revistă: „Stam 
adâncit (ca să fiu și mai exact: aduncit) în visuri“, iar nu „Stau 
cufundat“... cum înregistrează d-l |. E. T. Sânt bagateluri, se va 
zice. Işi au însă și aceste nimicuri aparente importanța lor într'o 
lucrare cu caracter științific. — La pag. 14 a aceleiași reviste 
din același an cercetătorul atent găsește traducerea „Jubiam 
amândoi, dar nici unul“, datorită lui Iosif Popescu, traducere ne- 
semnalată de I. E. T. Asta nu-i, la urma urmei, decât o simplă 
scăpare din vedere. Caracteristic pentru lipsa de scrupulozitate 
cu care înțelege să lucreze d-l |. E. T. e însă faptul că d-sa ia 
drept o traducere din Heine o poezie tălmăcită de Iosif Popescu din 
J. Richepin? — La pag. 191, unde d-sa înregistrează traducerile 
lui losif Popescu figurează și Barca roză şi, ce-i mai nostim, 
aflăm şi titlul modelului heinean: „Mein Liebchen wir sassen bei- 
sammen“, în care-i vorba, ce-i drept, de o barcă ușoara ce plu- 
tește cu iubiții, într'o noapte cu lună, pe marea nesfârșită. Ei 
sânt nemângăiaţi, că nu li-e dat să se poată opri la insula spi= 
ritelor, de unde pătrunde farmecul de cântec. Cu totul altfel se 
petrec însă lucrurile în Barca roză a lui Jean Richepin, clătinată 
și adusă în apele românești de losif Popescu: 

„Imbarca-mă-voi, dacă voești, 

Vesel marinar ce lasă malul, 

Să caut un raiu cu visuri cereșii, 

lar părul tău auriu va fi valul“. 
Rochia-i „va pluti ca vântul serii“, râsul ei este „coral strălucind“, 
pielea ei albă: „lumină de lună“. Și-au luat apoi merinde și 
beuturi cu dânșii, încât vor reuși să îmbete întreg „echipajul“. 
Apoi vor pluti 

„Sub cer nebun, în ţări de povești, 

în dulce rai cu flori de vise“.... 

Câtă deosebire între această călătorie, furtunatecă şi resemnata 
plutire, lipsită de mângâiere, a perechei heineene! — Dar bu- 
clucașa barcă trandafirie nici nu e la pag. 29 din a XIII a rev. 
„Amicul familiei“ (singura pagină indicată, la acest an, de d-l 
|. E. T.) ci la pag. 45. — Așadar o greșală dublă. Ciocnind „barca 
roză“ a lui Richepin de barca — să-i zicem „lină“ — a lui 
Heine, d-l 1]. E. T. a produs o panică, care a cuprins, se vede, 
și paginele. Ca să nu se creadă cumva că asta-i singura greșeală 
care, deși gravă, ar fi totuși, în acest caz, până la un punct 
scuzabilă, vom dovedi că lipsa de control a devenit a doua natură 
în metoda de lucru a d-lui |. E. T. — Precizăm: Copiind 
lista traducerilor lui T. V. Ştefaniu din studiul asupra lui 
Heine a d-lui N. Tcaciuc (pag. 29), d-l |. E. T. nu o verifică, 
și astfel intră și în studiul d-sale (cupretenții de știință) cele 
două erori grave în care căzuse d-l N. Tcaciuc. Dacă d-l Torouţiu 
ar fi colaţionat traducerile cu originalele, nu ar mai îi afirmat 
și d-sa, papagalicește, că modelul heinean dela traducerea „lubită, 
ata mână“ ar îi „Deine weissen Lilienfinger“, când în realitate 
este „Lieb' Liebchen leg's Hăândchenaufs Herze mein“; — tot astfel 
nu ar fi înregistrat „Când noaptea“ (nu noapte!) — „Wand! ich 
in dem Wald des Abends“, fiindcă originalul heinean este altul 
și anume „Wenn ich auf dem Lager liege“. 

Faptul că d-l Torouțiu nu a utilizat totul, ce s'ar mai fi 
putut afla prin colecţiile revistelor, nu este, la urma urmei, o 
prea mare greșală, mai ales că singur mărturisește că este încă 
departe de a fi complet. Totuşi colecţiile Convorbirilor literare 
trebuiau urmărite și în anii de după răsboiul mondial. Dacă o 
făcea, d-l |. E. T. mai afla încă vre-o 10 traduceri numai în 
această revistă, ne mai vorbind de celelalte. Dar dacă d-I N. 
Tcaciuc a pus punct la 1913, de ce nu s'ar opri acolo și d-l 
|. E. T., bineștiind ce anevoioasă este adunarea unui astfel de 
material aiât de răsfirat prin periodicele vremii!?. 

Şi mai semnificativ este apoi felul original cum înţelege d-l 
Torouţiu să-și alcătuiască volumul Hermann Sudermann în _lite- 
ratura românească. (Buc. Bucovina, 1930 pag. 96). Din cele 
aproape una sută pagini numai în opt se tratează subiectul indicat 
în titlu. Opt, nu optzeci. Restul constă din citații nesfârșite, tra- 
duse din istoricii și criticii literari germani, cuprinzând tot atâtea 

lucruri ce nu au nimic comun cu Sudermaun „în literatura ro: 
mânească“. Pe lângă lipsa unei serioase metode ştiinţifice orice 
critic obiectiv va semnala în această lucrare a d-lui |. E. T. și 
lipsa celui mai elementar simț pentru măsură, ca să nu zic lipsa 
de orice măsură de bun simț literar. 

lon Gherghel. 


* 


A. P. Bănuţ: „Tempi passati“. Umor şi satiră din Ardealul 
de ieri. Edit. Bucovina, București, 1931. Format 24 X 16 cm, 
208 pg. 125 Lei. 

Dacă cei cinci ani petrecuţi de autor în calitate de „come- 
dian“ în slujba „Fondului de teatru român“ — doi „într'o acti- 
vitate foarte intensivă“ şi trei în una „mai puțin intensivă“ — 
și-au avut amărăciunile şi neajunsurile lor pentru comedian, ei 
şi-au avut, în schimb, partea lor de merit pentru scriitorul Bănuţ. 
Contactul direct — uneori de mai multe săptămâni în acelaș 
loc — din acești ani de „comedian“ și „director artistic“, cu - 
împrejurările, moravurile și oamenii din diferitele ţinuturi româ- 
mești de dincoace de Carpaţi, a fost resursa bogată care a îfur- 
nizat autorului multe din figurile prinse în paginile volumului. 
1n tot răul, deci, și-un bine. 

Prin „Tempi passati“, firul întrerupt cu trei decenii în urmă 
— de-odată cu apariţia ultimului volum al lui Sorcovă (V. Oni- 
țiu) — se reia nu numai de-un ager spirit de observaţie, ci şi 
de-un condeiu capabil să fixeze în realizări artistice observaţiile 
zilnice. 

Nu vrem să spunem prin această constatare că umorul și 
spiritul satiric al Româunului n'a mai îmbrăcat ici-colea formă li- 
terară, ci numai că de-atunci schiţa comico-satirică n'a mai avut, 
aici în Ardeal, un cultivator pasionat care să fi ieșit din linia 
mediocrității. lată de ce apariţia volumului d-lui Bănuţ e bine- 
„venită. Cu atât mai mult, cu cât umorul și satira sa, oricât ar 
voi să ne localizeze moravurile şi personagiile schițelor sale 
numai în „Ardealul de ieri“, sunt încă, în multe privinţe, foarte 
actuale. De atâtea din figurile volumului ne împiedecăm doar și 
azi. Și oricât ar vrea autorul să ne facă să credem că ele sunt 
de domeniul trecutului, realitatea îl desminte. 

Faptul că „docintele ambulant emerit lerofteiu Buhă“ sau 
„fostul alumn al Seminariului Central din Peşta, Antoniu Papiriu 
de Kâvâry“ etc., cetesc azi „Universul“ în loc de „Budapesti 
Hirlap“, n'a adus nici o schimbare, nici măcar în limbajul lor. 
Și azi, ca şi ieri, îmblă pe acțelerat, subştern suplici ca să se poată 
duce pe concediu, se consultă anticipatim cu factorii ponderoşi sau 
eschiamă din profunzimi pectorale văzând populățiunea trans- şi 
ciscarpatină divizată, sub reșpectul religios, dăunăcios peste mă- 
sură din perșpectiva naţional-culturală; ma, uneori, se eșpectorează 
in propusăciuni condamnavere Ş. a. m. d. 

Şi cine ar îndrăsni să afirme că nu mai dăinuește şi azi 
dragostea creștinească dintre cei „Doi fraţi în Cristos“: repre- 
zentanţii celor două străni — cum li Sar zice în zilele noastre — 
ai bisericii românești, reprezentanţi cu graiul atât de diferit, deşi 
ca mentalitate : eiusdem farinae; sau raporturile sociale din mi- 
cile noastre centre provinciale, prinse în „Raportul lui lerofteiu 
Buhă“; sau redusul grandilocvent „frachele Ladislau“, cel: cu 
„ghiscursul ghe tătului cursiv... pot afirma cumcă classic“ „stâl- 
pul de granit al băncii“; sau babilonia fără cap și coadă din 
„Lămurirea despre vătămările stricte și cauza bătăilor“ îndurate 
de „ucenicii jucători de tiatru, membri ai societății Tinerimea 
Română și coriști“; sau cazurile ă la Păpărea-Leucă, cu scriso- 
rile pline de elogii ale celui dintâiu la adresa „Reverenţiei Sale“ 
D-lui Stan Leucă, „protopop“ și redus brusc ia „Cucernicul 
preot“ Leucă, când împrumutul solicitat i se refuză „iuristului 
analfabet curs 1“, cum îl întitulează Leucă dupăce e despoiat de 
acesta de toate meritele și titlurile pe care i le acordase mai 
înainte, pe când trăgea încă nădejdea împrumutului?... 

Şi câţi „părinți“ cu fesul interesului personal în proțapul 
tuturor preocupărilor lor, nu ne reamintește păriniele Reteveiu cu 
Ludovica lui? Dar, mai ales, pe câţi slujitori ai altarului din zi- 
lele noastre, nădușiţi prin alegeri, nu ni-i scoate în fața rampei, 
ţinându-se cu ei de mână, Popa Crastavete, cel din timpul lupte- 
lor cu candidaţii guvernului unguresc de pe premuri? Și aceeași 
„izbândă a *Prăpăsteșenilor“ câţi „inşi providenţiali“ nu ia de 
guler, ridicându-i în văzul tuturora, inși „care se umilă ca broaș- 
telen tău“, cum îi caracterizează, într'o scrisoare particulară, Liţă, 
corespondentul ziarului „Bătălia“, pe toţi naționaliștii noștri, care 

își simţiau sub picioare, încă în viață, soclul gata de a le primi 
figura turnată în bronzul eternității, — pe aceşti reduși „fără o 
leacă de orizont politic, fără strop de spirit inventiv, fără să ştie 
înciocăla o frază românească cinstită“, pe acești hibrizi care 
„Bândesc ungurește și traduc prost românește“, pe acești venali 
care, în momentele ultime, în schimbul unei sfănțueli bune din 
partea „trădătorului“ Turbea (Citește: Burdea!), trec cu toţi ai 
lor în tabăra adversă, deși până aci fuseseră protagoniștii parti- 
dului naţional și scriseseră despre „sfințenia cauzei naționale 
românești “!... 

Și cine ar cuteza să afirme că au dispărut pentru totdeauna: 
Nenea Liţă cu amintirile lui din vremea anilor de școală, un 
Coman Brâncă cu pedagogia „virgașului“ sau Viroana cu Tatăl 
nostru ei împletit cu ciondăneli și cu dăscălirea celor din jur? 

Şi cât de vii sunt țăranii d-lui Bănuţ: Achim Filăru, Câr- 
țan şi, în deosebi, Mon, luntrașul dela trecătoarea Oltului, „cu 
ochii lui melancolici mângăind oglinda "'ncrețită a apei, cu că- 
mașa de cânepă dură împinsă'n afară de gâlcile, încă pietroase, 

“ale mușchilor, la fiecare încordare a brațului“, cu gingiile golașe 

pe dinainte ca ale unui „copil de țâță“, cu cele trei măsele din 
fundul gurii, dintre care una, cea din stânga, „stă'n gură de po- 
mană“, iar două, din falca dreaptă, care sencalecă încă bine, 
lăsate de D-zeu, bag seama, ca să poată ținea pipa cu elel.. 

Şi par'că-i auzi răspunsurile retezate scurt, reduse adeseori 
la câte-o singură vorbă, înflorite, ca și întrebările, de umorul fi- 
resc al Românului. 

— Azi nai mai fi harnic să te lupţi cu Franţogu, la Măilat? 

— Noroc bun!... lunecă cioarecii de pe mine! 

— “Toate trec, nene Moane..... ai rămas și dumneata cu 
amintirea. 

— Cu zil-bârne tăpar-caiţ medăliile !*) 

sau de ironia lui fină: 

— Cum te văz.... vii dela vânat? 

— De-acolo. 

— Da porcu un' l-ai lăsat? 

-— in pădurea Turzunului. 


*) Silberne Tapferkeitsmedaille. 

— Că mai bine-i umblăn umbra fagului, decât în frigare. 

— Mai, 

— Incai rătăcitu-i-ai wun glonț supt chiele? etc. etc. 

Schiţele d-lui Bănuţ vor duce în casele în care vor întra, pentru 
cei mai tineri: o atmosferă de înviorare, de nestăpânită bună dispo- 
ziţie; iar pentru cei mai în vârstă — cunoscuți buni cu oamenii 
care trăesc, se invidiază, se urăsc, se batjocuresc și se agită în 
aceste pagini — un bun prilej de confruntare a împrejurărilor 
de azi cu „jurstările“ de ieri și de identificare a atâtor perso- 
nagii, moravuri, mentalități, a ridicolului ce se desprinde la tot 
pasul din atitudinile, din faptele, din vorbăria goală, incoherentă, 
din ignoranța crasă, din pitorescul prostiei răsunătoare, a invi-. 
diei care îmbălorează gurile, a dușmăniei fățișe sau acoperite, a 
limbajului acestor personagii, pline — în afară de țărani — până 
la revărsare de importanța eului lor, într'o societate de secături 
îngâmfate, lăudăroase,... dintre care atâtea mișună încă și azi 
printre noi, cu aceeaș ignoranță, cu acelaș limbaj, cu aceeaș 
grandumanie. Au trebuit prinse însă în cercul de lumină a re- 
flectorului d-lui Bănuţ ca să ne izbească ochiul tot comicul sau 
tot ridicolul ce se desface din fiinţa, faptele, scrisul sau vorba lor. 

Sunt câteva moravuri și câteva tipuri atât de bine prinse, 
încât, nu ne îndoim, vor trăi multă vreme, cum trăesc încă atâtea 


personagii din opera lui Caragiale. 
B. 
%* 


D. Munteanu-Râmnic: O broșură de 36 pg. (Lei 15) cu- 
prinzând un „triloghiu despre Il. Citirea elevilor în afară de 
şcoală, Il. Societăţile de lectură, III. Bibl. școalei secundare. 

In prima parte a „triloghiului“ autorul, subliniind impor- 
tanța deosebită a lecturii supraveghiate a tineretului, prin care 
„Putem influința indirect mai departe, în familii și mase, în 
popor“, apropiind în felul acesta școala de viață, ne indică și 
calea pe care trebuie să înaintăm ca să putem ajunge „sănvățăm 
puiul să sboare până la bucuria de a-l vedea plutind la înălțimi, 
deasupra stâncilor, singur, în albastrul senin cu aripile 'ntinse 
coardă“. 

In partea a doua, d-l prof. Munteanu Râmnic, dupăce măr- 


7 


turisește că impulsul pentru întemeierea „Societăţii de lectură“ — la 

gimnaziul din R. Sărat întâiu, apoi la cele din Brăila și Ploiești, — 
l-a primit dela „gimnaziul român din Brașov“, unde fusese elev 
și unde exista activă o „Societate de lectură“ a elevilor, în care 
aceștia, sub îngrijirea directorului sau a unui profesor „președinte“, 
se adunau în ore libere și citiau ori discutau, cântau și recitau 
ori făceau excursiuni“, — trece la evidențierea îoloaselor și în- 
semnătăţii societăților școlărești, în deosebi a societăţilor de lec- 
tură, și a puterii lor educative. 

In „Soc. de lectură“ se înmulțesc cunoștințele, se cultivă 
gustul de cetit, dragostea și cultul frumosului, — „lectura ordonată, 
instructivă e și recreativă“ — simțul critic, se rafinează gustul, 
se armonizează pregătirea elevilor, aduce o apropiere între elevi 
Şi profesor. Lipsită de disciplina severă a clasei, de monotonia 
şi uniformitatea care împiedecă avântul și iniţiativa, ea, prin dis- 
cuţii libere, aduce o înviorare a sufletelor, devine un stimulent 
al independenței în aprecierea lucrărilor altora, al spontaneității 
spiritului. Emulațiunea de aci desvoltă aptitudini, relevă talente 
ascunse, iar cele cunoscute le îndreptează pe calea cea bună 
etc. etc. 

Trecându-se la educaţiunea fizică, se arată ce se face în 
țările apusene în această direcţie, mai ales în Franța și Anglia, 
unde „plutitul, sportul, patinatul, înotatul fac parte din obiectele 
de școală“. „La Harow elevii plătesc 500 lei anual pentru ba- 
sinul de înnot. Deasemenea în Franţa, liceul din Vanves are un 
basin pentru elevi, iar în așa numita Școala Monge, o jumătate 
de oră în fiecare zi e consacrată gimnasticii“. 

„In Brașov, — ne mai spune autorul — elevii făceau pre- 
umblări, împreună chiar cu profesorii și familiile lor, iar în fie- 
care săptămână, când eram și eu elev acolo, o oră era consa- 
crată așa numitului „grădinărit“, deoarece elevii, încărcați cu 
unelte, sape, tărnăcoape, greble, roabe ș. a. erau duși într'o gră- 
dină, proprietate a școalei, unde lucrau și se jucau“.*) 

Unde e voioşie, sănătate, câștigă și inteligența, se înalţă și 
sufletul. Se menţionează foloasele excursiunilor pentru diferitele 
obiecte de învățământ, pentru educațiunea naţională, pentru edu- 
caţiunea estetică. Muzica și desenul, muzeele, literatura în ser- 


*) De jucat se joacă şi azi poate mai mult ca atunci; sapele şi târnă- 
coapele le-au mâncat însă rugina. (N, Red.) 

viciul educaţiunii estetice. Arta pedagogului stă însă în a ști să 
îmbine jocul cu munca, recreațiunea cu învăţătura. 

Se dau apoi date și note interesante — fiindcă cuprind 
multe nume care și-au cucerit locuri de seamă în arena literelor 
române — despre diferitele Societăţi de lectură, înființate de autor 
sau de alți membri ai corpului didactic, ca și despre diferite 
publicații şcolărești, 

In partea Ill a „triloghiului“ se vorbește, în 4 pg., de „Bi- 
blioteca şcoalei secundare“ pornită acum din nou, tot sub în- 
grijirea d-lui prof. Munteanu-Râmnic. lată numerele apărute 
până acum: 

No. 1. „Spre Centrul Pământului“, roman știinţific-educativ 
prelucrat după lules Verne, de M. Râmnic. 

No. 2. „Trei convorbiri cu Napoleon al III“ de V. Alecsandri. 

No. 3. „Ovidiu Şicană“, farsă întrun act și 3 tablouri, pre- 
lucrată după îranțuzește, de |. A. Basarabescu. 

No. 4. „Doamna Rosetti“, trad. de M. Râmnic din „Legendes 
Democratiques du Nord“ a lui lules Michelet. 

No. 5. „Drapelul“, trad. de Zah. Bărbulescu, după lules 
Claretie. 

No. 6. „Inventatorii și întemeietorii de industrii“, o prelucrare 
de M. Râmnic după „Self-Help“ a lui Smiles. 

No. 7. „Pentru Basarabia“, O crestomaţie privitoare la Ba- 
sarabia, apărută cu prilejul aniversării de 100 de ani dela ră- 
pirea acestei provincii românești (16 Maiu 1912). 

No. 8. „Fiul cel pierdut“, dramă în 3 acte de N. Iorga. 

Preţul broșurilor variază între 10 şi 30 Lei. 

„Triloghiul d-lui prof. Munteanu-Râmnic —Nr. 9 din „Bibl. 
șc. secundare“ — mar trebui să lipsească de pe masa nici unui 
profesor, iar celelalte broșuri, din bibliotecile de clasă și din 


mâna elevilor. 
B. 


e 


Alexandru P. Hașdeu: „Domnia Arnăutului“, nuvelă is- 
torică, cu o întroducere și note explicative de Liviu Marian, Chi- 
Șinău 1930. O broșură de 31 pagini, fără indicarea prețului. 

Reproducând nuvela istorică a lui Al. P. Hașdeu, publicată 
pentru întâiașidată de Bogdan Petriceicu Haşdeu în „Columna 

lui Traian“, la 1871, fie că nuvela a fost scrisă direct în ro- 
mânește de Al. P. H,, fie că a fost scrisă în rusește și apoi tra- 


dusă în rom. de fiul său B. P. H. — ceeace, considerându-i lim- N 
bagiul, e mai probabil, — d-l Liviu Marian, autorul și altor lu- A 
crări privitoare la Hașdeu, a săvârșit o faptă care-l îndreptățește ':; 
la recunoştinţa tuturor celor care se interesează nu numai de : 


Pt a 
ae a 


nuvela istorică de după Sadoveanu ci și de începuturile ei, — 
mai ales când acestea se pot duce pe pământul Basarabiei şi 
se pot lega de numele unui cărturar ca Al. P. Hașdeu, despre” 
care se dovedeşte că, prin publicarea, încă la 1830, în rev. 
„Viestnic Europi“, a celor dintâi poezii populare româneşti de 
cuprins istoric, e și inițiatorul folkloristicei noastre. 
B. 
% 

Damian Stănoiu: Demonul luai Codin, roman, Cartea Ro- 
mânească, 1930 p. 313 în 8. “ 

Autorul îşi întitulează ultima lucrare roman. Strada Lăpușneanu + 
a lui Sadoveanu S'ar putea numi tot aşa de bine roman (nu cro- | 
nică), după cum Demonul lui Codin n'ar suteri prea mult de i-am 
zice nuvelă sau biografie stilizată. 

Aşadar o biografie a unui oarecare Codin, feciorul lui Stancu 
Dragomir din comuna Cârligani, băiat comod, uneori direct leneș, i 
nehotărit, autodidact, care scuipă filosofic printre dinți ori de câte 
ori îşi exprimă revolta, plictiseala, dorinţa nerealizabilă sau ne- 
păsarea. Mamă-sa îi zicea prost, satul nu-l prea băgă în seamă, 
frații îl şicanau. Un tip creiat de scriitor, fără legături cu mediul 
în care a fost plasat, o creatură unică sau, în orice caz, un exem- 
plar rar, rezultat nu al civilizaţiei românești. 

Romain Rolland ne-a dat un Collas Breugnon viu L-am în- 
tâlnit de atâtea ori, la sat sau la oraș, mucalit, vecinic vesel, 
fluierând a pagubă. Viaţa n'o ia în serios și nici nu se omoară 
cu rezolvarea infinitelor ei probleme. O secătură simpatică, cu 
mult omenesc în ea, fără acea solemnă rigiditate a inteligențelor 
pretenţioase. E şi el un filosof, așa cum sunt bătrânii țărani câte 
odată, dar nu se pierde în labirintul infinit al întrebărilor fără 
răspuns convenabil. Romaine Rolland și-a înzestrat eroul cu acel 
sănătos umor, specific haimanalelor vesele, care rezultă ori de 
câte ori atitudinea noastră faţă de viaţă se traduce prin indife- 

rentism, oricât de serioase ar îi diferitele etape ale existenței 
noastre. Viaţa, pentru Breugnon, nu e nici bună nici rea, ci o 
înlănțuire întâmplătoare de momente cari, de orice natură ar îi, 
trebuie trăite, de vreme ce ne-am născut. El râde, râde din toată 
inima și pentru orice. Reducându-și existența la stomac, și-l me- 
najează când poate, rabdă când n'are încătrău. In sărăcie sau în 
îndestulare, același, senin până la comic. 

Codin ar putea semăna cu Panait Istrati, dar nu-i destul 
de deștept pentru asta. Autodidact rural, mai răsărit decât primul 
intelectual al satului, ajunge celebru la douăzeci de ani, fără ca 
autorul să justifice cum? La șaptesprezece ani se smulge din 
mediul nepotrivit firii lui, începându-și haimanalâcul cu intenții 
de-un romantism şcolăresc: vrea o călătorie în America. Pornește, 
dar America visurilor lui, — citite undeva într'o carte — se re- 
duce la un drum până la Timişoara, unde pierde trenul, mă- 
nâncă un schnitzel vienez și se întoarce în țară, după o scurtă 
revoltă naționalistă rău plasată în gura unui vântură lume şi 
hoinărește dintr'un oraș într'altul, mereu fîilosofând la suprafață. 
La șes dorește maiestatea munților, pentruca ajuns la Predeal, 
să-l apuce dorul de mare. Vânzător de ziare sau candidat de 
chelner, fecior la bucătărie sau grăjdar, ceva pe la un spital 
unde se face de râs în bucătăria instituției, într'o noapte, din 
anumite scrupule morale cari nu-i îngăduiau dragoste cu o re- 
prezentantă a unei clase superioare obârșiei lui, pretutindeni 
Codin e sarbăd, lipsit de voință, oscilând între tentaţiile a două 
păreri contradictorii, enervant prin felul lui de-a judeca. 

Un singur lucru îl face bine, şi-l face atât de des încât, 
dela un timp, devine molipsitor ca boala căscatului: feciorul lui 
Stancu Dragomir din Cârligani scuipă țigănește printre dinți, cu 
cu semnificația de: Ei, și! sau „Puțin îmi pasă!“ sau „Du-te 
dracului !% 

Pentru orientare, citez: 

„Aici, Codin, amărit şi revoltat, țârcăi printre dinți o lulea 
de scuipat...“ (p. 14.) 

S'a suit întrun nuc și de-acolo „scuipă printre dinți“ (p. 
75), iar în continuare: „Apoi se duse cu gândul la alt petec de 
pământ al tatălui său, preț de două pogoane, îl împărți și pe 
acesta în patru părți și iar scuipă printre dinți“. (p. 76.) 

„Codin scuipă și fugi.“ (p. 94.) 

La Turnu Severin, meditând în apropierea rămășițelor po- 
dului lui Traian „scuipă plictisit printre dinţi“. (p. 96.) 

Sa dus apoi în oraş și privind Dunărea rămasă în vale 
„iarăși scuipă printre dinţi“. (p. 96.) 

Intră în grădina publică și privind statuia lui Traian „scuipă 
din nou printre dinți“ (p. 96), (asta în cinstea edililor!). Apu- 
cându-l somnul „stropşi din nou printre dinți“. (p. 96.) 

„Codin scuipă printre dinţi și-și plimbă ochii.... (p. 108.) 

La Brăila „Codin țărcăi printre dinți...“ (p. 119.) 

Nedumerit că în grădina publică vede statuia lui Traian i 
iar nu a lui Vladimirescu „scuipă scârbit printre dinţi“. (p. 120.) i 

Incurcat în idei socialiste, dintr'o nemărginită compătimire “A 
a muncitorilor „Codin scuipă printre dinţi“ (p. 127.) A 

Treerându-i prin minte să se facă C. F. R-ist, „scuipă cu 
dispreț pentru...“ (p. 146.) 

La un restaurant văzând pe tava unui chelner un cap de 
miel rânjit „scuipă cu toată gura“ (p. 149). 

Chiar când sătul de viață vrea s'o sfârșească aruncându-se 
în mare, mai înainte „ţărcăi“ plastic prin strungăreața dinților. 

Exemple sar mai putea cita. 

Dupăce Codin se aruncă în mare cu văditul scop de-a pune ă 
capăt unei vieţi stupide, autorul îl părăsește, făcându-l să strige i 
„ajutor!“ şi scriitorul apelează la imaginaţia noastră: Codin nu s'a 
înecat, ci, ca în romanele senzaţionale, din întreaga aventură, roman- 
țioasă de altmintreli, nu s'a ales decât cu piciorul rupt sau 
scrintit. 

După doi ani, feciorul lui Dragomir din Cârligani e o ce- 
lebritate literară. Academia Română i-a premiat volumul. Acum 
nu se mai numește Codin, ci Caius Argeșanu (par'c'ar fi un evreu 
cu numele romanizat!) 

La douăzeci de ani celebru? In definitiv suntem liberi să 
creiem tipuri precoce, cu singura condiţie ca întregul să-ți dea 
impresia verosimilității. Nu e cazul. 

% 

Damian Stănoiu a încercat un gen de maturitate literară. 
Intro limbă de-atâtea ori frumoasă, a izbutit să închege un singur 
personagiu, pe acest Codin, vorbindu-ne numai despre el. Cele- 

lalte sunt absente sau de-abia conturate. Numai mama-sa, cu 
simțul ei de țărancă practică, ar fi putut deveni un tip, dacă 
autorul ar îi insistat. Ai impresia că dela început, subiectul n'a 
fost în întregime cristalizat în sufletul scriitorului. Sfârşitul, mai 
ales, sufere de multe lipsuri, dintre cari nenaturalul improvizat și 
acesta, te îndreptățește să afirmi: Damian Stănoiu, debutant, a 
fost superior celui actual. 

Desigur, o eclipsă momentană și nimic mai mult. 

1. Colan. 
% 

Ion Mușiea: Obiceiul Junilor braşoveni. Studiu de folklor. 
(din „Lucrările Institutului de Geografie al Universităţii din 
Cluj“) Cluj, „Ardealul“ 1930 p. 74+3 pl. 

După o bogată bibliografie asupra subiectului, începând cu 
1839 — o notiță publicată în „Gazeta de Transilvania“ — și stâr- 
şind cu 1929 — articolul D-lui Dr. C. Lacea: „Contribuţie la is- 
toria „Junilor“ braşoveni“, apărut în paginile acestei reviste, au- 
torul întemeiat și pe propriile-i cercetări și amintiri — D-l Mușlea 
e Brașovean — descrie interesantul obiceiu al „Junilor“ din 
după masa zilei de Blagoveștenii, până în Dumineca următoare 
Paştilor, când „Junii“ adunați pentru ultima oară în Prund (piața 
Scheiului), aruncă buzduganul. De fapt, obiceiul Junilor e cons- 
tituit din o serie întreagă de obiceiuri, augumentate de influența 
Muntenilor, Sașilor localnici și a bisericii, alterate de aceste in- 
fluenţe. Pentrucă, la început, n'a putut îi vorba — spune D-l 
Mușlea — decât de-o asociaţie a tinerilor din Scheiu, așa cum 
aflăm și în alte părți asemenea asociaţii. Nucleul acesta a fost 
Și nu poate îi vorba despre un rest de organizaţie militară, în- 
trucât nu putem sesiza scopul acestei organizațiuni. O ceată de 
tineri întrunită pe temeiul obiceiului, s'a transformat cu timpul 
în societate. 

„Juni“ cu semnificație primitivă însemna numai bărbați ne- 
căsătoriți, dela o anumită etate. Cu timpul s'a ajuns și la orga- 
nizarea „junilor bătrâni“, împărechere de cuvinte cari se exclud. 

Asupra Scopului organizaţiei „Junilor“ s'au dat diferite ex- 
plicări. Sa vorbit despre o întovărășire pentru serbarea primă- 
verii, Paștile fiind tocmai la începutul acestui anotimp. Unii au 
adus în discuţie posibilitatea unui rest de organizare militară 

îndreptată împotriva Sașilor din Brașov. Ambele explicări, deși 
convingător argumentate, sunt combătute de D-l Mușiea prin 
afirmația larg documentată a) „că obiceiul Junilor are la bază 
ceata feciorilor din Scheii de altădată și că orice încercare de 
a-l arăta ca un rest de organizație armată trebuie considerată ca 
fantezistă; b) că înfățișarea de astăzi a obiceiului se datorește 
condiţiilor speciale în cari au trăit Românii din Schei, el pre- 
zentându-se ca rezultatul unui amestec de elemente etorogene. 
O tovărășie primitivă a feciorilor, pe care sa grefat tripla in- 
îluență a Muntenilor, a Saşilor și a Bisericii“. (p. 65) 

Lucrarea D-lui Mușlea, desigur, va readuce în discuție 
chestiunea originii acestei organizații, a scopului pentru care 
a fost creiată, Deocamdată rămâne, această monografie, singura 
care îmbrățișează problema din toate punctele de vedere, tratând-o 
în mod științific. 

La sfârşit câteva planșe frumoase şi două melodii: hora 


Junilor și marșul lor. 
I. Colan. 


SPRIJINITORII 
REVISTEI „ȚARA BÂRSEI“ 
| Anul II. 
Astra“ Braşov . . . . . subvenție 
. Fabrica de celuloză Zârnești, 

prin D-l Ing. loan lonică Lei 5000;— 
. Dr. Vintilă loan, medic . . .,, '740— 
. Const. Popp, director executiv, 

„Albina“, Sibiu. . . . .„ 400— 
„Ing. loan lonică , , . . . .„ 280— 
„Dr. Emil Colbasi, medic, . . 240:— 
„ D. Peligrad, Străjeşti (Romanați) 240;— 
„V. Stoicovici, ing. Anina . . . 80'— 
„ AL. Suru, dir. Abatorului Braşov 80:— 
„|. Roşculeţ, ing. . . . ..., 40;— 
. Gamber Lazar, col. î.r.. . .. 40— 

BIBLIOGRAFIE 


Reviste. 

Făt-Frumos. (Suceava) 1930 nr. 5. 
ne aduce: Un articol de d-l L. Morariu 
despre prăznuirea vârstei de patru vea- 
curi a fostei mânăstiri de pe apa Hu- 
morului din Bucovina, şi azi încă o co- 
moară de arhitectură și pictură, ctitorie 
a logofătului Toader Bubuiog și a soției 
sale Nastasia. 

D-l G. Bogdan-Duică reproduce după 
Românul din 1868 (23-24 lunie) un ar- 
ticol interesant de G. Sion, despre C. 
Negruzzi, cu aprecieri de reţinut des- 
pre G. Asaki, Ionică Tăutu — (un co- 
borîtor în linie dreaptă din vornicul 
Tăutu „mentorul şi conducătorul parti- 
dului Baie al ce se formase în Mol- 
dova“, ale cărui scrieri asupra istoriei 
naționale se pierdură de-odată cu el la 
Constantinopol, unde „pleacă cu misi- 
une de a pieda drepturile ţerei și a so- 
licita expulsiunea fanarioţilor dela tron“ 
şi unde „într'o noapte căzu asasinat de 
o mână misterioasă, poate pentrucă ma- 
rele vizir pusese numele său pe lista 
candidaților la domnie“) și despre Ale- 
xandru Beldiman care se bucura de o 
mare şi frumoasă reputațiune. In foaie 
societățile nu se vorbia decât de îru- 
moasele romanţuri ce traducea şi nu se 
auzia decât citaţiuni din frumoasele sti- 
huri ce făcea. — Răposatul Negruzzi 
(de fapt nu murise!) îmi spunea ade- 
sea — adaogă Sion — că gustul de a 
scrie, de a face versuri i l-a inspirat 
lectura versurilor lui Beldiman. 

Urmează, în continuare, Procesul Ar- 
boroasei, pagini inedite rămase dela 
Preotul Constantin Morariu + 1927. 

Familia Sireteanu (Spiţa Mănăstio- 
reană) de Partenie Sireteanu. O scri- 
soare a lui Iraclie Porumbescu către G. 
B. Duică. Continuarea paginilor Dru- 
muri cirebire şi Cronica de d-l Leca Mo- 
rariu încheie numărul acesta, în care mai 
semnează poezii dl Virgil Tempeanu. 


Analele Banatului anul Il. No. 3, 
îasc. 6. lulie-Sept. 1930. 
*% 


Scrisul Nostru an. Il. nr. 9-10. Sept.- 
Oct. 1930. 
+ 
Convorbiri Literare pe Dec. 1930 
și lan. 1931. 


Boabe de grâu. Arhiva Direcţiei edu- 
caţiei poporului își precizează din ce 
în ce fizionomia. Ea nu e o revistă 
pentru popor, cum greşit s'a crezut, ci 
o adevărată arhivă a bogățiilor noastre 
culturale. 

Numărul de pe Noemvrie ne aduce 
un articol de M. Sa Regina Maria, tradus 
din englezeşte de D-l Emanoil Bucuţa. 
Articolul e intitulat „Stella Maris“. 

„Stella Maris: Cea mai mică biserică 
din țară; Un smerit altar ortodox pe 
care eu, protestanta, l-am clădit, pentru 
că Stella Maris îmi stă înainte ca un 
simbol al vieții mele.“.. . 

Articolul e și o profesiune de credință 
din partea Reginei. 

„Dumnezeu e pretutindeni, știu; în 
cer, pe Mare și pe pământ, în soare şi 
în ploaie, în roua de dimineață şi în 
stele care luminează noaptea; Dumnezeu 
e în propria mea inimă, Dumnezeu e 
cugetul meu“. 

„Pentru mine Dumnezeu e frumuseţe 
şi tocmai nesațiul nestăvilit după frumos, 
care sălăslueşte în miezul cel adevărat 
al ființei mele mă face să-l pricep şi 
mi-l dă pe Dumnezeu“, ... 

Al doilea articol, scris de D-l Eduard 
Morres, e închinat bisericei celei mai 
mari din România: Biserica Neagră din 
Brașov și formează o monografie pre- 
cisă şi întreagă a acestei biserici. Cel 
care o citește cu surprindere observă 
toate bogăţiile închise în Biserica Neagră, 
atât de rece şi de posomorită la exterior. 

Numărul 10tot atât de bogat. „Boabe 
de grâu“ încheie primul an de apariție. 

+ 


Poșta Redacţiei. 


D-lui Nicu Roman în B. Prima o s'o 
citim la toamnă, iar nuvele în fragmente 
mam putea publica decât dacă am 
apărea săptămânal, nu la câte două luni. 

* 


Erata. 


In N-rul precedent al revistei (1 din 
1931.) pg. 70, în versul prim din „Ră- 
vaş ardelenesc“ s'a strecurat o greşală 
supărătoare, culegându-se Prin în loc 
de Puiu. 

Versul se va îndrepta deci asttel: 


Puiu săhastru de cocor, 

Sunt în restanță cu abonamentul pe doi ani: 


Ateneul popular „Astra“, Brașovechiu. 
Banca Albina, Mediaș. 

Banciu Vladimir, inginer, Bucureşti. 
Bărbier Vasile, preot, Cotroceni. 

Boca losif Dr., avocat, Dei. 

Ciofu Ştefan Dr. medic, Dumbrăveni. 
Ciurea loachim Dr. avocat, Braşov. 
Cojocariu Aurel Dr. medic, Turcheș. 
Crăciunel loan, șef de cabinet, Bucureşti. 





Iosif loan, dir. Băncii Cetatea, Rupea. 

Munteanu lacob, căpitan, Braşov. 

Munteanu Mih. prof. Conserv. de mu- 
zică, Brașov. 

Patriarhia, Bucureşti. 

Puiu Gh., constructor, Braşov. 

Râmniceanu Ion, colonel, Braşov. 

Sotir C. Dr. avocat, Cluj. 

Stinghe loan, fost director de bancă, 


Deişoreanu R. notar, Bran. 
Dobrescu Alex. Dr. medic, Braşov. 
Floașiu I., comerciant, Sibiiu. 


Brașov. 
Tampa loan, căpitan, Braşov. 
Vasu Oct. Dr., avocat, Făgăraș. 


In nr. viitor vom începe și publicarea abonaților care sunt în restanță 
cu abonamentul pe un an. 

Revista nu se face pe datorie. 

Cei care doresc să nu li se mai trimită, sunt rugați să ne avizeze, 
achitându-și, firește, restanțele. 


LISTA ABONAȚILOR 
Și-au mai achitat abonamentul : 


Până ia 1 Maiu 1930 


D. Marcea, insp. școlar, Braşov 


A) Până la 1 lanuarie 1931 


Școala comercială sup. de fete. Brașov 
Roșca Maria, soră de ocrotire, Sălişte 
Vlădăreanu |. funcționar C.F. R., Brașov 


. B) Până la 1 Maiu 1931 


Bănuţ P. Aurel Dr. avocat. Bucureşti 

Crișan Ascamiu, dir. lic. Moise Nicoară, Arad 
Giurgiu Oct. prof., Braşov 

Mih. Hodârnău, protopop Braşov 

Hossu-Longin Francisc, avocat, Băseşti 

Olteanu Romulus Dr. avocat, Sf. Ghecrghe 

Popea Nicolae Dr. insp. șef al Muncii, Braşov 

Pop E. Dr. asistent universitar, Cluj 

Școala froebeliană, Si. Treime, Braşov 

Stănilă N. Dr., cons. la Curtea de Casaţie, Bucureşti 

C) Până la îi Noemvrie 1931 


Liceul G. Lazăr, Sibiu 
Societatea de lectură „Al. Vlahuţă“, Sibiu 


D) Până la 1 lanuarie 1932 


Albina, Sibiu 

Astra, Sânpetru 

Bălan Nicolae Dr. arhiepiscop şi mitropolit, Sibiu 
Comşa Oct. Dr., Consilier Curtea de Apel, Brașov 
Dad Aurel, agronom, Ighiu 

Eremie Tiberiu, inginer, Bucureşti 

Guşu Andreiu, func. sup. Albina, Sibiu 

Mailat Alex., funcț. Min. de Finanţe, București 
Nistor Virgil, consilier arhiepiscopesc, Sibiu 
Popescu Caius ing. subinsp. C. F. R. Brașov 
Popescu Eugen, insp. al Muncii, Arad 

Popp Const. dir. executiv, Albina, Sibiu 

Suru Alex. dir. Abatorului, Brașov 

Stoicovici Vincențiu, inginer, Anina 

CA: 
20 





VASILE BEDIŢEANU | 


MAGAZIN DE AUTOMOBILE 


„CHRYSLER“ 


EXPOZIȚIA, PIESE DE SCHIMB ŞI ACCESORII 


BRAŞOV 
STRADA PRINCIPELE CAROL No. 33, (sub palatul Prefecturei) 
TELEFON: 5-47 


„CARPAŢII“ 
DEPOZIT DE BENZINA ȘI DERIVATE 
ACCESORII ȘI PIESE DE SCHIMB 


* BRAŞOV 
STRADA GĂREI colţ cu STRADA FÂNTÂNEI 





TELEFON: 206 

EFORIA ŞCOALELOR GEMTRALE ORTODOXE-ROMÂNE BRAŞOV 












Ea | 
QPiL& 
EFORIEI SCOLARE BRAȘOV | 


IN CURSUL LUNEI MARTIE SE VOR DES- 
CHIDE „BĂILE EFORIEI ŞCOLARE“ 


STR. PRUNDULUI 4 
COMPLECT RENOVATE ȘI MODERNIZATE 


BĂI DE ABUR 


BASINURI CU APĂ CALDĂ ŞI RECE; TOT 
FELUL DE DUȘURI CALDE ŞI RECI 


BĂI DE AIER USCAT 


BĂI DE PUTINĂ 


CU ACID CARBONIC, OXIGEN, SARE, 
PUCIOASĂ, SARE IODATĂ, DE BASNA 
ŞI TOT FELUL DE 


BĂI MEDICINALE 


CU EXTRACT DE BRAD, MUȘTAR, IERBURI, 
FLORI ETC. 


IDROTERAPIE 


CU BĂI ŞI DUŞURI SPECIALE, ÎMPACHE- 
TARE, MASAJE, COMPRESE ETC. 


BĂI ÎN AIER LIBER 
IN TIMPUL VERII, CU BASIN DE io 
ŞI PLAJE PENTRU BĂI DE SOARE 


Ba5- SALON DE FRIZERIE ȘI BUFET “Ss 

Fig. 1. MARGINEA NORDICĂ A BASINULUI CIUC. 


1. Limita între formațiunile vulcanice ale Harghitei și cristalinul 
platformei Garâdos. 


2. Făşia de roci vulcanice încrustate în cristalin şi nivelate împreună 
între 900—950 m. 


3. Pietrişuri fluviale mezozoice în cuprinsul ariei cristaline. 

Fig. 3. Creasta Curmătura. Masivul Hăghinașul Mare (1786 m). 

Fig. 4. Creasta Curmătura. 





Fig. 5. Povârnișul sudestic al m. Csik magasa. Contactul între rocile 
eruptive (în faţă şi în stânga) şi formele vechi cristaline (dreapta). 


